

- -1 

Γ 



Ε" 







Μ· 

ΙΪ» »Τ*Γΐ>ί-ί 1 η 

Ιε» λ 

|Ρ^ ? - ' ^Γ-~ || 


&. 1 

. - Γ" 'χ&Λ* ■ ' · ν .^1 ΜΒ ιίτ,^^Β 


,Λ. * 

* [ V 


ί' 



Ρ. 

»1 

|*| 


_ί 

ΚγΒβμρΡ* ι 


Μ! 



Πολυτεχνείο 2019: Με τη Σημαία του Νοέμβρη 
Με τα£ικούο αγώνεο ενάντια σε κεφάλαιο, κυβέρνηση, ιμπεριαλιστέο 



Συμμετέχουμε στις διαδηλώσεις μνήμης και ανώναι 



Εργαζόμενοι 
Κάτω τα χέρια από τα 

Συνδικάτα 

σελ. 5 



Εκπαίδευση 
Η παιδεία διαλύεται! 

Οι φοιτητές απαντούν 
με δυναμικούς αγώνες 
σελ. 6 


Οικονομία 
Προϋπολογισμός 
ακραίας νεοφιλελεύθερης 
επίθεσης 

σελ. 10 

- Αϊτή, Ισημερινός, 
Λίβανος 

Οι λαϊκές εξεγέρσεις 
εξαπλώνονται 

σελ. 15 




Νίκη της Σαραρέ για την μη έκδοσή της στο Ιράν 


Ο πρώην σύζυγος της Σαραρέ Χαντεμί 
και μέλος των μυστικών υπηρεσιών ασφα¬ 
λείας του κράτους, χτυπούσε συστηματικά 
την ίδια και την κόρη τους. Μάλιστα, σε 
κάποιον από τους ξυλοδαρμούς ο σύζυγός 
της, της είχε σπάσει το χέρι. Η προσφυγή 
στην ιρανική Δικαιοσύνη αποδείχθηκε μά¬ 
ταιη αφού δύο φορές που τον κατήγγειλε 
δεν είχε κανένα αποτέλεσμα. Όταν εκείνη 
ζήτησε διαζύγιο, την κατηγόρησε για μοι¬ 
χεία, με αποτέλεσμα να δεχτεί 60 μαστι- 
γώματα στην πλάτη. Τελικά δικαιώθηκε 
σε δευτεροβάθμιο δικαστήριο και πήρε 
διαζύγιο. 

Παρ όλα αυτά στο Ιράν κινδύνευαν 
τόσο η ίδια όσο και η κόρη της. Ο πρώην 
άντρας της την απειλούσε ότι θα καταγ¬ 
γείλει την ίδια και την οικογένειά της για 
αντικαθεστωτική δράση, ότι θα της πάρει 
την κόρη τους και θα την παντρέψει μόλις 
γίνει 9 χρονών. Η Σαραρέ αναγκάστηκε να 
πάρει την κόρη της και να τραβήξουν τον 
μακρύ δρόμο της προσφυγιάς. Εγκατέλει- 
ψαν το Ιράν στα τέλη Δεκέμβρη του 2018 
και μπήκαν στην Ελλάδα τον περασμένο 
Ιούνιο πληρώνοντας σε διακινητές 8.000 
ευρώ για εκείνη, την κόρη και την αδελφή 


της. Όταν έφτασε στην Ελλάδα, ζητώντας 
άσυλο, συνελήφθη με ένταλμα της Ιντερ- 
πόλ για αρπαγή ανηλίκου, μετά από σχετι¬ 
κή μήνυση του πρώην συζύγου της. 

Ο Άρειος Πάγος αποφάνθηκε τελικώς 
στις 29 Οκτώβρη ότι δεν πρέπει να εκδο- 
θεί στο Ιράν, ανατρέποντας την απόφαση 
του Συμβουλίου Εφετών Θράκης. Έτσι, 
διέταξαν την άρση της κράτησής της και 
την αποφυλάκισή της. Η υπόθεση της 
Ιρανής Σαραρέ και της κόρης της δεν είναι 
μεμονωμένο περιστατικό. Ανάλογες ιστο¬ 
ρίες έχουν να διηγηθούν χιλιάδες γυναί¬ 
κες πρόσφυγες, που υπήρξαν θύματα της 
σεξιστικής βίας όχι μόνο στις χώρες τους, 
αλλά και κατά την μετακίνησή τους, στα 
στρατόπεδα συγκέντρωσης, στο έδαφος 
της κατά τα άλλα πολιτισμένης Ευρώπης- 
φρούριο. Καθημερινά γινόμαστε μάρτυρες 
περιστατικών βίας -από τα λίγα που βγαί¬ 
νουν στη δημοσιότητα-, κακοποίησης, 
ξυλοδαρμών, βιασμών, φόνων, όχι μόνο σε 
μη ευρωπαϊκές χώρες, αλλά και σε χώρες 
της Ευρώπης. Στην Ελλάδα, η άσκηση βίας 
κατά των γυναικών στις διάφορες μορφές 
της (λεκτική, σωματική, σεξουαλική, μέσα 
στην οικογένεια ή στον χώρο εργασίας) 


γίνεται συχνά ανεκτή, εγγράφεται στη 
σχέση κυριαρχίας των ανδρών πάνω στις 
γυναίκες (και στα παιδιά). Ειδικά με τα 
Μνημόνια, έχουν πληθύνει οι πιο ακραίες 
μορφές βίας κατά των γυναικών, οι γυ- 
ναικοκτονίες, που συνήθως περνάνε στα 
ΜΜΕ ως «οικογενειακό δράμα», «έγκλη¬ 
μα πάθους» «συζυγικό έγκλημα». 

Η βία κατά των γυναικών μπορεί να 
αφορά συγκεκριμένες ιστορίες ανθρώ¬ 
πων αλλά είναι ένα σοβαρό κοινωνικό 
πρόβλημα, που συνοδεύει τον καπιταλι¬ 
σμό στην ιστορία του και αυξάνεται μέσα 
στην καπιταλιστική κρίση, όπως και όλες 
οι μορφές βίας. Η ανεργία και η εργασιακή 
ανασφάλεια, η φτώχεια και η εξαθλίωση, η 
υποχρηματοδότηση και διάλυση του Κρά¬ 
τους Πρόνοιας, το ξήλωμα της εργατικής 
νομοθεσίας και όλων των εργατικών κα- 
τακτήσεων ενισχύουν τα φαινόμενα βίας, 
σαν έκφραση της κυριαρχίας, σαν άσκηση 
εξουσίας πάνω στον πιο «αδύναμο». 

Η στάση της Σαραρέ είναι ένα παρά¬ 
δειγμα σθένους και επιμονής, όχι μόνο 
για τις γυναίκες αλλά και για όλους τους 
αδύναμους όταν θίγεται το δίκιο και η αξι- 
οπρέπειά τους. 










































































Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό , μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση τον Επαναστατικού Μαρξισμού 

Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών, των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας, σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμετην εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 ης Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 η Διεθνή. 


2 Εργατική Πάλη 


Νοέμβριος 2019 


Κυκλοφόρησε από τις εκδόσεις ΕΡΓΑΤΙΚΗ ΠΑΛΗ 

Κατανοώντας την Ιστορία 

Κατανοώντας 
;ρν Ιστορία 

Συγγραφέας: Τζορτζ Νόβακ 

I 

:ί?ι 

Ε.ΤΗ1ΪΗΠΜ11 

Χρονολογία έκδοσης: Οκτώβριος 2019 

Σελίδες: 350 

Τιμή: 9 ευρώ 


Σε τέτοιες σχετικά δύσκολες εποχές, το Κατα¬ 
νοώντας την Ιστορία του Νόβακ προσφέρει μια 
ανεκτίμητη υπηρεσία, γιατί μας ωθεί να κρίνουμε 
την εποχή και την περίοδο με μια «μακρά οπτική», 
κι όχι βραχυπρόθεσμα ή μεσοπρόθεσμα. [...] 

Στο Κατανοώντας την Ιστορία ο Νόβακ πα¬ 
ρουσιάζει την μαρξιστική αντίληψη για την ιστο¬ 
ρία και την κοινωνιολογία ως την ύψιστη των 
επιστημονικών κατακτήσεων των δύο επιστη¬ 
μών. Και αντιπαρατίθεται με τις κεντρικές ιδέες 
άλλων αντιλήψεων (Πόπερ, Υπαρξιστών, κ.α.) 
δίνοντας ταυτόχρονα μια ευσύνοπτη εφαρμογή 
της στη εξέλιξη του ανθρώπινου είδους και ειδικά 
της ιστορίας των ΗΠΑ. Εξετάζει επίσης ιδιαίτερα 
προβλήματα όπως τον νόμο της «άνισης και συν¬ 
δυασμένης ανάπτυξης» αλλά και τον ρόλο του 
ατόμου στην ιστορία. Επιπρόσθετα, όπως εύκο¬ 
λα θα διαπιστώσει ο αναγνώστης, ο Νόβακ ήταν 
ένας από τους ελάχιστους μαρξιστές θεωρητικούς 
που, στην παρουσίαση της υλιστικής διαλεκτικής, 
κατόρθωσε να επιτύχει την δύσκολη όσο και ανα¬ 
γκαία ισορροπία μεταξύ της εκλαΐκευσης και της 


επιστημονικής ακρίβειας και αυστηρότητας. Με 
αυτή την έννοια, αυτό το βιβλίο αποτελεί κι ένα 
εύληπτο εγχειρίδιο της υλιστικής διαλεκτικής. 

Για τον Νόβακ και τον επαναστατικό μαρ¬ 
ξισμό η ιστορία του ανθρώπινου είδους δεν διέ- 
πεται από κανενός είδους «ατσάλινους νόμους» 
ούτε καθορίζεται από την «Θεία Πρόνοια» και 
δεν έχει κανέναν προδιαγεγραμμένο σκοπό. 
Αλλά αυτό που ξεχνούν διάφοροι σκεπτικιστές 
της εποχής μας (και όχι μόνο) είναι ότι η ιστορία 
στην ανάπτυξή της μέχρι και το καπιταλιστικό 
σύστημα, δημιουργεί τους δικούς της νόμους και 
τις δικές της εσωτερικές αναγκαιότητες αλλά και 
κατευθύνσεις. Είναι σίγουρο ότι ο σοσιαλισμός 
δεν είναι αναπόφευκτος κι ότι αποτελεί μία από 
τις τρεις εναλλακτικές που έχει μπροστά της η 
ανθρωπότητα-οι άλλες δύο είναι η εξαφάνιση της 
ανθρωπότητας (από έναν πυρηνικό όλεθρο ή οι¬ 
κολογική καταστροφή) ή ο εκφυλισμό της σε μια 
δυστοπική κοινωνία. Η ιστορία εξακολουθεί να 
εξαρτάται από την δράση των ανθρώπων[...] 

Από τον πρόλογο της έκδοσης 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλείο: “Αναγνώστης” Πυρσινέλα 11 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”, Αμύντα 12, ισόγειο 
Βιβλιοπωλείο “Το Κεντρί” Δημ. Γούναρη 22 (Ναυαρίνο) 

Γιάννενα 

Ψιλικατζίδικο “Ψιλικατέσεν” Γρ. Σακκά 14 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο 0 -ΓηαΐΠ 6Γ§αίί]άρα1ί@ο]«ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.2Γ, σ-ιηαΐΐ: €Γ£αΙίΕίρα1ί@οΕά€.2Γ 

Η άΠΟΨή ΜΑΣ 


Εργατική Πάλη 3 


Φ 


“Οι δρόμοι είναι κλειστοί 
με εντολή τουλαού” 


Α υτό είναι το σύνθημα που 
αναγράφεται σε ένα από τα 
πανό που έχουν υψώσει οι 
διαδηλωτές, στο κέντρο της 
Βαγδάτης, στη συνεχιζόμενη εξέγερση με 
σχεδόν 300 νεκρούς, χιλιάδες τραυματίες 
και απροσδιόριστο αριθμό συλλήψεων. 

Σύμφωνα με την Καθημερινή της Κυ¬ 
ριακής, η κυβέρνηση εξετάζει να περιορί¬ 
σει τις πορείες και ουσιαστικά ορισμένες 
να τις κάνει πρακτικά αδύνατες και άχρη¬ 
στες. Όλα τα γραφόμενα της εφημερίδας 
τα επιβεβαίωσε ο κυβερνητικός εκπρόσω¬ 
πος Στέλιος Πέτσας στην τηλεόραση του 
Αηΐΐ με αυτή την αφοπλιστική βλακεία/ 
κουτοπονηριά των νεοφιλελεύθερων του 
Μητσοτάκη, που περιέχει μέσα της το 
δηλητήριο της διαίρεσης και της αντι¬ 
παράθεσης της μιας κοινωνικής ομάδας 
ενάντια στην άλλη: «Οι διαδηλωτές να 
μπορούν να εκφράζουν τη διαμαρτυρία 
τους χωρίς να δημιουργούν προβλήματα 
στους καταστηματάρχες και να υποβάλ¬ 
λουν σε ταλαιπωρία τους πολίτες», «είναι 
απαράδεκτο λίγες εκατοντάδες άτομα να 
ταλαιπωρούν μια ολόκληρη πόλη » κ.λπ. 
Φαίνεται ότι η νεοφιλελεύθερη κυβέρνη¬ 
ση ετοιμάζεται να βάλει σε εφαρμογή ένα 
σχέδιο του Κ. Μπακογιάννη (δημάρχου 
Αθηναίων) κατά το οποίο αυτός που θα 
κάνει πορεία: α) Θα παίρνει άδεια και από 
το Δήμο, β) Θα ισχύει η αρχής της αναλο- 
γικότητας. Αν είναι λίγοι , στο πεζοδρόμιο. 
Περισσότεροι, μία λωρίδα. Εάν είναι πολ¬ 
λοί, θα μπορούν να καταλάβουν όλο τον 
δρόμο, γ) Ο διοργανωτής θα έχει την ευ¬ 
θύνη για ό,τι ζημιές προκαλούνται. Ακόμη 
η αστυνομία θα ορίζει την τοποθεσία όπου 
θα γίνονται οι πορείες! Αυτό το μέτρο για 
τις πορείες δείχνει ότι η αντιδραστική κυ¬ 
βέρνησης Μητσοτάκη φοβάται την αντί¬ 
δραση των μαζών λόγω της πολιτικής της, 
που λίγο πολύ είναι ίδια με αυτή των χωρών 
όπου οι εργατικές και λαϊκές μάζες έχουν 


εζεγερθεί. Σαράντα έξι χρόνια μετά την εξέ¬ 
γερση του Πολυτεχνείου που καθιέρωσε το 
σύνθημα «νόμος είναι το δίκιο του εργάτη», 
πρέπει δώσουμε να καταλάβουν όλα αυτά 
τα μνημονικά σκουπίδια, ότι «οι δρόμοι θα 
μείνουν κλειστοί μόνο με εντολή του λαού». 

Να γιατί τρέμουν 

1. Σύμφωνα με τη ΕιίΓΟδΜ το 31,8% 
των Ελλήνων απειλείται από τη φτώχεια, 
κατατάσσοντας τη χώρα μας στην τρίτη 
θέση μετά τη Βουλγαρία (32,8%) και τη 
Ρουμανία (32,5%). Ακόμη το 2018 πάνω 
από 109 εκ. άνθρωποι στην ΕΕ βρίσκονταν 
στα όρια της φτώχειας ή του κοινωνικού 
αποκλεισμού, ο αριθμός αντιστοιχεί στο 
21,7% του συνολικού πληθυσμού της. 

2. Σύμφωνα με την ΕΛΣΤΑΤ η κανονι¬ 
κότητα» των μνημονιακών κυβερνήσεων 
προκαλεί σοκ και δέος μια που όπως δεί¬ 
χνουν τα στοιχεία «ένας στους τρεις ερ¬ 
γαζόμενους αμείβεται με 400 ευρώ μικτά 
(περίπου 350 ευρώ καθαρά), και αυτή η 
κατάσταση όχι μόνο δε μειώνεται αλλά και 
εξαπλώνεται και γενικεύεται! Έτσι, σύμ¬ 
φωνα με την ΕΡΓΑΝΗ (Υπ. Εργασίας), το 
μήνα Οκτώβριο, ΜΟΝΟ το 37% των νέων 
προσλήψεων ήταν πλήρους απασχόλη¬ 
σης, ενώ ποσοστό 63% ήταν με καθεστώς 
μερικής και εκ περιτροπής, με μηνιαίο μι¬ 
σθό γύρω στα 300 ευρώ. Σε μεγάλο βαθμό 
οι εργοδότες επωφελήθηκαν από τον πρό¬ 
σφατο νόμο που ψήφισε η ΝΔ τον λεγόμε¬ 
νο «αναπτυξιακό». 

3. Σύμφωνα με τα στοιχεία Ανεξάρτη¬ 
της Αρχής Δημοσίων Εσόδων (ΑΑΔΕ), 
περισσότεροι από 1,2 εκ. φορολογού¬ 
μενοι έχουν υποστεί κατασχέσεις ενώ 


περίπου 1,8 εκ. οφειλέτες είναι εκτεθει¬ 
μένοι σε αναγκαστικά μέτρα είσπραξης. 
Επιπλέον, τα «φρέσκα» (αρχή του έτους 
έως τον Σεπτέμβριο) ληξιπρόθεσμα χρέη 
έφτασαν τα 5 δισ. ευρώ (4,907 δισ. ευρώ), 
ποσό που έρχεται να προστεθεί σε ένα συ¬ 
νολικό ληξιπρόθεσμο υπόλοιπο 104,916 
δισ. ευρώ. 

4. Η νεοφιλελεύθερη κυβέρνηση εξάγ¬ 
γελε πρόσφατα την ιδιωτικοποίηση της 
ΔΕΗ και την διάλυση των εργασιακών 
σχέσεων για τους νεοπροσλαμβανόμενους 
εργαζόμενους. Αυτό είναι βέβαιο ότι θα 
οδηγήσει σε πανάκριβη ηλεκτρική ενέρ¬ 
γεια για τους εργαζόμενους και σε ευέλι¬ 
κτες εργασιακές σχέσεις και σε μισθούς 
πείνας. Ακόμη, αυτό είναι μόνο η αρχή, μια 
που σύντομα αυτές οι εργασιακές σχέσεις 
θα επεκταθούν στον ευρύτερο και στενό 
δημόσιο τομέα. Η νέα «κανονικότητα» 
που προετοιμάζουν μεθοδικά οι νεοφιλε¬ 
λεύθεροι αγριάνθρωποι της ΝΔ, είναι μια 
κοινωνία φτώχειας και εξαθλίωσης, όπου 
η «ανάπτυξη» και η «ανταγωνιστικότητα» 
της καπιταλιστικής οικονομίας θα στηρί¬ 
ζεται όλο και περισσότερο σε ένα διευρυ- 
νόμενο «εργασιακό μεσαίωνα». 

5. Η προεκλογική υπόσχεση για «λιγό- 
τερους φόρους», τελικά, αφορά μόνο τις 
επιχειρήσεις. Από 28% στο 24% φέτος (και 
στο 20% από του χρόνου) για τα κέρδη, 
όπως και τη μείωση στη φορολόγηση των 
μερισμάτων από 10% στο 5%. Ακόμη και 
το φιλοκυβερνητικό «Βήμα» παραδέχτηκε 
ότι τα φορολογικά μέτρα δεν αφορούν τη 
συντριπτική πλειοψηφία της κοινωνίας, 
αφού «οι παρεμβάσεις είναι σχεδόν μηδενι¬ 
κές για τον ευρύ κύκλο των μισθωτών...». 


Επιπλέον, σύμφωνα με τα στοιχεία του 
υπουργείου Οικονομικών, τουλάχιστον 5 
δισ. ευρώ ετησίως (!) από τον εισπραχθέ- 
ντα ΦΠΑ (δηλαδή τον φόρο πάνω στην 
κατανάλωση που έχουν ήδη πληρώσει τα 
λαϊκά νοικοκυριά) «παρακρατείται» από 
τις επιχειρήσεις. 

Την ίδια περίοδο που τα ποσοστά της 
φτώχειας αυξάνονται και τα αντεργατικά 
μέτρα διαδέχονται το ένα το άλλο, ο Μη- 
τσοτάκης και η παρέα του προχώρησαν σε 
ακόμη μια χαριστική πράξη προς τις επιχει¬ 
ρήσεις, μειώνοντας την προκαταβολή του 
φόρου από 100% σε 90 % που σημαίνει ένα 
δώρο περίπου 200 εκ. Ευρώ. 

Πρέπει και μπορούμε να τους 
σταματήσουμε 

Σε πολλές χώρες του κόσμου (Χιλή, 
Εκουαδόρ, Λίβανος, Ιράκ, Αργεντινή 
κ.λπ.) οι εργατικές και λαϊκές μάζες έχουν 
εξεγερθεί απέναντι σε κυβερνήσεις που 
εφάρμοσαν την ίδια πολιτική με αυτή που 
εφαρμόζει η νεοφιλελεύθερη κυβέρνη¬ 
ση Μητσοτάκη και όλες οι προηγούμενες 
μνημονιακές κυβερνήσεις. Τα αποτελέ¬ 
σματα της ανάπτυξης που υποσχέθηκαν 
με το αμόκ ιδιωτικοποιήσεων και την πα¬ 
ράδοση σε κερδοσκόπους επιχειρηματίες, 
όλων των κοινωνικών υπηρεσιών και των 
δημόσιων οργανισμών (παιδεία, υγεία, συ¬ 
ντάξεις, ηλεκτρισμό, μεταφορές, νερό κ.ά.) 
ήταν η πλήρης καταστροφή των οικονομι¬ 
ών και των κοινωνιών, εκτός από το πλου¬ 
σιότερο 1%. Η «κανονικότητα» της νεο¬ 
φιλελεύθερης ΝΔ, των ιδιωτικοποιήσεων, 
των μεσαιωνικών εργασιακών σχέσεων, 
των 300 ευρώ τον μήνα, του «Νόμου και 
της Τάξης», οδηγούν σ’ αυτό που έχει πει 
ο μεγάλος ποιητής Ελύτης, «όταν ακούς 
τάξη, ανθρώπινο κρέας μυρίζει»! Έχουμε 
καθήκον να τους σταματήσουμε, πριν να 
είναι πολύ αργά. 


<§> 



Η καπιταλιστική βαρβαρότητα, 


με την γλώσσα των αριθμών 


Ο Οκτώβρης του 2019 ήταν ο θερμότε¬ 
ρος Οκτώβρης που έχει καταγραφεί 
στον πλανήτη, ανακοίνωσε η ευρω¬ 
παϊκή υπηρεσία Οορεπιίοιίδ, επισηραίνοντας 
ότι πρόκειται για τον πέμπτο συνεχόμενο μήνα 
κατά τον οποίο καταρρίπτεται ή προσεγγίζεται 
ένα ρεκόρ. Η μέση θερμοκρασία του φετινού 
Οκτώβρη ήταν 0,63 βαθμούς Κελσίου πάνω 
από τη μέση θερμοκρασία της περιόδου ανα¬ 
φοράς 1981-2000, καταρρίπτοντας με πολύ μι¬ 
κρή διαφορά (0,01 βαθμούς Κελσίου) το ρεκόρ 
του Οκτώβρη του 2015, ενώ ξεπερνά κατά 1,2 
βαθμούς Κελσίου τη θερμοκρασία της προβιο¬ 
μηχανικής περιόδου. Ο Ιούνης του 2019 ήταν ο 
θερμότερος Ιούνης και ο Ιούλης κατέγραψε το 
απόλυτο ρεκόρ του θερμότερου μήνα που έχει 
ποτέ καταγραφεί. Ο Αύγουστος του 2019 ήταν 
ο δεύτερος θερμότερος Αύγουστος και ο Σε¬ 
πτέμβρης ο θερμότερος παγκοσμίως. Τα τέσ¬ 
σερα τελευταία χρόνια ήταν τα θερμότερα που 
έχουν ποτέ καταγραφεί στον πλανήτη. Στο 
πλαίσιο αυτό, χιλιάδες επιστήμονες από όλο 
τον κόσμο συνυπογράφουν μια διακήρυξη, με 
την οποία προειδοποιούν ότι πλέον υπάρχει 
όχι απλώς κλιματική αλλαγή αλλά κλιματική 
κατάσταση έκτακτης ανάγκης. 


Ο ι 58 από τις 100 θέσεις που δημιουργού- 
νται στην Ελλάδα είναι μερικής και εκ 
περιτροπής εργασίας, με αμοιβές ύψους 
300 ευρώ τον μήνα. Μόνο τον Σεπτέμβρη, έγιναν 
7.000 μετατροπές συμβάσεων εργασίας πλήρους 
απασχόλησης σε μερική και εκ περιτροπής. Η πλει¬ 
οψηφία των εργοδοτών προσλαμβάνουν εργαζό¬ 
μενους με μερική ή εκ περιτροπής απασχόληση, 
μεγαλώνοντας καθημερινά τη γενιά των 300 ευρώ. 

Έρευνα της ΕιίΓΟδΐαΐ δείχνει ότι, το προηγούμε¬ 
νο δωδεκάμηνο, από τα περίπου 230 εκατομμύρια 
εργαζόμενους στην ΕΕ, οι 2 στους 10 ήταν μερικώς 
απασχολούμενοι — δηλαδή 46 εκατομμύρια. Από 
τους τελευταίους, το 18% (8 εκ. περίπου) δηλώνει 
ότι θα ήθελε να εργάζεται για περισσότερες ώρες. 
Όμως, ενώ στην Ολλανδία μόνο το 10% των υπο¬ 
απασχολούμενων θα ήθελε να εργάζεται περισσό¬ 
τερες ώρες, στην Ελλάδα το αντίστοιχο ποσοστό 
φθάνει το εντυπωσιακό 70% (253.000 εργαζόμε¬ 
νοι), στην Κύπρο το 52%, στην Ισπανία το 45% και 
στην Πορτογαλία το 37%. Ενδεικτικά είναι και τα 
αντίστοιχα στοιχεία της ΕΛΣΤΑΤ, που δείχνουν 
ότι επί συνόλου 362.000 μερικώς απασχολούμε¬ 
νων, οι 253.000 δήλωσαν εξαρχής ότι, επειδή δεν 
βρήκαν θέση πλήρους απασχόλησης, εξωθήθηκαν 
στην υποαπασχόληση. 


Μ εταξύ των χωρών με τα υψηλότερα ποσοστά 
ανεργίας στην ΕΕ εξακολουθεί να συγκατα¬ 
λέγεται η Ελλάδα, σύμφωνα με στοιχεία της 
Ευρωπαϊκής Στατιστικής Υπηρεσίας, που δόθηκαν πρό¬ 
σφατα στη δημοσιότητα. Συγκεκριμένα, η ανεργία στην 
Ελλάδα διαμορφώθηκε επίσημα στο 18,5% τον Ιανουά¬ 
ριο του 2019, έναντι 18,4% τον Δεκέμβριο του προηγού¬ 
μενου έτους. Σύμφωνα με τα ίδια στοιχεία, το ποσοστό 
ανεργίας στους άνδρες διαμορφώθηκε στο 14,5% και 
στις γυναίκες στο 23,6%. Το ποσοστό ανεργίας των νέων 
(κάτω των 25 ετών) ανήλθε στο 39,7% τον Ιανουάριο του 
2019. 

Συνολικά στην Ευρωζώνη, σύμφωνα με στοιχεία του 
Μαρτίου 2019, η επίσημη ανεργία διαμορφώθηκε στο 
7,7%, έναντι 7,8% τον Φεβρουάριο και 8,5% έναν χρόνο 
πριν. Ειδικότερα, εκτιμάται ότι τον Μάρτιο ο αριθμός των 
ανέργων στην ΕΕ ανήλθε στα 15,9 εκατομμύρια και στην 
Ευρωζώνη στα 12,6 εκατομμύρια. Τα υψηλότερα επίπε¬ 
δα ανεργίας καταγράφηκαν στην Ελλάδα (18,5%), στην 
Ισπανία (14%) και στην Ιταλία (10,2%), ενώ τα χαμηλό¬ 
τερα στην Τσεχία (1,9%) και στη Γερμανία (3,2%). 

Τον Μάρτιο, η ανεργία των νέων στην ΕΕ διαμορφώ¬ 
θηκε στο 14,5%. Τα υψηλότερα ποσοστά ανεργίας των 
νέων καταγράφονται στην Ελλάδα (39,7%), στην Ισπα¬ 
νία (33,7%) και στην Ιταλία (30,2%), ενώ τα χαμηλότερα 
στη Γερμανία (5,6%) και στην Τσεχία (6,3%). 

4 Εργατική Πάλη 


ΕΡΓΑΖΟΜΕΝΟΙ 


Νοέμβριος 2019 


Όχι στην ιδιωτικοποίηση των απορριμάτων! 

Ή με τους σκουπιδιάρηδες ή με τα σκουπίδια 



Σ το «αναπτυξιακό» πολυνομοσχέδιο που ψήφι¬ 
σαν τα μνημονιακά σκουπίδια της κυβέρνησης 
της ΝΔ στις 24/10 και περιλαμβάνει πάνω από 
200 άρθρα, προβλέπεται η δυνατότητα σύμβα¬ 
σης με ιδιώτες για την αποκομιδή και διαχείριση μεγάλου 
τμήματος των υπηρεσιών καθαριότητας και των υπηρεσι¬ 
ών πρασίνου. 

Στο άρθρο 179 του νομοσχεδίου προβλέπεται πως: 
«Το δημοτικό συμβούλιο, μπορεί κατά την κρίση τον, να 
αποφασίζει για τη σύναψη δημόσιας σύμβασης, σύμφωνα 
με τις διατάζεις τον ν. 4412/2016 (Α Ί47) για την εκτέλεση 
συγκεκριμένων υπηρεσιών συλλογής και μεταφοράς στερε¬ 
ών αποβλήτων και ανακνκλώσιμων υλικών καθαριότητας 
κοινόχρηστων χώρων και δημοτικών κτιρίων, συντήρησης 
χώρων πρασίνου και ηλεκτροφωτισμού. Με απόφαση κα¬ 
θορίζονται ιδίως, το αντικείμενο των παρεχόμενων υπη¬ 
ρεσιών, η διάρκεια και η περιοχή, εντός της οποίας αυτές 
παρέχονται». 

Η νέα διάταξη νόμου έρχεται να αλλάξει το άρθρο 61 
του Ν. 3979/2011 το οποίο προέβλεπε τα εξής: 

«Για την παροχή συγκεκριμένων υπηρεσιών συλλογής 
και μεταφοράς στερεών αποβλήτων και ανακυκλώσιμων 
υλικών, καθαριότητας κοινόχρηστων χώρων και δημοτικών 
κτιρίων, ακολουθείται η διαδικασία για τη σύναψη δημόσι¬ 
ων συμβάσεων παροχής υπηρεσιών, που προβλέπεται στις 
διατάζεις του π. δ. 60/2007 (Α 64), σε συνδυασμό με τις δια¬ 
τάζεις των άρθρων 209 και 273 του Κ.Α.Κ. (ν. 3463/2006). 
Με αιτιολογημένη απόφαση του δημοτικού συμβουλίου, η 
οποία λαμβάνεται με την απόλυτη πλειοψηφία του συνόλου 
των μελών, τεκμηριώνεται η αδυναμία εκτέλεσης συγκεκρι¬ 
μένων υπηρεσιών με ίδια μέσα του δήμου και καθορίζονται, 
ιδίως, το αντικείμενο των παρεχόμενων υπηρεσιών, η διάρ¬ 
κεια και η περιοχή, εντός της οποίας αυτές παρέχονται.». 

Δηλαδή το νομοσχέδιο προβλέπει ότι οι δήμαρχοι θα 
μπορούν να αναθέτουν σε ιδιώτες τις υπηρεσίες καθα¬ 
ριότητας, πρασίνου και ηλεκτροφωτισμού με αποφά¬ 
σεις που θα παίρνονται στα Δημοτικά Συμβούλια με απλή 
πλειοψηφία και όχι όπως ίσχυε με απόλυτη πλειοψηφία 
και αιτιολογημένη απόφαση για τη σύναψη σύμβασης. 

Όλες οι μνημονιακές κυβερνήσεις των προηγούμενων 
χρόνων κατακρεούργησαν το δημόσιο και τις δημοτικές 
υπηρεσίες, με απολύσεις και κάθετη μείωση της κρατικής 
χρηματοδότησης προς αυτούς, δημιουργώντας έτσι τις 
προϋποθέσεις να παρουσιάσουν τους εργολάβους σαν την 
«μοναδική λύση» για την καθαριότητα κ.ά. 

Ήδη έχει δοθεί από το κράτος σε ιδιωτικές εταιρείες 
άδεια ίδρυσης και λειτουργίας μονάδων για καύση απορ¬ 
ριμμάτων (π.χ. ΜΠΟΜΠΟΛΑΣ στην Κοζάνη) που σε 
συνδυασμό με την ανυπαρξία ενός ενιαίου κρατικού σχε- 
διασμού για την διαχείριση, ανακύκλωση, και ταφή, οδηγεί 
πολλούς δήμους να καταφύγουν σε αυτές πληρώνοντας 
τεράστια ποσά από τα τέλη που καταβάλλουν οι δημό¬ 
τες. Επίσης η διαχείριση της ανακύκλωσης έχει και αυτή 
ανατεθεί αποκλειστικά σε ιδιωτικές εταιρείες (εξαίρεση ο 
Δήμος Βύρωνα) που δεν τηρούν στοιχειώδεις προδιαγρα¬ 
φές ασφαλείας με αποτέλεσμα μέχρι τώρα την πρόκληση 
σοβαρών ατυχημάτων. 

Η ακραία νεοφιλελεύθερη κυβέρνηση της Ν.Δ με το 
«αναπτυξιακό» νομοσχέδιο -βαδίζοντας φυσικά στον 
δρόμο που χάραξε ο ΣΥΡΙΖΑ- εντελώς πραξικοπηματι¬ 
κά δίνει γη και ύδωρ σε κεφάλαιο, ιδιωτικές εταιρείες και 
εργολάβους της καθαριότητας, επιταχύνοντας τις ιδιωτι¬ 
κοποιήσεις και των πιο στοιχειωδών κοινωνικών λειτουρ¬ 
γιών, εις βάρος των εργαζομένων σε αυτές τις υπηρεσίες, 
των δήμων και συνολικά της κοινωνίας: 


1. Η ιδιωτικοποίηση των παραπάνω υπηρεσιών σε ερ¬ 
γολάβους θα αυξήσει κατακόρυφα το κόστος τους, που 
θα μετακυλιστεί στους δημότες με την επιβολή δυσβά- 
σταχτων δημοτικών τελών, όπως έχε συμβεί σε όλες τις 
δημόσιες υπηρεσίες που ιδιωτικοποιήθηκαν (π.χ δήμος 
Θεσσαλονίκης, δήμος Ρόδου κ.λπ.). Η δε ποιότητα των 
υπηρεσιών θα εξαρτάται από την «καλή διάθεση» του 
κάθε εργολάβου που η μόνη του επιδίωξη θα είναι προ¬ 
φανώς η μεγιστοποίηση των κερδών του και όχι η κάλυψη 
των κοινωνικών αναγκών. 

2. Θα έχουμε απολύσεις εργαζομένων, μόνιμων και 
συμβασιούχων από τους δήμους, οι οποίοι θα χαρακτηρι¬ 
στούν «πλεονάζον προσωπικό». Έτσι θα επιταχυνθεί και 
με αυτόν τον τρόπο η διάλυση όσων δημόσιων δομών/ 
υπηρεσιών απομείνουν (ελλείψεις μόνιμου προσωπικού, 
παλαιωμένος μηχανολογικός εξοπλισμός από τη μη συ¬ 
ντήρηση κ.ά.). Αυτές οι πολιτικές πληρώνονται με αίμα 
από τους εργαζόμενους στην καθαριότητα (μόνιμους και 
συμβασιούχους), αφού τα τελευταία χρόνια οι εργατικές 
δολοφονίες συναδέλφων, ειδικά στην καθαριότητα, έχουν 
γίνει καθημερινό φαινόμενο. 

3. Ενισχύονται οι μαφιόζικες εργολαβικές εταιρείες 
καθαριότητας. Εδώ και δεκαετίες έχει εκχωρηθεί σε εται¬ 
ρείες εργολάβων/εργασιακά κάτεργα η καθαριότητα, η 
φροντίδα του πρασίνου και των κοινόχρηστων χώρων σε 
νοσοκομεία, ΙΚΑ, υπουργεία, ΔΕΚΟ κ.ά. με τρομερές επι¬ 
πτώσεις στις εργασιακές σχέσεις. Απλήρωτοι εργαζόμενοι 
για μήνες, απολύσεις, ανασφάλιστη εργασία, εργοδοτική 
τρομοκρατία κ.ο.κ. Τα στοιχεία αυτά μάλιστα είναι κατα- 
γεγραμμένα και από το Υπουργείο Εργασίας το οποίο έχει 
χαρακτηρίσει τις επιχειρήσεις αυτές, ως επιχειρήσεις υψη¬ 
λής παραβατικότητας. 

Απέναντι σε αυτή την επίθεση, το οργανωμένο συν¬ 
δικαλιστικό κίνημα βουλιάζει στην αναποτελεσματικό¬ 
τητα και την διάλυση, κυρίως ως αποτέλεσμα της άθλιας 
κόντρας που έχει ξεσπάσει μεταξύ της αστικοποιημένης/ 
μνημονιακής συνδικαλιστικής γραφειοκρατίας (ΠΑΣΚΕ - 
ΔΑΚΕ - ΣΥΡΙΖΑ) και της σταλινικής γραφειοκρατίας του 
ΠΑΜΕ για τις καρέκλες και εκφράζεται σε πολλές ομο¬ 
σπονδίες και στην ΓΣΕΕ. Οι ηγεσίες της ΓΣΕΕ και ΑΔΕ- 
ΔΥ δεν συντόνισαν από κοινού μια απεργιακή απάντηση, 
αποδυναμώνοντας τις απεργίες που καλέστηκαν στις 24 
Σεπτέμβρη και στις 2 Οκτώβρη, ενώ τήρησαν σιγή ιχθύος 
την ημέρα ψήφισης του πολυνομοσχεδίου. Παρόλα αυτά 
οι εργαζόμενοι στους δήμους κινητοποιήθηκαν με αφορ¬ 
μή την 48ωρη απεργία που καλέστηκε από την ΠΟΕ-ΟΤΑ 
για τις 22 και 23 Οκτώβρη. Βέβαια η απεργία αφορούσε 
μόνο τους εργαζόμενους των δήμων στους συγκεκριμέ¬ 
νους κλάδους που χτυπάει άμεσα το νομοσχέδιο και όχι 
το σύνολο των εργαζομένων. Μία κίνηση διασπαστική 
που αποδυνάμωσε την όποια δυνατότητα ενιαίας κινητο¬ 
ποίησης των εργαζομένων στους δήμους και κλιμάκωσης 
του αγώνα τους. 

Η οργάνωση σε κάθε χώρο δουλειάς σε επιτροπές και 
σε Συνδικάτα, η ενότητα, η αποφασιστικότητα και αλλη¬ 
λεγγύη, με συγκεκριμένο σχέδιο που θα εξυπηρετεί/υπε- 
ρασπίζεται μόνο τα συμφέροντα των εργαζομένων, είναι 
απαραίτητη προϋπόθεση για την ανασυγκρότηση και την 
ανασύνταξη των δυνάμεών μας. Η μόνο εγγύηση για μία 
πραγματική αντεπίθεση των εργαζόμενων που θα σταμα¬ 
τήσει την επίθεση που δεχόμαστε και θα στείλει στον αγύ¬ 
ριστο τα μνημόνια και όλους τους υπηρέτες τους. 

- Όχι στην εμπορευματοποίηση της διαχείρισης των 
απορριμάτων και σε κάθε μορφή ιδιωτικοποίησης. Εξω 
οι εργολάβοι. Να μην θησαυρίσουν οι ιδιωτικές εταιρεί¬ 
ες στις πλάτες μας. 

- Ενιαίος κρατικός φορέας διαχείρισης και διάθεσης 
αποβλήτων/απορριμάτων, που θα στηρίζεται πάνω στις 
εργατικές και κοινωνικές ανάγκες και όχι στα επιχειρη¬ 
ματικά κέρδη. 

- Μονιμοποίση των εργολαβικών εργαζόμενων και 
νέες προσλήψεις μόνιμο προσωπικού. Να διασφαλι¬ 
στούν τα εργασιακά και ασφαλιστικά δικαιώματα των 
εργαζομένων των δήμων. 

- Αυστηρός έλεγχος, τήρηση και επέκταση των μέ¬ 
τρων προστασίας της υγείας και της ασφάλειας των ερ¬ 
γαζομένων. 

■ Άννα Α. 


& 


/ επίκαιρη... 

Αμεση απόσυρση των κατηγοριών σε βά¬ 
ρος του αγωνιστή Ν. Χαραλαμπόπουλου 

Αξιωματικός του στρατού, πρώην διοικητής μονά¬ 
δας της Αλεξανδρούπολης, κατέθεσε μήνυση για «συ¬ 
κοφαντική δυσφήμηση κατ’ εξακολούθηση», με βάση 
αναρτήσεις στον ιστότοπο της Επιτροπής Αλληλεγ¬ 
γύης Στρατευμένων και του Δικτύου Ελεύθερων Φα¬ 
ντάρων «Σπάρτακος». Οι εν λόγω αναρτήσεις απο¬ 
τελούν καταγγελίες για πράξεις του συγκεκριμένου 
αξιωματικού, που έγιναν το 2014 και το 2018 από δύο 
διαφορετικά άτομα, άγνωστα μεταξύ τους, τα οποία 
απευθύνθηκαν στην Επιτροπή. Η μήνυση έγινε κατά 
των διαχειριστών του ιστότοπου της Επιτροπής και 
στη συνέχεια προσωποποιήθηκε στον αγωνιστή Νίκο 
Χαραλαμπόπουλο. 

Η ημερομηνία της δίκης επισπεύσθηκε με έντο¬ 
νη μεθόδευση και ορίστηκε για τις 21 Νοέμβρη στην 
Αλεξανδρούπολη, χωρίς να δοθεί η δυνατότητα κα¬ 
τάθεσης απολογητικού υπομνήματος του κατηγο¬ 
ρούμενου, μετά από «ανεύθυνους» χειρισμούς των 
Αστυνομικών Τμημάτων που είχαν αναλάβει να το 
παραλάβουν. Πρακτικά, πρόκειται για μια προσπά¬ 
θεια να γίνει η δίκη όσο πιο γρήγορα και σιωπηλά γί¬ 
νεται, πολύ μακριά από την κατοικία του κατηγορού¬ 
μενου, χωρίς το υπόμνημα, και κυρίως αποφεύγοντας 
οποιαδήποτε παρέμβαση του κινήματος, έτσι ώστε να 
επιτευχθεί μια εύκολη και γρήγορη καταδίκη. 

Η δίωξη με την κατηγορία της «συκοφαντικής δυ- 
σφήμησης κατ’ εξακολούθηση» δεν έχει βάση και έχει 
σκοπό να λογοκρίνει το Δίκτυο «Σπάρτακος» και την 
Επιτροπή Αλληλεγγύης Στρατευμένων. Στην ουσία 
της, αποτελεί προσπάθεια φίμωσης και τρομοκράτη¬ 
σης του κινήματος, εντός και εκτός στρατοπέδων. 

Κάτω τα χέρια από το άσυλο - 
Επίθεση των ΜΑΤ στην ΑΣΟΕΕ 

Στις 30/10, οι τραμπούκοι της ΕΛ.ΑΣ. έδειξαν 
ακόμα μια φορά το θρασύδειλο πρόσωπό τους απέ¬ 
ναντι στους φοιτητές. Έπειτα από διαμαρτυρία συ¬ 
μπαράστασης στον εξεγερμένο λαό της Χιλής (που 
γινόταν στην οδό Πατησίων), τα ΜΑΤ βρήκαν αφορ¬ 
μή να θέσουν την ΑΣΟΕΕ σε ασφυκτικό κλοιό. Πολλά 
δακρυγόνα εκτοξεύτηκαν από τις δυνάμεις καταστο¬ 
λής εντός του προαυλίου, σε ώρα μαθημάτων, με τους 
φοιτητές να μην μπορούν να αναπνεύσουν από την 
αποπνικτική ατμόσφαιρα, δημιουργώντας μια «εμπό¬ 
λεμη ζώνη» για αρκετή ώρα. Μετά από τρεις μέρες, 
και διόλου τυχαία, οι πάνοπλοι μπάτσοι των ΕΚΑΜ 
και της Αντιτρομοκρατικής περικύκλωσαν για ακόμα 
μια φορά το πανεπιστήμιο και εκκένωσαν την κατά¬ 
ληψη «Βανκούβερ», σε κτήριο που ανήκε στην ΑΣΟ¬ 
ΕΕ. 

Αυτή η κατάσταση αποτελεί άμεσο επακόλουθο 
της κατάργησης του ασύλου και του δόγματος «Νό¬ 
μος και Τάξη» της κυβέρνησης Μητσοτάκη. Θέλουν 
πανεπιστήμια «νεκροταφεία», χωρίς καν υπόνοια 
αντίστασης στη μνημονιακή λαίλαπα, για να περνάνε 
οποιοδήποτε μέτρο καταστρέφει τις ζωές μας, ανενό¬ 
χλητοι και χωρίς κανένα απολύτως εμπόδιο. Διαλύ¬ 
ουν καταλήψεις, όχι γιατί είναι «εστίες εγκληματικό¬ 
τητας», όπως λένε, αλλά γιατί είναι χώροι πολιτικής 
έκφρασης και ριζοσπαστικοποίησης ενάντια στις νεο¬ 
φιλελεύθερες πολιτικές τους. Σήμερα εκτοξεύουν δα¬ 
κρυγόνα εντός και εκτός σχολών, αύριο θα διαλύουν 
συνελεύσεις και καταλήψεις που θα μάχονται για δη¬ 
μόσια και δωρεάν εκπαίδευση, για εργασία και μέλλον 
με δικαιώματα. Ο νέος νόμος-πλαίσιο, που φέρνει η 
υπουργός Παιδείας Κεραμέως, φανερώνει τη λύσσα 
της ακραία νεοφιλελεύθερης κυβέρνησης της ΝΔ 
ενάντια στη δημόσια και δωρεάν εκπαίδευση. Θέλουν 
πανεπιστήμια εκτρώματα της «ελεύθερης αγοράς», 
πετώντας τους φοιτητές εκτός σχολών, επιβάλλοντας 
δίδακτρα, κλείνοντας και καταργώντας σχολές και 
τμήματα και διαλύοντας τα πτυχία και τα εργασιακά 
μας δικαιώματα. 

ΚΑΤΩ ΤΑ ΧΕΡΙΑ ΑΠΟ ΤΑ ΣΥΝΔΙΚΑΤΑ! 

Όχι στο φακέλωμα των συνδικάτων απ’ όπου κι αν προέρχεται 


Η κυβέρνηση Μητσοτάκη ψήφισε 
στα τέλη Οκτώβρη το «αναπτυ¬ 
ξιακό νομοσχέδιο», ουσιαστικά 
τον νόμο των λίγων, των μαυρα¬ 
γοριτών εργοδοτών, των αρπακτικών των πο¬ 
λυεθνικών. Με τη στήριξη και των υπόλοιπων 
μνημονιακών και ακροδεξιών, τη σιωπή και τα 
εμπόδια που προέβαλε η συνδικαλιστική γρα¬ 
φειοκρατία κάθε απόχρωσης, ξηλώνουν τις 
κατακτήσεις και τα δικαιώματα των εργαζομέ¬ 
νων και του ελληνικού λαού. Μέρα με τη μέρα 
ξεδιπλώνεται και το καταστροφικό έργο του 
ΣΥΡΙΖΑ, που έλυσε τα χέρια της ΝΔ, αφού τα 
περισσότερα μνημονιακά μέτρα τα είχε νομο¬ 
θετήσει αυτός. 

Φακέλωμα των Συνδικάτων αλά 
ελληνικά! 

Μέσα στη σωρεία αντεργατικών μέτρων, 
θα δημιουργηθεί ένα συνδικαλιστικό μη¬ 
τρώο, το λεγόμενο Γενικό Μητρώο Συνδικα¬ 
λιστικών Οργανώσεων Εργαζομένων (ΓΕ. 
ΜΗ.Σ.Ο.Ε.). Αντίστοιχο προβλέπεται και για 
τους εργοδότες, το ΓΕ.ΜΗ.Ο.Ε. Παρόλο που 
αυτά φαίνονται σχεδόν ίδια (διαφέρουν σε 
ένα γράμμα), η ουσία τους είναι διαφορετική. 
Φυσικά, το συγκεκριμένο μέτρο «ντύθηκε» με 
ψέματα και ανακρίβειες περί «κάθαρσης» του 
Συνδικαλιστικού Κινήματος. Ο εργατοκτόνος 
Βρούτσης μίλησε για «σωματεία-μαϊμού» και 
είπε ότι τα συνδικάτα ωφελούνται όσον αφο¬ 
ρά την υπογραφή Σ.Σ.Ε., αλλά και τη «δη¬ 
μοκρατική λειτουργία» τους. Σε ποιες Σ.Σ.Ε. 
αναφέρεται, σε αυτές που στα επόμενα άρθρα 
του νομοσχεδίου ουσιαστικά καταργούνται, 
όπως και η δυνατότητα υπογραφής τους; Όσο 
για τις μαϊμούδες, στη ΔΑΚΕ ξέρουν καλύτε¬ 
ρα, αφού είναι ειδικοί σε αυτά! Η μόνη αλή¬ 
θεια είναι ότι το συγκεκριμένο μέτρο στοχεύει 
στο φακέλωμα των Συνδικάτων! 

Το ζήτημα δεν έγκειται μόνο στα προσω¬ 
πικά δεδομένα. Με το φακέλωμα των Συνδι¬ 
κάτων στοχεύουν: 

α) Στον αποκλεισμό των Συνδικάτων από 
τη δυνατότητα να υπογράφουν Σ.Σ.Ε., λόγω 


αντιπροσωπευτικότητας. Στο ΓΕ.ΜΗ.Σ.Ο.Ε., 
που θα είναι μέρος του συστήματος ΕΡΓΑΝΗ, 
θα εμπεριέχονται όλα τα στοιχεία των Σωμα¬ 
τείων (μητρώα μελών κ.τ.λ.), ώστε να κρίνεται 
ή να προσβάλλεται η αντιπροσωπευτικότητα 
ενός Σωματείου ή μιας Ομοσπονδίας. Αυτό 
θα συνδυάζεται με το ΓΕ.ΜΗ.Ο.Ε. των εργο¬ 
δοτών, όπου γι’ αυτούς το σύστημα θα λει¬ 
τουργεί ευεργετικά στην περίπτωση που δεν 
απασχολούν το 50%+1 των εργαζομένων του 
κλάδου ή του επαγγέλματος, τοπικά ή εθνικά, 
όταν μια Σ.Σ.Ε. ζητηθεί να κηρυχτεί ως υπο¬ 
χρεωτική από την πλευρά των εργαζομένων. 

β) Στον περιορισμό, την αδυναμία κήρυ¬ 
ξης ή την ποινικοποίηση των απεργιών! Με το 
ΓΕ.ΜΗ.Σ.Ο.Ε. θα ελέγχεται πολύ πιο εύκολα 
και γρήγορα αν ένα Σωματείο μπορεί να κάνει 
απεργία, με χρήση του απεργοκτόνου νόμου 
του ΣΥΡΙΖΑ για απόφαση του 50%+1 των οι¬ 
κονομικά τακτοποιημένων μελών του Σωμα¬ 
τείου. Έτσι, θα προσβάλλονται στα δικαστή¬ 
ρια, σε ελάχιστο χρόνο, αποφάσεις Γενικών 
Συνελεύσεων ή ΔΣ, κηρύσσοντας τις απεργίες 
παράνομες και καταχρηστικές. 

γ) Στον περαιτέρω έλεγχο και κρατική 
παρέμβαση στη λειτουργία των Συνδικάτων. 
Μέχρι τώρα, και πέρα από τα ψέματα του 
Βρούτση και της ΝΔ, υπήρχε εποπτική αρχή 
των Συνδικάτων, τα δικαστήρια, που ευνοού¬ 
σε την πλήρη και άμεση ασυδοσία και τρομο¬ 
κρατία των εργοδοτών. Τώρα θα είναι και η 
κυβέρνηση και το κράτος, ένα βαθύ, μνημο- 
νιακό και μητσοτακικό κράτος, αποκλειστικά 
στις υπηρεσίες των λίγων: των εργοδοτών και 
πολυεθνικών. 

Όλα τα παραπάνω είναι απόρροια ενός 
μόνο άρθρου του πολυνομοσχεδίου που πέ¬ 
ρασε. Αλλά έπεται και συνέχεια, καθώς αν τα 
παραπάνω δεν επαρκούν, υπάρχει η ΕΕ και ο 
ΣΥΡΙΖΑ που προέβλεψαν και νομοθέτησαν! 

Φακέλωμα των Συνδικάτων εις 
τριπλούν και με ευρωπαϊκή πινελιά! 

Με βάση τον νόμο 4557/2018, «Πρόληψη 
και καταστολή της νομιμοποίησης εσόδων 


από εγκληματικές δραστηριότητες και της 
χρηματοδότησης της τρομοκρατίας (ενσωμά¬ 
τωση της Οδηγίας 2015/849/ΕΕ) και άλλες δι¬ 
ατάξεις», τα Διοικητικά Συμβούλια όλων των 
συνδικαλιστικών οργανώσεων υποχρεούνται 
να καταγράψουν σε ειδική πλατφόρμα, με 
τίτλο «Κεντρικό Μητρώο Πραγματικών Δι¬ 
καιούχων» (Κ.Μ.Π.Δ.), τα ατομικά στοιχεία 
των μελών των προεδρείων τους. Η κυβέρνη¬ 
ση της ΝΔ, συνεχίζοντας και επαυξάνοντας 
τη μνημονιακή κανονικότητα, νομοθετεί ότι 
η καταληκτική ημερομηνία για την υποβολή 
των δηλώσεων αυτών είναι η 28 η Νοέμβρη 
(ύστερα από παράταση που έδωσε). Μετά 
ακολουθεί πρόστιμο 10.000€(!), ενώ για 
όσους επιμένουν να μην «συμμορφώνονται» 
με τις κυβερνητικές εντολές, τα πρόστιμα δι¬ 
πλασιάζονται!!!). 

Πρόκειται για οδηγία της ΕΕ, με στόχο τη 
δημιουργία ενός μητρώου νομικών προσώ¬ 
πων σε ευρωπαϊκό επίπεδο μέχρι το 2021. Η 
ΕΕ αποδεικνύει καθημερινά το πόσο αντιδρα¬ 
στική γίνεται, το μένος και τον «ακήρυχτο» 
πόλεμο που έχει εξαπολύσει ενάντια στους ευ- 
ρωπαίους εργαζόμενους και φτωχούς. Ο ΣΥ- 
ΡΙΖΑ έτρεξε κατευθείαν τότε να νομοθετήσει 
και η ΝΔ τώρα εφαρμόζει τον νόμο. 

α) Ο νόμος/οδηγία αντιμετωπίζει τα Συν¬ 
δικάτα ως εν δυνάμει «εγκληματικές οργανώ¬ 
σεις», χώρους όπου γίνεται ξέπλυμα μαύρου 
χρήματος, ή ως «οντότητες», που μπορεί και 
να «χρηματοδοτούν την τρομοκρατία». Πρό¬ 
κειται πραγματικά για μια θρασύτατη πολιτι¬ 
κή ενέργεια, που βάζει τα συλλογικά όργανα 
των εργαζομένων, συνδικάτα με δημοκρατικά 
εκλεγμένη διοίκηση, στο ίδιο τσουβάλι με τις 
επιχειρήσεις και τις παράνομες δραστηριότη- 
τές τους, τους ανθρώπους της νύχτας και του 
υποκόσμου, τους σύγχρονους δουλεμπόρους, 
τους εμπόρους ναρκωτικών και όπλων, τους 
κάθε λογής μαφιόζους. 

β) Ποινικοποιεί, φακελώνει και στοχοποιεί 
τα Συνδικάτα, με χαρακτήρα τιμωρητικό για 
όσους δεν δώσουν τα στοιχεία τους. Το πρό¬ 
στιμο θα πηγαίνει κατευθείαν στην εφορία ως 



ταυτότητα οφειλής. Συνδικαλιστές και σωμα¬ 
τεία θα διώκονται με τις αυστηρότερες διατά¬ 
ξεις και ποινές. 

Φυσικά, ο νόμος/οδηγία αφήνει έξω τις 
οίίδΕοΓε επιχειρήσεις, το σκιώδες τραπεζικό 
σύστημα και την παρασιτική οικονομία, με 
όλα αυτά τα «τοξικά προϊόντα», που στην ου¬ 
σία είναι ο υπέρτατος τζόγος και οι πραγματι¬ 
κές εστίες ανομίας. 

Έτσι, η κυβέρνηση της ΝΔ με το πολυ- 
νομοσχέδιο, αλλά και κάνοντας χρήση της 
οδηγίας και του νόμου του ΣΥΡΙΖΑ, στοχεύει 
να ξεκάνει και να ελέγξει πλήρως το οργανω¬ 
μένο Συνδικαλιστικό Κίνημα, για να επιφέρει 
καίρια πλήγματα και να τρομοκρατήσει τους 
εργαζόμενους και όσους ασκούν τα δημοκρα¬ 
τικά τους δικαιώματα, όσους συνδικαλίζονται, 
απεργούν και αγωνίζονται. Η εισβολή του 
ΣΔΟΕ στα γραφεία της ΕΛΜΕ Πειραιά πριν 
από έναν περίπου χρόνο και η κατάσχεση των 
περιουσιακών της στοιχείων (υπολογιστές 
κ.λπ.), τα πρόστιμα σε διάφορα πολιτικά Στέ¬ 
κια, μόνο μεμονωμένα περιστατικά δεν ήταν 
και θα επεκταθούν! Εργαζόμενοι, να οργανω¬ 
θούμε και να αντισταθούμε! 

Κανένας κρατικός/κυβερνητικός 
έλεγχος στα Σωματεία! 

Απόσυρση ΤΩΡΑ της υπουργικής 
απόφασης για το «Κεντρικό 
Μητρώο Πραγματικών 
Δικαιούχων», που φακελώνει και 
στοχοποιεί τα Συνδικάτα! 

■ Βασίλης Κεφαλάς 


Αποτελέσματα εκλογών Ενιαίου Σωματείου Υοάαίοηβ \νίηά Υίοΐπδ 

Σταθερά στον δρόμο της ενότητας και του αγώνα 


Σ τις 8-10 Οκτωβρίου πραγματοποιήθηκαν οι ετήσι¬ 
ες αρχαιρεσίες του Πανελληνίου Σωματείου Εργα¬ 
ζομένων νοάαίοηε-λΥίηά-νίοΙαδ για την ανάδειξη 
Διοικητικού Συμβουλίου, Ελεγκτικής Επιτροπής και 
αντιπροσώπων στις δευτεροβάθμιες συνδικαλιστικές οργα¬ 
νώσεις Εργατικό Κέντρο Αθήνας και ΟΙΥΕ. Οι εκλογές έγι¬ 
ναν με ενιαίο ψηφοδέλτιο, ψήφισαν 97 συνάδελφοι (104 πέ¬ 
ρυσι) και βρέθηκαν 97 έγκυρα ψηφοδέλτια. 

Η συμμετοχή κινήθηκε ακριβώς στα ίδια επίπεδα με πέ¬ 
ρυσι σε νίοΐιΐδ και νοάαίοηε, μικρή υποχώρηση καταγράψαμε 
στη λνίηά. Το συνολικό εκλογικό αποτέλεσμα καταγράφει 
την συγκράτηση των δυνάμεων του Σωματείου, γεγονός που 
από μόνο του αποτελεί μια επιτυχία, για τις δύσκολες συν¬ 
θήκες στις οποίες παλεύουμε με τις απανωτές αντεργατικές 
επιθέσεις κυβέρνησης/εργοδοτών και την κρίση του συνδικα- 
λιστικού/εργατικού κινήματος. 

Συγκεκριμένα, την χρονιά που πέρασε συνεχίστηκαν και 
εντάθηκαν οι επιθέσεις της εργοδοσίας και στις 3 εταιρίες, που 
κυρίως στόχευαν στη διάλυση των εργασιακών σχέσεων. Στη 
νίοΐιΐδ διασφαλίσαμε την ανανέωση της ΣΣΕ για ακόμη έναν 
χρόνο, χωρίς μειώσεις μισθών και δικαιωμάτων, ενάντια στην 
προώθηση από το ΠΑΣΕ νκ+ιΐδ της πρότασης της διοίκησης 
για μετατροπή πολλών επιδομάτων σε είδος/κουπόνια. Ακό¬ 
μη, αντιταχθήκαμε στην εργασία από το σπίτι, που προώθησε 
η Διοίκηση με την αρωγή του ΠΑΣΕ νίεΙαδ.Με την συνδρομή 
των συναδέλφων στο Ταμείο αλληλεγγύης του Σωματείου, 
τρέξαμε πολύμηνη καμπάνια οικονομικής και ηθικής υποστή¬ 
ριξης επινοικιαζόμενού συναδέλφου που μετά από (δεύτερο) 
σοβαρότατο ατύχημα βρέθηκε για αρκετούς μήνες εκτός ερ¬ 
γασίας. 


Στη νοάαίοηε, η πιο σημαντική μάχη ήταν αυτή που δώ¬ 
σαμε ενάντια στην κατάργηση του δώρου με την επιμήκυνση 
του εργάσιμου χρόνου κατά μία ώρα. Καταφέραμε ένας σημα¬ 
ντικός αριθμός συναδέλφων, που ακολούθησε και εφάρμοσε 
τον σχεδίασμά του Σωματείου, να εξακολουθεί να εργάζεται 
με 8ωρο μέχρι και σήμερα. 

Στη \νϊηά συνεχίζονταν επί μήνες οι σποραδικές και αιφ¬ 
νιδιαστικές απολύσεις παλιών συναδέλφων, μεταξύ τους και 
μέλη μας. Παρά τις προσπάθειές μας, δεν στάθηκε εφικτό 
να ανατρέψουμε το κλίμα ηττοπάθειας και παραίτησης που 
εξαπλώθηκε και σε ένα βαθμό γενικεύτηκε, μετά τις εξελίξεις 
στο επιχειρησιακό σωματείο ΠΑΣΕ λΥίικΙ 1 , το οποίο από την 
στιγμή που περιήλθε στα χέρια του ΠΑΜΕ έχει γίνει ακόμη 
ένα από τα γνωστά σωματεία-σφραγίδες αυτού του χώρου. 
Είναι χαρακτηριστικό ότι εν μέσω απολύσεων καλούσαν σε 
«απεργία» χωρίς περιφρούρηση, ενώ κάποιοι συνδικαλιστές 
εκλεγμένοι με το ψηφοδέλτιο του ΠΑΜΕ πήραν το πακέτο 
εθελούσιας και αποχώρησαν από την εταιρία! Η Διοίκηση εκ¬ 
μεταλλεύτηκε την κατάσταση, για να εφαρμόσει την εργασία 
από το σπίτι και να διασπείρει το προσωπικό σε διαφορετικά 
και απομακρυσμέν α κτίρια. Αυτό το κλίμα αποσύνθεσης, που 
1. Την Άνοιξη του 2018, η προηγούμενη Διοίκηση του ΠΑΣΕ 
Ψΐηά, κινούμενη στον χώρο της αυτονομίας, λίγο πριν απο¬ 
χωρήσει από την εταιρία εισπράττοντας το πακέτο εθελούσιας 
που έδινε η Λιοίκηση(!), φρόντισε να παραδώσει τα κλειδιά 
του Σωματείου στο ΠΑΜΕ, με μια εκλογική διαδικασία εξ¬ 
πρές. Από τότε αγνοούνται τα ίχνη της. Πρόκειται για τους 
ίδιους «συνδικαλιστές», που παρά τις προειδοποιήσεις μας για 
τον ρόλο τους, αγκαλιάστηκαν ένθερμα από κάποιες δυνάμεις 
και συνδικαλιστές της άκρας αριστεράς... 


βάρυνε και στο αποτέλεσμα των εκλογών του Σωματείου, θα 
προσπαθήσουμε το επόμενο διάστημα να αναστρέψουμε με 
την αποφασιστική και ενωτική δράση μας. 

Ακόμη καταφέραμε να εγγράψουμε νέα μέλη του Σωμα¬ 
τείου και στις τρεις εταιρίες, που επέτρεψαν την αναπλήρωση 
των απωλειών από αποχωρήσεις συναδέλφων μέσα στην χρο¬ 
νιά που πέρασε. 

Η προηγούμενη χρονιά σημαδεύτηκε από τα φαινόμε¬ 
να σήψης και εκφυλισμού στις γραμμές του οργανωμένου 
συνδικαλιστικού κινήματος, με ευθύνη της συνδικαλιστικής 
γραφειοκρατίας, αστικοποιημένης (ΠΑΣΚΕ/ΔΑΚΕ/ΕΑΚ) και 
σταλινικής (ΠΑΜΕ). Οι τραμπουκισμοί και η βία στα συνέ¬ 
δρια των Εργατικών Κέντρων, η διάλυση του Συνεδρίου της 
ΓΣΕΕ που οδήγησε στην επέμβαση των μηχανισμών κατα¬ 
στολής στις διαδικασίες και στον διορισμό προσωρινής διοί¬ 
κησης από το Πρωτοδικείο, προκαλούν αηδία και αποστρο¬ 
φή στους εργαζόμενους, στο βαθμό που τα παρακολουθούν. 
Κόντρα και ενάντια σε αυτή την κατρακύλα, το Ενιαίο Σωμα¬ 
τείο προσπάθησε όλη την χρονιά να προωθήσει την ενότητα 
των εργαζομένων, να υπερασπιστεί εμπράκτως τα δικά τους 
ανεξάρτητα ταξικά συμφέροντα. Σε αυτή την βάση εξακολου¬ 
θούμε να διεκδικούμε την εγγραφή μας στα δευτεροβάθμια 
συνδικαλιστικά όργανα (ΕΚΑ/ΟΙΥΕ), που με απίστευτα προ¬ 
σχήματα μας αρνείται ακόμα το ΠΑΜΕ/ΚΚΕ -αυτοί είναι οι 
πιο λυσσασμένοι, αλλά όχι οι μόνοι. 

Ο σταθερός προσανατολισμός του Ενιαίου Σωματείου 
στην αγωνιστική ενότητα και την μαχητική υπεράσπιση των 
εργατικών δικαιωμάτων και αναγκών, επέτρεψε την διατή¬ 
ρηση των δυνάμεών μας παρά τις αντίθετες πιέσεις. Στον ίδιο 
δρόμο θα συνεχίσουμε! 

■ Σοφία Θεοδωροπούλου, μέλος ΔΣ Πανελληνίου 
Σωματείου Εργαζομένων νοάα/οηβ-\νίηά-νίοίΗ$ 




& 


ΕΡ_ΝοεηιΙ)ποδ2019.ϊηάά 5 


10/11/2019 1:25:16 μμ 




























6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Νοέμβριος 2019 


ΣΟΣ! Η ΠΑΙΔΕΙΑ ΔΙΑΛΥΕΤΑΙ 
Οι φοιτητές απαντούν με δυναμικούς αγώνες 


Η επίθεση της κυβέρνησης στο 
χώρο της παιδείας 

Η κυβέρνηση της ΝΔ, παίρνοντας την 
σκυτάλη από τον ΣΥΡΙΖΑ, συνεχίζει και βα¬ 
θαίνει την επίθεση στον χώρο της παιδείας. 
Η ψήφιση του «αναπτυξιακού νομοσχεδίου» 
στις 24/10, περιείχε διάταξη, μέσω της οποίας 
αποδίδεται άμεσα στους αποφοίτους ξένων 
Πανεπιστημίων και Κολεγίων, κατόπιν αίτη¬ 
σής τους, η αναγνώριση της επαγγελματικής 
ισοδυναμίας. Έτσι, επιτυγχάνεται η εξίσωση 
των πτυχίων των δημόσιων Πανεπιστημίων 
με αυτά των ιδιωτικών κολεγίων και των ξέ¬ 
νων πανεπιστημίων και η έμμεση κατάργηση 
του άρθρου 16 του Συντάγματος. Η διάταξη 
περιείχε και άλλα αντιεκπαιδευτικά μέτρα, 
όπως την «απελευθέρωση» των μεταπτυχια¬ 
κών, δηλαδή τη γενίκευση των διδάκτρων σε 
αυτά κ.λπ. 

Παράλληλα η κυβέρνηση θα καταθέσει 
τους επόμενους μήνες νέο νόμο για τα πανε¬ 
πιστήμια, ο οποίος θα στοχεύει στην οικονο¬ 
μική (περαιτέρω κόψιμο δημόσιων δαπανών 
για παιδεία, επιβολή διδάκτρων) και διοικητι¬ 
κή αυτονόμηση τους, στην αξιολόγηση τους 
με βάση τις ανάγκες της αγοράς (κλείσιμο 
σχολών, απολύσεις εργαζόμενων κ.α.), στη 
μείωση του αριθμού των φοιτητών (διαγρα¬ 
φές στα ν+2 έτη, βάση του 10, μείωση εισα¬ 
κτέων) κ.α. 

Στόχος είναι η βίαιη προσαρμογή της εκ¬ 
παίδευσης στην πραγματικότητα του ελληνι¬ 
κού καπιταλισμού, στην κρίση και χρεωκοπία 
του. Αυτό θα σημαίνει την πλήρη ιδιωτικοποί¬ 
ηση της δημόσιας παιδείας, την μετατροπή 
της από κοινωνικό αγαθό σε εμπόρευμα, το 
οποίο ο φοιτητής-πελάτης θα αγοράζει ανά¬ 
λογα με τα χρήματα που διαθέτει. Για να πε¬ 
ράσει όλα τα παραπάνω, ψήφισε στκ 8/8 την 


κατάργηση του ασύλου. 

Η απάντηση των φοιτητών 

Οι φοιτητικοί σύλλογοι, ήδη από την 
πρώτη εβδομάδα του νέου ακαδημαϊκού 
έτους έχουν μπει σε κίνηση. Δεκάδες σύλλο¬ 
γοι πραγματοποίησαν Γενικές Συνελεύσεις 
(ΓΣ), ολιγοήμερες καταλήψεις και κινητοποι¬ 
ήσεις. Οι ΓΣ συγκέντρωσαν για πρώτη φορά 
μετά από 5-6 χρόνια εκατοντάδες φοιτητές, 
ενώ πραγματοποιήθηκαν ακόμη και σε σχο¬ 
λές που είχαν χρόνια να πραγματοποιηθούν 
(π.χ. ΑΣΟΕΕ, Πάντειος κ.α.). Οι κινητοποιή¬ 
σεις συγκέντρωναν κατά μέσο όρο 900 φοι¬ 
τητές κάθε βδομάδα, ενώ στις καταλήψεις 
συμμετείχαν ελάχιστοι φοιτητές. 

Στην Αθήνα, 15 Φοιτητικοί Σύλλογοι 
κινητοποιούνταν ανά βδομάδα, στη Θεσ¬ 
σαλονίκη γύρω στους 7, ενώ στην υπόλοιπη 
Ελλάδα γύρω στους 10(κυρίως Γιάννενα, 
Πάτρα, Κρήτη κ.α.). Κάθε Πέμπτη πραγμα¬ 
τοποιούνταν κινητοποιήσεις ανά πόλη. Μετά 
τις διαδηλώσεις στην Αθήνα (ορισμένες φο¬ 
ρές και στη Θεσ/νίκη) πραγματοποιούνταν 
Συντονιστικό Γενικών Συνελεύσεων. Αποκο¬ 
ρύφωμα της κίνησης αυτής ήταν η πανελλα¬ 
δική κινητοποίηση της Πέμπτης 31/10 στην 
Αθήνα και το συντονιστικό που ακολούθησε 
στο Πολυτεχνείο, το οποίο όμως δεν κατέληξε 
σε καμία δράση. 

Οι φοιτητές, όπως και οι εργαζόμενοι, δεν 
«κοιμούνται» όπως θέλουν να μας πείσουν η 
κυβέρνηση, τα μνημονιακά κόμματα και οι 
ρεφορμιστικές δυνάμεις. Αντίθετα, παρά την 
δύσκολη κατάσταση του φοιτητικού κινήμα¬ 
τος και την κρίση των περισσότερων δυνάμε¬ 
ων της άκρας αριστεράς, οι φοιτητές συμμετέ¬ 
χουν σε αγώνες και τους στηρίζουν. 

Οι καταλήψεις σε αρκετές σχολές στα¬ 


μάτησαν πρόσκαιρα είτε από «ανεξάρτητα» 
πλαίσια φοιτητών, που πρότειναν «ανοικτή 
σχολή πάση θυσία», είτε από πλαίσια των 
καθεστωτικών παρατάξεων ΔΑΠ και ΠΑΣΠ 
(φοιτητικές παρατάξεις ΝΔ και ΠΑΣΟΚ). Το 
αξιοθρήνητο ΒΕΟΟΟ (φοιτητική παράταξη 
του ΣΥΡΙΖΑ) δήλωνε πως «στήριζε τις κατα¬ 
λήψεις, ενάντια στη νεοφιλελεύθερη επίθεση 
της ΝΔ», «ξεχνώντας» πως ο ΣΥΡΙΖΑ, ψήφι¬ 
ζε και εφάρμοζε νεοφιλελεύθερα μέτρα μέχρι 
πρότινος. 

Οι αδυναμίες των άλλων 
αριστερών δυνάμεων 

Η κίνηση που αναπτύχθηκε στις σχολές 
έδειξε και τις αδυναμίες των 2 μεγαλύτερων 
δυνάμεων της αριστεράς στα πανεπιστήμια, 
της ΠΚΣ-ΚΝΕ (φοιτητική παράταξη του 
ΚΚΕ) και της Ενιαίας Ανεξάρτητης Αριστερής 
Κίνησης (Ε.Α.Α.Κ.- κυριαρχείται πολιτικά από 
δυνάμεις της ΛΑ.Ε. και της ΑΝΤ.ΑΡ.ΣΥ.Α.). 

Από την μια πλευρά, η ΚΝΕ διασπά τους 
αγώνες με χωριστές πορείες, χωριστά συντο¬ 
νιστικά και διαφορετικές ημέρες κινητοποί¬ 
ησης φοιτητών και μαθητών. Προσπαθεί να 
οδηγήσει τους αγώνες σε αποτυχία, να καλ¬ 
λιεργήσει την απογοήτευση στη νεολαία, και 
να καρπωθεί τα αποτελέσματα της: «μόνο η 
ΚΝΕ κινητοποιείται, οργανώσου στην ΚΝΕ, 
στήριξε μας, ψήφισε μας». 

Από την άλλη πλευρά, τα ΕΑΑΚ δεν εί¬ 
χαν συγκεκριμένο σχέδιο αγώνων να προτεί¬ 
νουν. Η πολιτική κρίση κάθε συνιστώσας των 
ΕΑΑΚ ξεχωριστά, καθώς και οι μεταξύ τους 
αντιθέσεις παραλύουν το κίνημα. Η πολιτική 
τους δεν επιδιώκει την αυτοοργάνωση, δη¬ 
λαδή να παίρνουν οι φοιτητές στα χέρια τους 
την οργάνωση των αγώνων (π.χ. οργανώνο- 

ντας συντονιστικές επιτροπές κατάληψης), 
ούτε την εξωστρέφεια, δηλαδή να ενωθούν οι 
φοιτητές με τους μαθητές, τους εργαζόμενους 
και τα φτωχά λαϊκά στρώματα και να πραγ¬ 
ματοποιήσουν κοινούς αγώνες όπως π.χ. στην 
Χιλή. 

Η πρόταση της ΣΣΠ 

Η ΣΣΠ στηρίζει την κίνηση των συλλό¬ 
γων και παλεύει για την κλιμάκωση και την 
ανάπτυξη της, την ενότητα και την καλύτερη 
οργάνωση του φοιτητικού κινήματος, την 
ενότητα του με το μαθητικό και κυρίως με το 
εργατικό κίνημα. Παλεύει για να αποκτήσουν 
ζωή οι κατειλημμένες σχολές, με πολιτικές και 
πολιτιστικές δραστηριότητες, για να πάρουν 
στα χέρια τους οι φοιτητές τους αγώνες, για 
τη μαζικοποίηση των ΓΣ, των κινητοποιήσε¬ 
ων και των καταλήψεων, για πραγματικά συ¬ 
ντονιστικά συλλόγων, που θα συνδέουν τους 
συλλόγους και θα τους ενοποιούν κάτω από 
βασικά αιτήματα και μέσα από συγκεκριμένες 
κινητοποιήσεις, όπως καταφέραμε στα Ιωάν¬ 
νινα που συμμετείχαν 3 Σύλλογοι: Φυσικού, 
Χημικού, Εστιακών. 

Στον δρόμο των αγώνων σε Χιλή, Κατα- 
λονία, Λίβανο, Ισημερινό, και σε όλο τον κό¬ 
σμο, η νεολαία οφείλει να σταματήσει τον νέο 
νόμο και την επίθεση στην εκπαίδευση με ένα 
κίνημα καταλήψεων διάρκειας που να μετα¬ 
τραπεί σε πυροδότη της κοινωνικής έκρηξης 
ενάντια στα μνημόνια, την φτώχεια την ανερ¬ 
γία και την φρίκη του πολέμου. 


Με επιτυχία πραγματοποιήθηκε το πανελλαδικό διήμερο της ΣΣΠ 


Σ τις 26-27 Οκτώβρη πραγματοποι¬ 
ήθηκε το Πανελλαδικό Διήμερο 
της Σοσιαλιστικής Σπουδαστικής 
Πάλης, με σημαντική συμμετοχή 
αγωνιστών. Οι σύντροφοι που συμμετείχαν, 
μετέφεραν πολύτιμη εμπειρία από όλες τις πό¬ 
λεις και τους 26 συλλόγους που παρεμβαίνει 
η ΣΣΠ. Η πρόσφατη συμμετοχή μας στις φοι¬ 
τητικές κινητοποιήσεις των προηγούμενων 
εβδομάδων ήταν ιδιαίτερα χρήσιμη και τρο¬ 
φοδότησε μια πλούσια συζήτηση. 

Οι βασικοί άξονες των συζητήσεων ήταν: 

1. Οικονομική-πολιτική κατάσταση 
- Επίθεση σε εκπαίδευση/ 
πανεπιστήμια. 

Το παγκόσμιο καπιταλιστικό σύστημα 
βρίσκεται μπροστά στο ιστορικό του αδιέξο¬ 
δο. Η οικονομική κρίση δεν έχει αντιμετω¬ 
πιστεί. Όλα τα μέτρα που έχει εφαρμόσει η 
αστική τάξη έχουν αποτύχει. Οι ενδοϊμπερι- 
αλιστικοί ανταγωνισμοί οξύνονται διαρκώς, 
με αποτέλεσμα την αναζωπύρωση των εστιών 
πολέμου, απειλώντας την ανθρωπότητα. Η 
προσπάθεια των καπιταλιστών να απομυ¬ 
ζήσουν όσα το δυνατόν περισσότερα κέρδη 
οδηγεί σε μια τεράστια ταξική επίθεση απένα¬ 
ντι στους εργαζόμενους, σε αντιδημοκρατική 
αναδίπλωση και καταστροφή του περιβάλλο¬ 
ντος. 

Ο χρεοκοπημένος ελληνικός καπιταλι¬ 
σμός, παρά τα δέκα χρόνια μνημονιακών 
πολιτικών, παρουσιάζει μη βιώσιμο χρέος, 
ιστορικές βιομηχανίες κλείνουν, η ανεργία 
καλπάζει, η χρηματοδότηση για υγεία, παι¬ 
δεία, ασφάλιση (παρά την φορολεηλασία) 


παραμένει πενιχρή. Η ακραία νεοφιλελεύθε¬ 
ρη κυβέρνηση της ΝΔ, ταγμένη στις επιταγές 
ΕΕ και ΔΝΤ και στοιχισμένη στο πλευρό των 
ιμπεριαλιστών ΗΠΑ-ΝΑΤΟ, έχει εξαπολύσει 
μία μανιασμένη επίθεση. 

Μετά την κατάργηση του ασύλου το κα¬ 
λοκαίρι, με το «αναπτυξιακό» πολυνομοσχέ- 
διο σφράγισε την ταφόπλακα των εργασιακών 
δικαιωμάτων. Προσπαθεί να γενικεύσει και να 
μονιμοποιήσει το Νέο Σύστημα Εκμετάλλευ¬ 
σης, όπου νόμος θα είναι το δίκιο του εργοδό¬ 
τη. Στο εν λόγω πολυνομοσχέδιο, κατέβηκε, 
ως κατεπείγον, η εξίσωση των πτυχίων των 
δημόσιων ΑΕΙ με αυτά των ξένων ιδιωτικών. 
Πρόκειται για μια αντισυνταγματική ρύθμι¬ 
ση (το άρθρο 16 κατοχυρώνει ότι η ανώτατη 
εκπαίδευση μπορεί να παρέχεται μόνο από 
δημόσια ιδρύματα) και αυτό είναι ενδεικτικό 
για την επίθεση που θα ξεδιπλώσει η Κερα- 
μέως στην εκπαίδευση. Ο Νόμος-Πλαίσιο 
που σχεδιάζει να ψηφίσει η κυβέρνηση μέχρι 
το τέλος του χρόνου, περιέχει σωρεία μέτρων 
που θα διαλύσουν το δημόσιο και δωρεάν πα¬ 
νεπιστήμιο. 

Με βάση τις μέχρι τώρα δηλώσεις (βλ. 
Εργατική Πάλη Οκτωβρίου), η κυβέρνηση 
στοχεύει το δημόσιο δωρεάν πανεπιστή¬ 
μιο σύντομα να αποτελεί παρελθόν. Πολλά 
ιδρύματα θα αξιολογούνται, θα κλείνουν, η 
κρατική χρηματοδότηση θα μειώνεται, οι 
φοιτητές θα μειωθούν, τα ιδρύματα θα λει¬ 
τουργούν με ιδιωτικοοικονομικά κριτήρια, 
δηλαδή με δίδακτρα. 

2. Συνείδηση φοιτητών - Πολιτικές 
δυνάμεις - Η πρόταση της ΣΣΠ 

Οι πρόσφατες κινητοποιήσεις έδειξαν ότι 


οι φοιτητές δεν έχουν χάσει την ικανότητά 
τους να αγωνίζονται. Παρότι βέβαια αυτές οι 
κινητοποιήσεις ήταν σημαντικές, δεν δίνουν 
την εικόνα, τουλάχιστον ακόμη, ενός φοιτη¬ 
τικού κινήματος που θα μπορέσει να δώσει 
απάντηση στην κυβέρνηση. Αυτό οφείλεται 
σε διάφορους παράγοντες: 

α) στην συνείδηση της νεολαίας. Η φτω- 
χοποίηση και η ανάγκη για επιβίωση, σε 
συνδυασμό με την πτώση των αγώνων, την 
έλλειψη κινηματικών εμπειριών και την απο¬ 
πολιτικοποίηση, έχουν οδηγήσει σε σχετική 
ατομικοποίηση τη νεολαία και σε αποχή από 
τις συλλογικές διεκδικήσεις. Αυτό δεν σημαί¬ 
νει βέβαια ότι οι φοιτητές έχουν εγκαταλείψει 
πλήρως τους αγώνες, ούτε ότι στην σκέψη 
τους δεν συντελούνται βαθύτερες διεργασίες, 
β) στις πολιτικές δυνάμεις που παρεμβαί¬ 
νουν στους φοιτητές: 

ί) ΔΑΠ-ΠΑΣΠ-Βίοοο: πρόκειται για δυ¬ 
νάμεις που υποβοηθούν την εφαρμογή των 
μνημονίων. Η ΔΑΠ και η ΠΑΣΠ μάλιστα 
έχουν ήδη δείξει και τον αντιδραστικό ρόλο 
τους, πρωτοστατώντας στα μπλοκ αντικατά- 
ληψης. 

ϋ) ΠΚΣ: Η διασπαστική της πολιτική 
εκδηλώνεται για άλλη μια φορά, με τις ξε¬ 
χωριστές κομματικές της συγκεντρώσεις. Η 
γνωστή δύναμη της αντικατάληψης, προσπα¬ 
θεί να παρουσιαστεί ως η αριστερότερη των 
αριστερών και λασπολογεί όποιον αγωνίζεται 
έξω από τον κομματικό της μανδύα. 

ίϋ) ΕΑΑΚ: Η σταλινική ιδιοκτησιακή λο¬ 
γική των συλλόγων, που διέπει και τις τέσσε¬ 
ρις οργανώσεις που παρεμβαίνουν στα ΕΑΑΚ, 
καθώς και η έλλειψη πίστης στις δυνατότητες 
των φοιτητών, αποτελούν τροχοπέδη για την 



αυτοοργάνωση του κινήματος. Υποτιμούν την 
επίθεση στην εκπαίδευση, εκτρέπουν το κίνη¬ 
μα από την σωστή πολιτική κατεύθυνση. 

Η ΣΣΠ χαιρετίζει τις πρόσφατες κινη¬ 
τοποιήσεις και παρεμβαίνει με κατεύθυνση 
την μετατροπή τους σε ένα δυναμικό και 
αποφασιστικό φοιτητικό κίνημα. Οι φοιτη¬ 
τές πρέπει να συσπειρωθούν γύρω από δύο 
κεντρικά συνθήματα: «ΟΧΙ ΣΤΟΝ ΝΕΟ 
ΝΟΜΟ-ΠΛΑΙΣΙΟ, ΤΑ ΔΙΔΑΚΤΡΑ ΚΑΙ 
ΤΗΝ ΕΞΙΣΩΣΗ ΠΤΥΧΙΩΝ» και «ΑΜΕΣΗ 
ΕΠΑΝΑΦΟΡΑ ΤΟΥ ΑΣΥΛΟΥ». Μέσα από 
τις συνελεύσεις μας να πάρουμε αγωνιστικές 
αποφάσεις, που θα υλοποιούνται και θα προ¬ 
παγανδίζονται από όλους τους φοιτητές, μέσα 
από συντονιστικές επιτροπές. Με ενότητα 
στον αγώνα, μέσα από συντονιστικά πόλης 
και πανελλαδικά. Με δυναμικές κινητοποιή¬ 
σεις, καταλήψεις, διαδηλώσεις, αποκλεισμούς 
δρόμων και δημόσιων κτιρίων και με εξωστρε- 
φείς δράσεις, ώστε να κερδίσουμε στο πλευρό 
μας ολόκληρη την κοινωνία. 

Καλούμε κάθε συνάδελφο και συναδέλ- 
φισσα που θέλει να αγωνιστεί, να οργανωθεί 
και να παλέψει μαζί μας. 

ΣΟΣΙΑΛΙΣΤΙΚΗ 
ΣΠΟΥΔΑΣΤΙΚΗ ΠΑΛΗ 


& 


ί.ΐηάά 6 


10/11/2019 1:25:17 μμ 





























Νοέμβριος 2019 


ΚΟΙΝΩΝΙΑ 


Εργατική Πάλη 7 


Φ 


Η «κανονικότητα» σημαίνει... 

διάλυση του δημόσιου σχολείου 


Η ΝΔ, στους πρώτους μήνες δια¬ 
κυβέρνησής της, παίρνοντας τη 
σκυτάλη από τον ΣΥΡΙΖΑ, εφαρ¬ 
μόζει την ακραία νεοφιλελεύθερη πολιτική 
της. Ο Μητσοτάκης συνεχίζει με κυνισμό 
την εφαρμογή των μνημονίων, με ακόμα 
πιο αντιδραστικές «μεταρρυθμίσεις» (κα¬ 
τάργηση ασύλου κ.ά.). 

Την «κανονικότητά» τους τη ζούμε από 
την αρχή της σχολικής χρονιάς και μέσα 
στα σχολεία. Παλιά και νέα προβλήματα 
είναι εδώ. Τα σχέδια του υπουργείου Παι¬ 
δείας είναι πλήρως εναρμονισμένα με τις 
απαιτήσεις ΕΕ, ΟΟΣΑ και ΣΕΒ και προβλέ¬ 
πουν την πλήρη ιδιωτικοποίηση-διάλυση 
του δημόσιου σχολείου. Συγκεκριμένα: 

1. Δύο μήνες μετά την έναρξη των μα¬ 
θημάτων και μετά από περισσότερες από 
30.000 προσλήψεις αναπληρωτών, τα κενά 
στα σχολεία ανέρχονται σε χιλιάδες σε όλη 
τη χώρα (με βάση το υπουργείο) και φυσι¬ 
κά υπολείπονται κατά πολύ των πραγματι¬ 
κών κενών, όπως προκύπτουν με βάση τις 
μορφωτικές ανάγκες των μαθητών και τα 
εργασιακά δικαιώματα των εκπαιδευτικών. 
Οι χαμένες ώρες διδασκαλίας και η βαρβα¬ 
ρότητα της αδιοριστίας καλά κρατούν. Πα¬ 
ράλληλα, το «προσοντολόγιο» Γαβρόγλου 
επιβάλλει ένα κλίμα διαίρεσης και ανελέη¬ 
του ανταγωνισμού, όπου όλοι, αναπληρω¬ 
τές και μόνιμοι, θα είναι υποχρεωμένοι σε 
ένα διαρκές κυνήγι μεταπτυχιακών, σεμινα¬ 
ρίων και κάθε είδους «χαρτιών». 

2. Χτυπιέται η δίχρονη υποχρεωτική 
δημόσια δωρεάν προσχολική εκπαίδευ¬ 
ση. Σε πολλούς δήμους αστικών κέντρων 
υπάρχουν προβλήματα στην εφαρμογή της, 
λόγω έλλειψης κτηρίων και κυρίως έλλει¬ 


ψης πολιτικής βούλησης να κατασκευα¬ 
στούν με κρατική χρηματοδότηση. Επίσης, 
για την πλήρη εφαρμογή της, χρειάζονται 
το λιγότερο 6.000 προσλήψεις νηπιαγωγών, 
πράγμα που το υπουργείο Παιδείας αρνεί- 
ται να κάνει. Τέλος, ιδιαίτερα ανησυχητι¬ 
κή είναι η παροχή, για πρώτη φορά, κου- 
πονιών (νοιιάιεΓδ) σε όσα παιδιά έμειναν 
εκτός δημόσιων νηπιαγωγείων (εφαρμο¬ 
ζόταν ήδη για τους Δημοτικούς Βρεφονη¬ 
πιακούς Σταθμούς), ακόμα και για ιδιωτικά 
Νηπιαγωγεία-Βρεφονηπιακούς σταθμούς, 
ανοίγοντας έτσι τον δρόμο για την εφαρ¬ 
μογή της περιβόητης επιλογής του γονέα- 
πελάτη (σύμφωνα και με τις επιθυμίες των 
περισσότερων δημάρχων) και της ιδιωτικο¬ 
ποίησης της προσχολικής αγωγής. 

3. Η κυβέρνηση εφαρμόζει τον νόμο Γα¬ 
βρόγλου για το Λύκειο και ταυτόχρονα έχει 
εξαγγείλει σύστημα Εθνικού Απολυτηρίου 
με συνυπολογισμό των βαθμών και των 3 
τάξεων, επαναφορά της Τράπεζας Θεμά¬ 
των για Α' και Β' Λυκείου, ελάχιστη βάση 
για την εισαγωγή στα ΑΕΙ, καθορισμό του 
αριθμού εισακτέων από τα ΑΕΙ κ.ά. Υψώνο¬ 
νται νέοι ταξικοί φραγμοί για τα παιδιά των 
φτωχών λαϊκών οικογενειών, με στόχο ένα 
πολύ μεγάλο ποσοστό τους να κατευθυνθεί 
προς σχολές φτηνής κατάρτισης και μαθη¬ 
τείας ή να εγκαταλείψει το σχολείο. Ταυτό¬ 
χρονα, ψήφισαν την ισοτιμία των πτυχίων 
των ιδιωτικών κολεγίων εξωτερικού (χω¬ 
ρών εκτός ΕΕ) με τα πτυχία των ελληνικών 
δημόσιων πανεπιστημίων. 

4. Δεν έχει ξεκινήσει η Πρόσθετη Διδα¬ 
κτική Στήριξη και η Ενισχυτική Διδασκαλία. 
Την ίδια στιγμή, στις τάξεις στοιβάζονται 
27-30 μαθητές, ενώ με τις αθρόες συνδιδα¬ 


σκαλίες κοινών μαθημάτων διαφορετικών 
ομάδων προσανατολισμού (που επιβλήθη¬ 
καν φέτος στα ΓΕΛ) και τη συνέχιση της 
απαράδεκτης εγκυκλίου που προβλέπει ότι 
ο αριθμός των τμημάτων ξένων γλωσσών 
δεν πρέπει να υπερβαίνει τον αριθμό των 
τμημάτων γενικής παιδείας στα Γυμνάσια, 
το πρόβλημα οξύνεται. 

5. Συνεχίζεται η τακτική του υπουργεί¬ 
ου να χαρακτηρίζει τμήματα ως ολιγομελή, 
σε ΕΠΑΛ και ΓΕΛ, οδηγώντας τους μαθη¬ 
τές σε αναγκαστικές πολύωρες και πολυδά¬ 
πανες μετακινήσεις και σε κλείσιμο λυκείων 
σε επαρχιακές πόλεις. 

6. Η στάση του υπουργείου Παιδείας 
απέναντι στα παιδιά προσφύγων και μετα¬ 
ναστών αναδεικνύει ξεκάθαρα την αντιμε- 
ταναστευτική πολιτική της ΝΔ, σε συνδυ¬ 
ασμό με τον απάνθρωπο νέο νόμο για τη 
χορήγηση ασύλου. Οι τάξεις υποδοχής στη 
δευτεροβάθμια είναι ελάχιστες, υπάρχει 
πρόβλημα με τη μεταφορά των μαθητών 
από τα κέντρα υποδοχής προς τα σχολεία, 
κυρίως στα νησιά, όπου το 75% των παι¬ 
διών δεν πηγαίνουν στο σχολείο. 

Με νομοσχέδιο που θα έρθει πολύ σύ¬ 
ντομα, η κυβέρνηση βάζει στο φουλ τις 
μηχανές της αξιολόγησης. Για την αυτοαξι- 
ολόγηση σχολικής μονάδας θα αξιοποιηθεί 
το ήδη ψηφισμένο πλαίσιο του ΣΥΡΙΖΑ, 
με κεντρικά προκαθορισμένους στόχους 
(δείκτες, φόρμες) και θα ακολουθήσουν 
διαδικασίες εξωτερικής αξιολόγησης από 
την ΑΔΙΠΠΔΕ. Η ατομική αξιολόγηση των 
εκπαιδευτικών θα υλοποιηθεί στη συνέχεια, 
από ένα νέο σώμα διευθυντών και συμβού¬ 
λων που θα τοποθετηθούν το καλοκαίρι. 

Ο βασικός στόχος της αξιολόγησης εί¬ 


ναι ένα σχολείο «αυτόνομο» οικονομικά, 
διοικητικά και σε επίπεδο προγραμμάτων 
σπουδών. Το «νέο» σχολείο θα είναι υπο¬ 
χρεωμένο να βρίσκει «πόρους» για την επι¬ 
βίωσή του, δηλαδή χορηγούς και δίδακτρα, 
και να προσελκύει τους μαθητές-πελάτες 
(εκπαιδευτικό κουπόνι). Η ατομική αξιολό¬ 
γηση των εκπαιδευτικών θα αφορά το κατά 
πόσον εφαρμόζουν αυτές τις πολιτικές ιδι¬ 
ωτικοποίησης. 

Επίσης, το επόμενο διάστημα θα έχου¬ 
με νέα αντιλαϊκή λαίλαπα της κυβέρνησης 
στην Κοινωνική Ασφάλιση. Η σύνταξη θα 
αποτελεί αποκλειστικά ατομική ευθύνη του 
κάθε εργαζόμενου, οι επικουρικές συντά¬ 
ξεις θα ιδιωτικοποιηθούν, οι εργοδοτικές 
εισφορές και η συμμετοχή του κράτους θα 
μειωθούν. Οι αντιλαϊκοί νόμοι που ψηφί¬ 
στηκαν, με τελευταίο τον νόμο Κατρούγκα- 
λου, έβαλαν τις βάσεις για να ολοκληρώσει 
την καταστροφή (περικοπές συντάξεων, 
παροχών υγείας και πρόνοιας για χιλιάδες 
εργαζόμενους) η σημερινή κυβέρνηση. 

Απέναντι σε όλα αυτά, είναι άμεση 
ανάγκη να καταπιαστούμε με την οργάνω¬ 
ση της αντίστασής μας. Οι εκπαιδευτικοί 
όλων των βαθμιδών να κινητοποιηθούμε 
δημιουργώντας, μαζί με μαθητές, φοιτητές, 
γονείς, κοινές Επιτροπές Αγώνα ενάντια 
στην ιδιωτικοποίηση-διάλυση της δημόσι¬ 
ας εκπαίδευσης. Είναι ο μόνος τρόπος για 
να προωθήσουμε την ενότητα του εκπαι¬ 
δευτικού κινήματος, ως μέρος του εργατι¬ 
κού κινήματος, για να υπερασπίσουμε τα 
μορφωτικά δικαιώματα της νεολαίας, τα 
εργασιακά δικαιώματα των εργαζομένων 
στην εκπαίδευση αλλά και τον δημόσιο και 
δωρεάν χαρακτήρα των σχολείων και των 
πανεπιστημίων. 

ΑΝΤΕΠΙΘΕΣΗ ΤΩΝ 
ΕΚΠΑΙΔΕΥΤΙΚΩΝ 




Δίκη Χρυσήε Αυγή ο 

Στο εδώλιο ο αρχι-ναζί Μιχαλολιάκος και οι πρώην βουλευτές 


Τ εσσεράμισι χρόνια μετά την έναρξή 
της, οδεύει προς την ολοκλήρωσή 
της η δίκη της φασιστοσυμμορίας 
της Χρυσής Αυγής. Στις τελευταίες από 
τις 399 συνεδριάσεις της αποδεικτικής 
διαδικασίας, απολογήθηκαν οι 18 πρώην 
βουλευτές της. Στις 6 Νοεμβρίου κάθησε 
στο εδώλιο και ο αρχηγός Νίκος Μιχαλο¬ 
λιάκος. Στις 18 Δεκεμβρίου αναμένεται η 
εισαγγελική πρόταση και, κατά πάσα πι¬ 
θανότητα, η έκδοση της τελικής ετυμηγο¬ 
ρίας του Δικαστηρίου θα βγει στις αρχές 
του 2020. 

Οι 69 χρυσαυγίτες κατηγορούνται 
για ένταξη σε εγκληματική οργάνωση, με 
βάση το άρθρο 187 του Ποινικού Κώδικα. 
Στη λεγάμενη «μεγάλη δίκη» της Χρυσής 
Αυγής, συνεκδικάζονται τρία κακουρ¬ 
γήματα, με πιο σημαντικό τη δολοφονία 
του Παύλου Φύσσα, στις 18 Σεπτεμβρίου 
2013. 

Ταυτόχρονα, συνεξετάζονται 60 ακό¬ 
μα υποθέσεις, που έχουν ήδη εκδικαστεί 
ή εκδικάζονται από άλλα δικαστήρια, και 
αφορούν εγκλήματα, για τα οποία έχουν 
καταδικαστεί ή κατηγορούνται οι χρυσαυ¬ 
γίτες για ένταξη ή και διεύθυνση εγκλη¬ 
ματικής οργάνωσης. 

Στις απολογίες τους, από τα απλά μέλη 
μέχρι και την ηγετική ομάδα - προφανώς 
στο πλαίσιο της υπερασπιστικής τους 
γραμμής - όλοι απαρνήθηκαν τη ναζιστική 
ιδεολογία τους, ενώ οι περισσότεροι δή¬ 
λωναν ότι η ΧΑ δεν είχε μέλη (!) και ότι η 


δολοφονία του Φύσσα ήταν μια συμπλο¬ 
κή μεταξύ αγνώστων! Σαν περαστικό από 
τη ΧΑ θέλησε να παρουσιάσει ακόμα και 
τον δολοφόνο Ρουπακιά, μεταξύ άλλων 
και ο ίδιος ο Μιχαλολιάκος. Μόνο που τον 
διαψεύδουν άλλοι κατηγορούμενοι, όπως 
και το αποδεικτικό υλικό. 

Αυτό που τελικά ήταν η όποια «ενιαία» 
υπερασπιστική τακτική ήταν τα ψέματα, 
οι αντιφάσεις, τα αλληλοκαρφώματα και 
οι απαξιωτικοί χαρακτηρισμοί. Χαρακτη¬ 
ριστικά, ο Μιχαλολιάκος δήλωσε για τους 
πρώην βουλευτές της ΧΑ: «Πρόκειται για 
ένα ετερόκλητο πλήθος ανθρώπων. Πώς 
γίνεται να συστήσω εγκληματική οργά¬ 
νωση με αυτούς; Αυτά είναι αστεία πράγ¬ 
ματα...». 

Τα θρασύδειλα φασιστοειδή έριξαν τις 
ευθύνες ο ένας στον άλλο, με πρώτο και 
καλύτερο τον αρχηγό. Στην απολογία του, 
ο Μιχαλολιάκος παρουσίασε την οργανω¬ 
μένη από τη ΧΑ δολοφονία του Παύλου 
Φύσσα ως μια ιστορία «ενός ανθρώπου 
που δολοφόνησε έναν άλλον». Κάρφωσε 
την τοπική οργάνωση της Νίκαιας για τη 
δολοφονία, καθώς δήλωσε ότι «μου φαί¬ 
νεται περίεργο να πήγαν το βράδυ για τρι- 
κάκια». Ένα από τα βασικά επιχειρήματα 
των μελών του τάγματος εφόδου της Νί¬ 
καιας είναι ότι το βράδυ της δολοφονίας 
του Φύσσα βρίσκονταν στην περιοχή του 
Κερατσινίου για διανομή φυλλαδίων. 

Ενώ όλοι αρνήθηκαν την ύπαρξη κα¬ 
ταστατικού πριν το 2012, που να συνδέει 


την οργάνωση με τον ναζισμό, ο Παππάς 
στην απολογία του ανέφερε ότι υπήρχε 
καταστατικό από το 1992. Ο Μίχος «κάρ¬ 
φωσε» Λαγό και Μιχαλολιάκο, λέγοντας 
ότι τίποτα δεν γίνεται χωρίς την έγκρισή 
τους. 

Όσον αφορά το θέμα της τοπικής 
οργάνωσης της Νίκαιας, που «καίει» τη 
ΧΑ, ο Μίχος υποστήριξε ότι ζήτησε δια¬ 
γραφές που δεν έγιναν, ο Παναγιώταρος 
ότι έγιναν διαγραφές των εμπλεκόμενων, 
ο Κασιδιάρης ότι δεν έγιναν διαγραφές 
γιατί οι συγκεκριμένοι δεν ήταν μέλη και 
ο Παππάς ότι δεν γνωρίζει! Ο Μιχαλολιά¬ 
κος είπε ότι διαγράφηκαν όλα τα μέλη της 
τοπικής και έκλεισαν τα γραφεία. 

Πέρα από τη δίκη 

Η ΧΑ παραπέμφθηκε με την κατηγο¬ 
ρία της εγκληματικής οργάνωσης και όχι 
για σύσταση τρομοκρατικής οργάνωσης, 
ενώ αγωνιστές και οργανώσεις που δεν 
ανήκουν στο ακροδεξιό/φασιστικό φά¬ 
σμα, δικάζονται και καταδικάζονται ως 
τρομοκράτες ακόμα και για πταίσματα ή 
πλημμελήματα. Η ΧΑ δεν παραπέμφθη¬ 
κε για τρομοκρατία, ενώ βρέθηκαν, μετά 
από έρευνες σε γραφεία της και σπίτια των 
βουλευτών της, πιστόλια, τουφέκια και 
καραμπίνες, φυσίγγια, μαχαίρια, γκλομπ, 
σιδερογροθιές, χειροπέδες, ασύρματοι, 
καπνογόνα, τέιζερ, τσεκούρια, σπαθιά κ.ά. 

Η σχέση της ΧΑ με τμήματα του κρα¬ 
τικού μηχανισμού, η χρηματοδότησή της 


από διάφορους επιχειρηματίες, οι σχέ¬ 
σεις της με τη ΝΔ, καθώς συνομιλούσε 
με το δεξί χέρι του Σαμαρά Μπαλτάκο, 
δεν υπάρχουν στη δίκη. Η ασυλία που 
απολάμβανε από το επίσημο πολιτικό σύ¬ 
στημα και μέρος του κράτους παραμένει 
ένα «ανέγγιχτο» σημείο της υπόθεσης της 
εγκληματικής ναζιστικής οργάνωσης της 
ΧΑ. 

Το κίνητρο των εγκλημάτων της ΧΑ 
είναι η ναζιστική ιδεολογία. Οι δολοφο¬ 
νίες και τα εγκλήματά της έχουν ήδη κα¬ 
ταδικαστεί σε μεγάλο βαθμό στη συνεί¬ 
δηση της πλειοψηφίας των εργαζομένων 
και της νεολαίας ως αποτέλεσμα και του 
αντιφασιστικού κινήματος. Η εκλογική 
πανωλεθρία της ναζιστοσυμμορίας, όπως 
και μια παραδειγματική καταδίκη τους, 
έχουν μεγάλη σημασία. Ωστόσο δεν αρ- 
κούν. Ο φασισμός δεν μπορεί να ηττηθεί 
αν δεν καταπολεμηθούν οι αιτίες που τον 
τροφοδοτούν. Μόνο με μαχητικούς αγώ¬ 
νες, με ένα ταξικό μέτωπο, μπορούμε να 
τσακίσουμε οριστικά τους φασίστες, μαζί 
με το σύστημα που τους θρέφει. 

Χ.Ζ 

8 Εργατική Πάλη 


Φάκελος: Πολυτεχνείο 


Νοέμβριος 2019 


ΠΟΛΥΤΕΧΝΕΙΟ 2019: Με τη Σημαία του Νοέμβρη 

Με ταξικούς αγώνες ενάντια σε κυβέρνηση, κεφάλαιο, ιι 

17 Νοέμβρη όλοι στις Διαδηλώσεις μνήμης κι 


Στους 4 μήνες 
διακυβέρνησής της 
η κυβέρνηση της ΝΑ 
εφαρμόζει με γρήγορους 
ρυθμούς την ακραία 
νεοφιλελεύθερη, μνημονιακή 
πολιτική της. Όλα αυτά 
πάνω στο έδαφος που 
έστρωσε η κυβέρνηση του 
ΣΥΡΙΖΑ, που χτύπησε 
σκληρά το εργατικό κίνημα 
στο όνομα δήθεν της 
«Αριστερός», σπέρνοντας 
τεράστια σύγχυση. Η 
πολιτική κατάσταση που 
έχει διαμορφωθεί μετά 
τις εκλογές, δημιούργησε 
ένα ακόμα μνημονιακό 
κοινοβούλιο, που μόνο 
δεινά μπορεί να φέρει για 
τους εργαζόμενους, τη 
νεολαία και τα φτωχά λαϊκά 
στρώματα. 


Π αρά τα ασύστολα ψέματά 
τους για «έξοδο από τα 
μνημόνια», «επιστροφή 
στην κανονικότητα» κ.α., 
η χώρα παραμένει σε καθεστώς μνημο¬ 
νίων διάρκειας και αυστηρής επιτήρη¬ 
σης από τους δανειστές. Τα τεράστια 
πρωτογενή πλεονάσματα παραμένουν, 
στραγγαλίζοντας την κοινωνία και την 
οικονομία, το χρέος αυξάνεται ακόμα πε¬ 
ρισσότερο, ειδικά μετά την «επιστροφή 
στις αγορές». Παρά τα σχεδόν 10 χρό¬ 
νια μνημονίων, η κρίση του ελληνικού 
καπιταλισμού συνεχίζεται (κατάρρευση 
βιομηχανίας, απουσία επενδύσεων, συρ¬ 
ρίκνωση παραγωγικού ιστού, έκρηξη 
χρεών κοκ), χωρίς ορατή διέξοδο, φέρ¬ 
νοντας νέα σοκ φτώχειας και εξαθλίω¬ 
σης. Ειδικά όσο μεγαλώνει η παγκόσμια 
αστάθεια, πυκνώνουν τα σημάδια μιας 
νέας όξυνσης της διεθνούς οικονομικής 
κρίσης. 

Η κυβέρνηση της ΝΔ έρχεται με 
φόρα πάνω στα συντρίμμια που άφησε 
ο ΣΥΡΙΖΑ να χτυπήσει ακόμα περισσό¬ 
τερο τα δικαιώματά μας και να τα δώσει 
όλα στο κεφάλαιο και τους εργοδότες. 
Τα πρώτα δείγματα με την κατάργηση 
του ασύλου, το αντεργατικό «αναπτυ¬ 
ξιακό» πολυνομοσχέδιο και τις αλλαγές 
στον ποινικό κώδικα δείχνουν τι θα ακο¬ 
λουθήσει. Σε αυτή τη κατεύθυνση κινεί¬ 
ται και ο προϋπολογισμός. Το σκληρό 
αντεργατικό κυβερνητικό πρόγραμμα 
περιλαμβάνει:Πλήθος αντεργατικών 
- αντισυνδικαλιστικών μέτρων. Με τα¬ 
φόπλακα στις Συλλογικές Συμβάσεις, 
χτύπημα στον συνδικαλισμό και την 
Απεργία, θεσμοθέτηση της απλήρωτης 
εργασίας, ενίσχυση της μερικής απασχό¬ 
λησης, μείωση στα πρόστιμα προς τους 
εργοδότες για την αδήλωτη εργασία και 
ενίσχυση κάθε μορφής εργοδοτικής αυ¬ 
θαιρεσίας - ασυδοσίας.Νέο ασφαλιστι¬ 
κό. Με ιδιωτικοποίηση της επικουρικής 
ασφάλισης, νέες μειώσεις σε συντάξεις 
και ιατροφαρμακευτική περίθαλψη.Σα- 


ρωτικές ιδιωτικοποιήσεις. ΔΕΗ, ΕΛΠΕ, 
ΔΕΠΑ διαλύονται και ιδιωτικοποιούνται 
μαζί τα λιμάνια, τα αεροδρόμια και τα 
οδικά δίκτυα αφήνοντας στην ουσία τη 
χώρα χωρίς υποδομές. Σειρά μετά από 
αυτά παίρνουν το νερό, τα νοσοκομεία, 
τα σχολεία και τα πανεπιστήμια! 

Νέο φορολογικό νομοσχέδιο με μεί¬ 
ωση φόρων για το κεφάλαιο και τις επι¬ 
χειρήσεις και νέα φορολογικά βάρη για 
τους εργαζόμενους αφού στον προϋπο¬ 
λογισμό προβλέπεται αύξηση εσόδων 
από φόρους 0,5 δις ευρώ! 

Νέα μέτρα ενίσχυσης των τραπεζών 
και ίιιηάδ. Με ρύθμιση των «κόκκινων» 
δανείων, δήμευση περιουσιών των εργα- 
τικών-λαϊκών στρωμάτων, πλειστηρια- 
σμούς πρώτης κατοικίας. 

Αλλαγές στην Δημόσια Εκπαίδευση. 
Με νέο νόμο πλαίσιο για την τριτοβάθ¬ 
μια εκπαίδευση και αλλαγές σε όλες τις 
βαθμίδες που οδηγούν στην πλήρη ιδιω¬ 
τικοποίηση της. 

Καταστολή - ενίσχυση του Κράτους 
Έκτακτης Ανάγκης. Με ενίσχυση των 
δυνάμεων καταστολής, νέο ποινικό κώ¬ 
δικα, κατάργηση του ασύλου, εκκένωση 
καταλήψεων, ποινικοποίηση των διαδη¬ 
λώσεων και κάθε μορφής διαμαρτυρίας. 

Ενίσχυση του ρατσισμού και της ξε¬ 
νοφοβίας. Δυσκολεύοντας την απόκτη¬ 
ση ασύλου και χαρτιών. Με καταστολή 
των προσφύγων, απελάσεις, κλειστά 
στρατόπεδα συγκέντρωσης κ.α. 

Προσέλκυση «επενδύσεων». Δίνο¬ 
ντας «γη και ύδωρ» στο κεφάλαιο με 
νέες διευκολύνσεις και παραχωρήσεις, 
καταστρέφοντας την οικονομία. 

Παράλληλα το Νέο Σύστημα Εκμε¬ 
τάλλευσης γίνεται ακόμα πιο στυγνό. Με 
απειλή νέων απολύσεων, με αγορά εργα¬ 
σίας ζούγκλα, τον εργαζόμενο έρμαιο 
των εργοδοτών. Με μισθούς φιλοδωρή¬ 
ματα, χωρίς ωράριο ή συλλογική σύμβα¬ 
ση, με τους εργοδότες να τραμπουκίζουν 
με κάθε μορφής βία και το όπλο των ψευ¬ 
δομηνύσεων και των δικαστηρίων! Με 
μέτρα που δυσκολεύουν τη συλλογική 
οργάνωση και την πάλη των εργαζομέ¬ 
νων. Προσπαθούν να επιβάλουν παντού 
τη χούντα της αγοράς (ανταγωνισμός, 
αξιολόγηση, διευθυντικό δικαίωμα, ενο¬ 
χοποίηση των εργαζομένων κ.α.) και την 
συκοφάντηση/ποινικοποίηση των αξιών 
του εργατικού κινήματος (αλληλεγγύη, 
συλλογικότητα, οργάνωση, εργατική 
δημοκρατία) για να μας οδηγήσουν στην 
υποταγή και την δουλοποίηση. 

Τα δίνουν όλα στους 
Ιμπεριαλιστές. Φέρνουν τον 
κίνδυνο του πολέμου 

Το ταξίδι του Μητσοτάκη στις ΗΠΑ 
και η επίσκεψη του Υπ. Εξωτερικών Μ. 
Πομπέο ανοίγουν επικίνδυνη προοπτική 
για τον ελληνικό λαό. Προσδένουν την 
χώρα στα συμφέροντα και στα φιλοπό¬ 


λεμα σχέδια των ιμπεριαλιστών, στην 
περιοχή. Τα σχέδια αυτά περιλαμβάνουν 
α) Τη Συμφωνία Αμοιβαίας Αμυντικής 
Συνεργασίας (ΜΌΟΑ), β) την αναβάθμι¬ 
ση και επέκταση της αμερικανικής βάσης 
στη Σούδα και τη δημιουργία αμερικα¬ 
νικών βάσεων σε Λάρισα, Στεφανοβίκι, 
Αλεξανδρούπολη κ.ά. 

Αυτά μαζί με ένα πολυδάπανο πρό¬ 
γραμμα εξοπλισμών με αγορά αμερικα¬ 
νικών οπλικών συστημάτων, υπερσύγ¬ 
χρονων Ε35, φρεγατών κ.α. Υποτίθεται 
για να διασφαλίσουν την υπεροπλία της 
Ελλάδας στην Ανατολική Μεσόγειο. Το 
δόγμα «να γίνουμε αστακοί» και ο «εξ 
ανατολών κίνδυνος» πάει χέρι-χέρι με 
τον σκληρό και αντιδραστικό πρόγραμ¬ 
μα στα οικονομικά και κοινωνικά ζητή¬ 
ματα. 

Καμιά υποταγή στην ελληνική αστι¬ 
κή τάξη και στα «εθνικά συμφέροντα». 
Με αυτούς που αρπάζουν μισθούς και 
συντάξεις, την δημόσια περιουσία και τα 
σπίτια μας, που καταργούν τα δικαιώμα- 
τά μας, δεν έχουμε κοινά συμφέροντα και 
δεν θα μας προστατέψουν από κανέναν 
κίνδυνο. Αυτοί είναι ο κίνδυνος! Δεν θα 
γίνουμε κρέας στα κανόνια τους, δεν θα 
θυσιαστούμε για τα κέρδη τους! 

Ενότητα & Αγώνας Παντού - 
Να ανασυγκροτήσουμε τις 
δυνάμεις μας 

Το εργατικό κίνημα βρίσκεται σε μια 
δύσκολη κατάσταση που επιδεινώνεται 
από την κρίση στο συνδικαλιστικό κί¬ 
νημα, με κύρια ευθύνη της αστικοποιη¬ 
μένης συνδικαλιστικής γραφειοκρατίας 
(ΠΑΣΚΕ-ΔΑΚΕ-ΣΥΡΙΖΑ) αλλά και 
των αριστερών δυνάμεων. Η επανεμ¬ 
φάνιση διαλυτικών και εκφυλιστικών 
φαινομένων (νοθεία, βία, διορισμένες 
διοικήσεις κ.λπ.) στη ΓΣΕΕ και τις συνδι¬ 
καλιστικές οργανώσεις, έχει οδηγήσει σε 
παράλυση. Συνυπεύθυνο και το ΠΑΜΕ, 
που καλλιεργεί συστηματικά τη διαίρεση 
του εργατικού κινήματος και έχει σχεδόν 
παραλύσει όλες τις διαδικασίες. Με τη 
βρώμικη πολιτική του, συναγωνίζεται την 
αστικοποιημένη γραφειοκρατία, εμπλέ¬ 
κει όλο και πιο πολύ την αστική δικαιο¬ 
σύνη και το κράτος στις συνδικαλιστικές 
διεργασίες, πράγμα πολύ επικίνδυνο για 
τα συμφέροντα των εργαζομένων. Πρέ¬ 
πει να ενισχύσουμε, να δυναμώσουμε, 
να ενώσουμε τους σημερινούς αγώνες. 
Ενάντια σε κάθε τεχνητή διαίρεση. Να 
ξεριζώσουμε κάθε εκφυλιστικό φαινόμε¬ 
νο από τις γραμμές του κινήματος. Με 
επιτροπές και συνελεύσεις, προετοιμάζο¬ 
ντας έναν νέο κύκλο μαζικών και μαχη¬ 
τικών αγώνων. Οι τεράστιες διαδηλώσεις 
και απεργίες σε Χιλή και Καταλονία, οι 
αγώνες και εξεγέρσεις σε πολλές χώρες 
στον κόσμο (Αλγερία, Εκουαδόρ, Λίβα¬ 
νος κ.α.) μας δείχνουν το δρόμο. 

Νοέμβρη 1973 

Η εξέγερση ίου Πολυτεχνείου 



ΐιπεριαλισιές 

ηι αγώνα 

Για την Ενότητα και Αντεπίθεση του 
εργατικού κινήματος! 

Μόνο πραγματικό συμφέρον μας η 
υπεράσπιση και επέκταση των εργατι¬ 
κών, κοινωνικών, συνδικαλιστικών και 
δημοκρατικών δικαιωμάτων μας. Για 
να γίνει αυτό, πρέπει να βάλουμε τέλος 
στην αδράνεια και αναμονή, στην από¬ 
γνωση και ματαιότητα όπου θέλουν να 
βουλιάξουμε. Να προχωρήσουμε στην 
οργάνωσή μας παντού. Για ένα νέο γύρο 
αγώνων, που θα προωθήσει την ενότη¬ 
τα και ανασυγκρότηση-ανασύνθεση 
του εργατικού κινήματος, θα γκρεμίσει 
το καθεστώς των Μνημονίων και τις δυ¬ 
νάμεις που τα εφάρμοσαν. Που θα βάλει 
τις βάσεις για μια Κυβέρνηση των Εργα¬ 
ζομένων, τη μόνη δύναμη που μπορεί να 
εφαρμόσει ένα «αντίστροφο μνημόνιο» 
σε όλους αυτούς που μας οδήγησαν 
στην καταστροφή. Η ΟΚΔΕ καλεί τους 
εργαζόμενους, νέους, αγωνιστές σ’ αυτή 
την πορεία, που είναι δύσκολη αλλά η 
μόνη που αξίζει να στρατευθούμε. Στον 
δρόμο της εξέγερσης του Πολυτεχνεί¬ 
ου, με μαχητικούς αγώνες. Για να επι¬ 
βάλλουμε τις δικές μας λύσεις. Για να 
ανοίξει ο δρόμος για μια ριζικά άλλη 
οικονομία και κοινωνία, δημοκρατική, 
ριζοσπαστική, Σοσιαλιστική. 

- Κάτω τα αντεργατικά - 
αντιλαϊκά μέτρα 

- Κάτω τα μνημόνια διάρκειας 

- Διαγραφή του χρέους - 
Έξω από Ευρώ/ΕΕ 

- Όχι στις ιδιωτικοποιήσεις. 
Εθνικοποιήσεις χωρίς 
αποζημίωση με εργατικό έλεγχο 

- Ενάντια σε πόλεμο και 
ιμπεριαλισμό. 

Διεθνισμός εργατών και λαών. 
Έξω ΝΑΤΟ-βάσεις. 

Όχι στους εξοπλισμούς και τη 
Συμφωνία Αμοιβαίας Αμυντικής 
Συνεργασίας (ΜϋΌΑ). 

Κάτω ο αντιδραστικός άξονας 
με Ισραήλ-Αίγυπτο-Κύπρο. 

- Ασυλο σε μετανάστες και 
πρόσφυγες. Σύνορα ανοιχτά, 
με ελεύθερη, οργανωμένη και 
ασφαλή μετακίνηση. Κάτω 

η ρατσιστική συμφωνία ΕΕ- 
Τουρκίας 

Οργάνωση Κομμουνιστών 
Διεθνιστών Ελλάδας 


Σ υμπληρώνονται, φέτος, 46 
χρόνια από την εξέγερση του 
Πολυτεχνείου, ενός από τους 
τέσσερις πιο σημαντικούς 
σταθμούς του ελληνικού εργατικού κι¬ 
νήματος. Εξέγερσης που έπαιξε καθορι¬ 
στικό ρόλο για την πτώση της επταετούς 
χούντας των Συνταγματαρχών, αλλά και 
για την διαπαιδαγώγηση μιας ολόκλη¬ 
ρης γενειάς αγωνιστών, που, αμφισβη¬ 
τώντας έμπρακτα την αστική εξουσία, 
έδωσαν σημαντικούς αγώνες στην μετα¬ 
πολίτευση για την κατοχύρωση σχεδόν 
όλων των κοινωνικών μας κατακτήσεων 
και δικαιωμάτων. 

Για να δούμε το πως φτάσαμε στην 
εξέγερση του Πολυτεχνείου, πρέπει να πα¬ 
ραθέσουμε ορισμένα βασικά στοιχεία του 
οικονομικοπολιτικού δίαίιΐδ ηιιο της μετα¬ 
πολεμικής Ελλάδας. Αρχικά, μετά την ήττα 
της ελληνικής επανάστασης του 1941-49, 
ο συσχετισμός δύναμης θα αλλάξει άρδην 
εις βάρος της ελληνικής εργατικής τάξης 
και των πληττόμενων στρωμάτων. Τότε, η 
ελληνική αστική τάξη και ο αμερικάνικος 
ιμπεριαλισμός θα επιβάλουν ένα βάρβαρο 
καθεστώς τρομοκρατίας, βασισμένο πάνω 
στον ιδεολογικό κορμό του αντικομμουνι- 
σμού. Χιλιάδες αγωνιστές φυλακίστηκαν, 
βασανίστηκαν, εξορίστηκαν και αναρίθμη¬ 
τοι εκτελέστηκαν. Τα κόμματα της εργατι¬ 
κής τάξης κηρύχθηκαν παράνομα. 

Παράλληλα, όμως, ο ελληνικός καπιτα¬ 
λισμός θα σημειώσει μια τεράστια ανάπτυ¬ 
ξη, βασισμένη ασφαλώς πάνω σε μία πρω¬ 
τοφανή υπερεκμετάλλευση των εργατικών 
μαζών. Αυτή η εξέλιξη όμως δημιούργησε 
κάποια νέα δεδομένα για την εργατική 
τάξη, καθώς η ενίσχυση της βαριάς βιο¬ 
μηχανίας διψούσε για νέα εργατικά χέρια. 
Έτσι, οι κατεστραμμένοι αγροτικοί πληθυ¬ 
σμοί της φτωχής -και μαραζωμένης από 
τον πόλεμο- επαρχίας, που ζούσαν υπό το 
καθεστώς της τρομοκρατίας των χωροφυ¬ 
λάκων, άρχισαν να συγκεντρώνονται στα 
μεγάλα αστικά κέντρα για αναζήτηση δου¬ 
λειάς στην βιομηχανία και στο γιαπί. Συνε¬ 
πώς, η προλεταριοποίηση της ελληνικής 
κοινωνίας θα αυξηθεί με γοργούς ρυθμούς 
και κατ' επέκταση το ειδικό βάρος των βι¬ 
ομηχανικών εργατών και των οικοδόμων 
μέσα στην κοινωνία. 

Από τα μέσα της δεκαετίας του ’50, η 
ελληνική εργατική τάξη αρχίζει να κάνει 


σημαντικά βήματα ως προς την ανάπτυξη 
των αγώνων. Οι νέοι εργάτες του ’50 και 
του ’60 μπαίνουν χωρίς το βάρος της ήττας 
και με ορμή στους αγώνες τις περιόδου που 
θα δημιουργήσουν σοβαρές ρωγμές στο 
μετεμφυλιακό αστυνομικό - αντικομμου- 
νιστικό καθεστώς. Ορισμένοι δείκτες της 
ανάκαμψης του κινήματος είναι οι εξής: α) 
η ανάδειξη της ΕΔΑ σε αξιωματική αντι¬ 
πολίτευση στις εκλογές του 1958 (25%), 
β) οι μεγάλες απεργίες - συγκρούσεις των 
οικοδόμων τον Δεκέμβρη του 1960 μέχρι 
τον Γενάρη του 1961 και γ) το μεγαλειώδες 
κίνημα των «70 ημερών», πιο γνωστό ως 
«Ιουλιανά». 

Παράλληλα, μέχρι το 1967, η μια κυβέρ¬ 
νηση διαδεχόταν την άλλη, ενώ το κίνημα, 
παρά την δυναμική του, έφτασε στα όριά 
του εξαιτίας της προδοτικής και διασπαστι¬ 
κής πολιτικής των ρεφορμιστών της ΕΔΑ - 
ΚΚΕ. Η ελληνική αστική τάξη, μην μπορώ¬ 
ντας να αντιμετωπίσει αυτήν την τεράστια 
πολιτική κρίση και την άνοδο των αγώνων, 
ήταν αναγκασμένη να κατευθυνθεί στην 
επιβολή της Χούντας, για την εξυπηρέτηση 
των συμφερόντων της. 

Το πραξικόπημα πραγματοποιήθηκε 
από συνταγματάρχες του στρατού στις 21 
Απρίλη του 1967. Βασικός σκοπός του κα¬ 
θεστώτος ήταν να διατηρήσει το μετεμφυ- 
λιακό κράτος και να τσακίσει τις πολιτικές 
και συνδικαλιστικές οργανώσεις των εργα¬ 
ζομένων. Ωστόσο, η Χούντα δεν μπόρεσε 
να συντρίψει πλήρως την εργατική τάξη. 
Η οικονομική κρίση, οι διεθνείς εξελίξεις, 
ο Μάης του ’68, άρχισαν να επιδρούν απο¬ 
φασιστικά στην ανάπτυξη ενός αντιδικτα- 
τορικού κινήματος για την ανατροπή της 
Χούντας. 

Οι σημαντικοί αγώνες των φοιτητών με 
αφορμή τον νόμο για τη στράτευσή και οι 
καταλήψεις της Νομικής αποτέλεσαν την 
υπερθέρμανση πριν την έκρηξη. Η έκρηξη, 
λοιπόν, της οργής του εργατικού και νεο- 
λαιίστικου κινήματος ήταν τα γεγονότα του 
Πολυτεχνείου, όπου εξελίχθηκε στην κατά 
μέτωπον σύγκρουση με τη χούντα και τους 
κατασταλτικούς μηχανισμούς της. Κομβι- 
κό ρόλο στην εξέγερση του Πολυτεχνείου 
έπαιξαν α) η Εργατική Συνέλευση που συ¬ 
νεδρίαζε καθημερινά, έπαιρνε αποφάσεις 
με άμεση ψηφοφορία και προπαγάνδιζε σε 
χώρους δουλειάς και συνοικίες τη δημιουρ¬ 
γία επιτροπών, που θα ωθούσαν τους εργά¬ 
τες σε πολιτική απεργία και β) οι ακροαρι¬ 


στεροί φοιτητές (Τροτσκιστές, Μαοϊκοί), 
αλλά και γενικά η φοιτητική πρωτοπορία, 
που αμφισβήτησε στην πράξη τους ρεφορ- 
μιστές και τους αστούς και τους ξεπέρασε. 
Το Πολυτεχνείο καταλήφθηκε από φοιτη¬ 
τές και εργαζόμενους την Τετάρτη 14/11, 
ως κλιμάκωση των φοιτητικών κινητοποι¬ 
ήσεων. Οι καταλήψιες (300 προβοκάτορες 
της ΚΥΠ, σύμφωνα με το ΚΚΕ) καλούσαν 
σε συμπαράσταση και αγώνα. Παράλληλα, 
η εξέγερση εξαπλωνόταν και στους χώρους 
δουλειάς. Από το πρωί της Παρασκευής γί¬ 
νονταν πορείες σε όλη την Αθήνα, με τερά¬ 
στια συμμετοχή, ενώ το απόγευμα στήθη¬ 
καν τα πρώτα οδοφράγματα, καταλήφθηκε 
η Νομαρχία Αττικής και έγιναν επιθέσεις σε 
πολλά υπουργεία. Ουσιαστικά, όλο το κέ¬ 
ντρο των Αθηνών είχε καταληφθεί από δι¬ 
αδηλωτές που συγκρούονταν με την αστυ¬ 
νομία και τον στρατό. Αξίζει να σημειωθεί 
η αγριότητα των μηχανισμών καταστολής, 
οι οποίοι πέρα από τα χιλιάδες περιστατικά 
βασανισμών, βιασμών και απαγωγών, άνοι¬ 
ξαν επιπλέον πυρ με ελεύθερους σκοπευτές 
από τις ταράτσες της περιοχής και ρίχνανε 
στο ψαχνό σε όποιον κινούνταν στον δρό¬ 
μο. Την τελευταία πράξη της εξέγερσης την 
έγραψε η εισβολή των τανκς στο Πολυτε¬ 
χνείο, με αποτέλεσμα των θάνατο δεκάδων 
αγωνιστών και των τραυματισμό εκατο¬ 
ντάδων. Το Πολυτεχνείο ήταν το θανάσιμο 
τραύμα της Χούντας, καθώς 9 μήνες μετά 
κατέρρευσε. 

Η σημασία της εξέγερσης του Πολυτε¬ 
χνείου, λειτουργεί σαν φανοστάτης για το 
ελληνικό εργατικό και νεολαιίστικο κίνημα. 
Μας δείχνει τον δρόμο του ανυποχώρητου 
αγώνα, για την υπεράσπιση των δικαιωμά¬ 
των και των ελευθεριών μας. Όπως, λοιπόν, 
η νεολαία και η εργατική τάξη του 73 μέσα 
από εξέγερση ανέτρεψαν την Χούντα των 
Συνταγματαρχών, έτσι πρέπει να κινηθού¬ 
με και εμείς για την ανατροπή της χούντας 
των μνημονίων, της Κυβέρνησης της ΝΔ 
και της ΕΕ. Τέλος, όσον αφορά τις αηδια¬ 
στικές και προκλητικές δηλώσεις στελεχών 
της ΝΔ για τους αγωνιστές του Πολυτε¬ 
χνείου, τους οποίους αποκαλούν «ψυχικά 
άρρωστους», τους απαντάμε 1) ότι η αγά¬ 
πη τους προς την Χούντα και τα τανκς δεν 
κρύβεται και 2) ότι τα «Πολυτεχνεία και οι 
ψυχικά άρρωστοι» είναι αυτοί που θα τους 
ανατρέψουν. 

■ Γρηγόρης Καρβούνης 

ΚΟΙΝΩΝΙΑ 


Νοέμβριος 2019 


Προϋπολογισμός ακραίας 
νεοφιλελεύθερης επίθεσης 



«Ριζική στροφή της οικονομικής πολιτικής 
από την υπερφορολόγηση και αποεπένδυση, 
προς την ανάπτυξη, απασχόληση και αύξηση 
των διαθέσιμων εισοδημάτων όλων των πολι¬ 
τών»: να η μαγική εικόνα στην εισαγωγή του 
προϋπολογισμού του 2020, στην πραγματικό¬ 
τητα άγρια μνημονιακού και νεοφιλελεύθε¬ 
ρου, όσο η κυβέρνηση Μητσοτάκη φουλάρει 
τις μηχανές της επίθεσης ενάντια στους εργα¬ 
ζόμενους. 

Η αισιοδοξία των προβλέψεων του προ¬ 
ϋπολογισμού είναι εντελώς τεχνητή. Την ίδια 
στιγμή που πλησιάζει μια νέα διεθνής κρίση 
(ιδιαίτερα στην Ευρωζώνη) και ο πλανήτης 
σαρώνεται από εμπορικούς πολέμους (επι¬ 
βραδύνοντας σοβαρά το παγκόσμιο εμπό¬ 
ριο), προβλέπεται μίνι έκρηξη: α) Στο ρυθμό 
αύξησης του ΑΕΠ από 1,5% σε 2,8%. Στόχος 
που υπερβαίνει σημαντικά τις προβλέψεις του 
Προγράμματος Σταθερότητας και των ΕΕ, 
ΟΟΣΑ, ΔΝΤ. Φαίνεται οι «άριστοι» της ΝΔ - 
αν και κράτησαν αποστάσεις απ’ τα προεκλο¬ 
γικά φούμαρα για ανάπτυξη 4%- πήραν στα 
σοβαρά την παράκρουση του Άδωνι Γεωργι- 
άδη, που αναφώνησε ότι η νέα διεθνής κρίση 
είναι ευκαιρία για την ελληνική οικονομία! β) 
Στις εξαγωγές κατά 5,1%. Όμως οι ευρωπαϊ¬ 
κές εισαγωγές -όπου κατευθύνεται το μεγα¬ 
λύτερο μέρος των ελληνικών εξαγωγών- δεν 
προβλέπεται να αυξηθούν πάνω από 0,9% το 
2020, ενώ οι τρεις βασικοί εξαγωγικοί προσα¬ 
νατολισμοί του ελληνικού καπιταλισμού είναι 
ήδη ή μπαίνουν σε ύφεση (Ιταλία, Τουρκία, 
Γερμανία). 

Βασικός κινητήρας θεωρείται μια αύξηση: 
1) Των επενδύσεων, συνολικά 13,4% και σε 
πάγιο κεφάλαιο 8,8%. Όμως στο α' όμηνο του 
2019, οι δεύτερες αυξήθηκαν μόλις 0,7%, έτσι 


Στις 31/10 ψηφίστηκε στη βουλή, με τη δι¬ 
αδικασία του κατεπείγοντος, το κατάπτυστο 
νομοσχέδιο που κατέθεσε η ΝΔ σχετικά με τα 
κριτήρια χορήγησης πολιτικού ασύλου, με τίτ¬ 
λο «Περί Διεθνούς Προστασίας και άλλες δι¬ 
ατάξεις». Το νομοσχέδιο υπερψηφίστηκε από 
την κυβέρνηση της ΝΔ και το ΚΙΝΑΛ. 

Παρά τις κίβδηλες δηλώσεις βουλευτών 
της ΝΔ περί εξυγίανσης των διαδικασιών των 
αιτούντων ασύλου, το νέο νομοσχέδιο για το 
προσφυγικό ζήτημα αποτελεί κόλαφο για τις 
χιλιάδες ψυχές που παραμένουν εγκλωβισμέ¬ 
νες στη χώρα. Επί της ουσίας, σηματοδοτεί: α) 
Τον πλήρη διαχωρισμό και διαστρέβλωση των 
εννοιών «πρόσφυγα και μετανάστη», β) τις 
μαζικές απελάσεις με σύντομες διαδικασίες γ) 
Την πλήρη μετατροπή των κέντρων φιλοξενί¬ 
ας σε στρατόπεδα συγκέντρωσης (τα λεγό- 
μενα κέντρα φιλοξενίας «κλειστού τύπου»), 
δ) την κατάπνιξη οποιοσδήποτε μορφής δι¬ 
αμαρτυρίας ή αντίστασης υπό τον φόβο της 
απέλασης. 

Συνοπτικά το φασιστικού-τύπου νομο¬ 
σχέδιο περιλαμβάνει: 

-Αλλαγές στα κριτήρια χορήγησης ασύ¬ 
λου και αυστηροποίηση τους σε τέτοιο βαθμό 
που είναι ουσιαστικά αδύνατη η χορήγηση 
του για την πλειοψηφία των αιτούντων. Επα¬ 
ναπροσδιορισμό της έννοιας της ευαλωτό- 
τητας (βασικό κριτήριο αξιολόγησης για την 
χορήγηση ασύλου). Το μετατραυματικό στρες 
δεν θεωρείται πλέον λόγος ευαλωτότητας. 

- Οι Επιτροπές Προσφυγών ως δεύτερος 
βαθμός κρίσης θα είναι τριμελείς ή ακόμα και 


ο στόχος πιάνεται μόνο αν εκτιναχθούν +17% 
στο β' όμηνο, πράγμα ανεδαφικό, καθώς δεν 
υπάρχει καμία σοβαρή προϋπόθεση ή δυνα¬ 
μική αντιστροφής της ριζικής αποεπένδυσης 
στον ελληνικό καπιταλισμό, ιδιαίτερα με την 
εκρηκτική αστάθεια στην ευρύτερη περιοχή. 2) 
Της ιδιωτικής κατανάλωσης, που εκτιμάται ότι 
θα τριπλασιαστεί (ρυθμός αύξησης 1,8% από 
0,6% το 2019), όταν στο α' όμηνο μειώθηκε 
και στο α' 7μηνο οι λιανικές πωλήσεις επίσης 
μειώθηκαν, όταν -κυρίως- εργαζόμενοι και 
φτωχά λαϊκά στρώματα αγωνιούν για τα νέα 
σοκ φτωχοποίησης και εξαθλίωσης (στόχος 
50.000 πλειστηριασμών μόνο το 2019 και 
έκρηξή τους από το 2020, κατασχέσεις κ.λπ.). 

Δεν θα μπορούσε να είναι διαφορετικά, 
καθώς το πρωτογενές πλεόνασμα προβλέπε- 
ται αμείωτο (3,6% του ΑΕΠ), με την Κομισιόν 
να δηλώνει ικανοποιημένη. Η σιδηροδέσμια 
ελληνική αποικία χρέους δεν επιτρέπεται να 
ανασάνει, να καταναλώσει και να επενδύσει, 
αποδίδοντας πιο «λελογισμένα» πλεονάσματα 
- άλλη μια προεκλογική στρακαστρούκα. Η 
μείωση του χρέους στο 167,8% του ΑΕΠ δεν 
σημαίνει οτιδήποτε θετικό, καθώς παραμένει 
αστρονομικό (331 δισ.) και συνεχίζεται κανο¬ 
νικά η αποπληρωμή-άρμεγμα του ελληνικού 
λαού, με τις δαπάνες για τόκους στο 3-3,3% 
του ΑΕΠ, ποσά τρομακτικά που αφαιμάζονται 
από το βιοτικό επίπεδο και τις κοινωνικές ανά¬ 
γκες. Σύμφωνα με τις εκτιμήσεις του ΔΝΤ, το 
2024 το χρέος θα έχει παραμείνει ουσιαστικά 
αναλλοίωτο (154%), άλλωστε η μεταμνημονι- 
ακή εποπτεία των ευρωπαίων ιμπεριαλιστών 
έχει επισφραγιστεί από όλες τις αστικές δυνά¬ 
μεις για δεκαετίες. 

Η πρόβλεψη μείωσης της ανεργίας στο 
15,6%, αφενός σημαίνει διατήρησή της σε 


μονομελείς. Αυτή τη φορά θα απαρτίζονται 
μόνο από δικαστικούς λειτουργούς, χωρίς την 
παρουσία εκπροσώπου του ΟΗΕ. Στόχος η 
επιτάχυνση των διαδικασιών για να προχω¬ 
ρήσει η επαναπροώθηση προσφύγων και με¬ 
ταναστών. 

- Παροχή δικαιώματος πρόσβασης των 
αιτούντων στην αγορά εργασίας ύστερα από 
έξι μήνες -όχι άμεσα. 

- Αυστηρή καταγραφή/απογραφή των 
προσφύγων πριν και μετά την εισαγωγή σε 
κέντρα φιλοξενίας που θα κατατάσσει κάθε 
αιτούντα σε «υψηλό ή χαμηλό προσφυγικό 
προφίλ». Οι φαστ τρακ διαδικασίες που θα 
αποφασίζουν αν κάποιος είναι... λίγο ή πολύ 
πρόσφυγας(!) καταπατά όχι μόνο θεμελιώδη 
ανθρώπινα δικαιώματα αλλά και την ίδια την 
έννοια της λογικής. 

- Αλλαγή του καθεστώτος κράτησης 
σε δομές κλειστού τύπου, στην κυριολεξία, 
στρατόπεδα συγκέντρωσης, με σφιχτή πα¬ 
ρακολούθηση από τις αρχές. Ο Γεωργιάδης 
επεξηγώντας το νομοσχέδιο σε συνέντευξη 
του, ξεδιάντροπα αναφέρει ότι «όσοι έχουν 
υψηλό προσφυγικό προφίλ, δηλαδή περίπου 
το 7%, θα πηγαίνουν σε «ανοιχτά κέντρα» 
και θα συνεχίζουν τη διαδικασία για να χαρα¬ 
κτηριστούν πρόσφυγες. Όσοι έχουν χαμηλό 
μεταναστευτικό προφίλ, δηλαδή το 93%, θα 
μπαίνουν σε «κλειστού τύπου κέντρα», θα 
μένουν για έξι μήνες μέχρι να τελειώσει η δια¬ 
δικασία του πρώτου και του δεύτερου βαθμού 
του αιτήματος και μετά θα στέλνονται πίσω 
στην Τουρκία.». 


πολύ ψηλά επίπεδα, 
αφετέρου δεν κρύβει τη 
ζούγκλα που παγιώνε¬ 
ται στην «αγορά εργα¬ 
σίας»: το 1/3 των εργα¬ 
ζομένων που δουλεύει 
με 400 ευρώ μικτά, τις 
πάνω από 125 χιλιάδες 
επιπρόσθετες απολύσεις, την κυριαρχία της 
μερικής και εκ περιτροπής απασχόλησης στο 
63% των προσλήψεων, τις σχεδόν 8.000 μετα¬ 
τροπές συμβάσεων σε μερικής ή εκ περιτροπής 
απασχόληση (στοιχεία Οκτωβρίου). Ο πρό¬ 
σφατος «αναπτυξιακός» νόμος ξαναθέσπισε 
και το δικαίωμα των εργοδοτών να μετατρέ¬ 
πουν μονομερώς τις συμβάσεις από πλήρους 
σε μερικής απασχόλησης, οπότε σύντομα αυτή 
η αθλιότητα θα εκτραχυνθεί. 

Η μείωση των κρατικών δαπανών θα είναι 
σημαντικότατη (500 εκ.). Πρόβλεψη του ΔΝΤ 
είναι ότι θα πέφτουν ασταμάτητα, από 48% 
του ΑΕΠ το 2019 σε κάτω από 46% το 2024, 
που σημαίνει νέες καταρρεύσεις των συστημά¬ 
των υγείας, παιδείας, ασφάλισης, των κοινωνι¬ 
κών αγαθών και υπηρεσιών. Οι υποσχέσεις για 
«λιγότερους φόρους» ξεγυμνώνονται, καθώς 
τα φορολογικά έσοδα προβλέπονται αυξη¬ 
μένα σχεδόν κατά 500 εκ. Με δεδομένες τις 
επιπρόσθετες, απλόχερες φοροελαφρύνσεις 
σε κεφάλαιο και πλούσιους (θα αυξηθούν τα 
επόμενα χρόνια), ακόμα και το «Βήμα» υπο¬ 
χρεώθηκε να καταγράψει ότι «η γενναιοδωρία 
προς τις επιχειρήσεις δεν συνοδεύτηκε με μέτρα 
που αφορούν τη συντριπτική κοινωνική πλει¬ 
οψηφία », δηλαδή ότι πάλι η φοροληστεία θα 
γδάρει εργαζόμενους και φτωχά λαϊκά στρώ¬ 
ματα (νέο χτύπημα του αφορολόγητου, αύξη¬ 
ση αντικειμενικών αξιών ΕΝΦΙΑ κ.λπ.). 


- Άμεση απόρριψη της αίτησης ασύλου 
(εντός τριών ημερών), όσων δεν συμμορφώ¬ 
νονται στη μεταφορά τους στις δομές ή κατά 
τη διαμονή τους σε αυτά. Όσοι, λοιπόν, αρ- 
νούνται να εγκλωβιστούν στα στρατόπεδα 
συγκέντρωσης, να αρνηθούν τυχόν μεταφο¬ 
ρές σε άλλες δομές ή να διαμαρτυρηθούν για 
τις συνθήκες διαβίωσης θα θεωρούνται αυτό¬ 
ματα «λαθρομετανάστες» και θα απελαύνο¬ 
νται άμεσα (!) 

- Υποχρεωτική αποχώρηση από τις δομές 
φιλοξενίας των αναγνωρισμένων προσφύ¬ 
γων (δηλαδή όσων εγκρίθηκε η αίτηση τους) 
εντός δύο μηνών χωρίς ουσιαστική στήριξη 
για το ξεκίνημα τους. 

- Θέσπιση «καταλόγου ασφαλών χωρών 
καταγωγής και τρίτων χωρών». Στην ουσία 
βάπτισμα των χωρών προέλευσης ως «ασφα¬ 
λείς» για να διευκολυνθούν οι απελάσεις. 

Η πολυμέτωπη επίθεση της ΝΔ 

Την ίδια ώρα που η νεοφιλελεύθερη κυ¬ 
βέρνηση καταθέτει προς ψήφιση το ρατσι¬ 
στικό τερατούργημα, η κατάσταση για τους 
πρόσφυγες έχει ήδη καταντήσει αφόρητη. 
Στο στρατόπεδο συγκέντρωσης στη Μόρια 
βρίσκονται πλέον πάνω από 15.000, ενώ η 
επίσημη χωρητικότητα είναι 3.000. Μια σει¬ 
ρά τραγωδιών -5χρονο παιδί που το πάτησε 
φορτηγό, γυναίκα που πέθανε από έκρηξη 
κουζίνας, τρίχρονο που πνίγηκε από βύθιση 
λέμβου κ.α- αποδεικνύουν την εγκληματική 
ανευθυνότητα και το ρατσιστικό μίσος της 
ΝΔ αλλά και του ΣΥΡΙΖΑ που έστρωσε το 


Εξίσου με τη ΝΔ, όμως, αξίζει την οργή 
μας ο ΣΥΡΙΖΑ, που με μπροστάρη τον αρχι- 
μνημονιακό Τσακαλώτο καταγγέλει την... το¬ 
ξικότητα του προϋπολογισμού! Δεν πρέπει να 
αφήσουμε το παραμικρό περιθώριο σ’ αυτούς 
τους απατεώνες να κάνουν την κάλπικη «αντι¬ 
πολίτευσή» τους στις πλάτες μας. 

Και αυτός ο προϋπολογισμός φέρει την 
σφραγίδα της απάτης και των ιδεολογημάτων 
των νεοφιλελεύθερων μνημονιακών. Η ΝΔ 
αποδεικνύεται καλή μαθήτρια στη σύγχυση 
και εξαπάτηση αλά ΣΥΡΙΖΑ, μιλώντας ενά¬ 
ντια σε κάθε λογική για «μέτρα ανακούφισης» 
-διάβαζε ελεημοσύνης- 1,2 δισ. Από το «ελα¬ 
τήριο που εκτινάσσεται» του ΣΥΡΙΖΑ, περνά¬ 
με στον παροξυσμό της ταξικής «μείωσης του 
κράτους» και του ασύδοτου «απαγορεύεται το 
απαγορεύεται για το κεφάλαιο» της ΝΔ. Οι 
νεοφιλελεύθεροι μνημονιακοί βλέπουν ορά¬ 
ματα, εικονική κατανάλωση και επενδύσεις 
σε μια οικονομία στραγγαλισμένη από τη δη¬ 
μοσιονομική λαιμαριά, «ανάπτυξη» με μέτρα 
όπως η αμίμητη επιδότηση της θερμάστρας 
σεκαφεστιατόρια (τάδε έφη... Κικίλιας), μέσα 
από τη γενική οπισθοδρόμηση, τη συντριβή 
της ζωντανής εργασίας, μόνο επειδή καπιταλι¬ 
στές και μια παρασιτική ελίτ πλουτίζουν ανε¬ 
ξέλεγκτα. Άλλη μια «επιτυχία» προδιαγράφε¬ 
ται έτσι και μ’ αυτό τον προϋπολογισμό: νέοι 
σωροί από παραγωγικά, οικονομικά, κοινωνι¬ 
κά συντρίμμια. 


δρόμο για αυτή την απελπιστική κατάσταση. 
Ο εφιάλτης συνεχίζεται με τη βίαιη αναδιανο¬ 
μή άνω των 20.000 προσφύγων και μετανα¬ 
στών σε κέντρα κράτησης στην ηπειρωτική 
Ελλάδα. Για την κυβέρνηση αυτό αποτελεί 
ένα προσωρινό μέτρο καθώς ο τελικός σκο¬ 
πός του νομοσχεδίου είναι η αποσυμφόρηση 
των κέντρων μέσω των μαζικών απελάσεων. 
Φυσικά, η μεταφορά προσφύγων και ο ανα- 
καταμερισμός τους, έστω και προσωρινός, 
δίνει τροφή στο ρατσιστικό μίσος διάφορων 
ακροδεξιών δημάρχων, παπάδων κι ένα σωρό 
άλλων μνημονιακών σκουπιδιών. Ο Μητσο- 
τάκης πάντως τους υπόσχεται καθησυχαστι- 
κά ότι οι νέες Αμυγδαλέζες που ετοιμάζει δεν 
έχουν τίποτα να ζηλέψουν από τα στρατόπε¬ 
δα συγκέντρωσης του Χίτλερ. 

Συνέχεια της Ευρωπαϊκής πολιτικής 

Το νομοσχέδιο δεν αποτελεί καινοτομία 
της νεοφιλελεύθερης κυβέρνησης αλλά υπο¬ 
ταγή στις επιταγές της ρατσιστικής ΕΕ. Η γερ¬ 
μανική κυβέρνηση με εκφραστή τον υπουργό 
Εσωτερικών X. Ζέεχοφερ βλέποντας τη συμ¬ 
φωνία «Δουβλίνο II» να καταρρέει, προε¬ 
τοιμάζει νέο, ακόμα πιο εγκληματικό σχέδιο 
εξόντωσης των προσφύγων. Από την άλλη, η 
Τουρκία συνεχίζει τις επιθέσεις σε πρόσφυγες 
και μετανάστες ενώ έχει ήδη πάρει το πράσι¬ 
νο φως από τον ΟΗΕ για τη βίαιη μεταφορά 
προσφύγων στη Βόρεια Συρία, σε εδάφη που 
πλέον κατέχει ο Τουρκικός Στρατός. 

Απέναντι σε αυτές τις κτηνωδίες, η ερ¬ 
γατική τάξη μαζί με τους πρόσφυγες και 
μετανάστες, πρέπει άμεσα να οργανώσουν 
την αντεπίθεση τους, να βάλουν φρένο στις 
μισάνθρωπες πολιτικές που απειλούν με φυ¬ 
σική εξόντωση ολόκληρους κατατρεγμένους 
λαούς. 


Νομοσχέδιο για το προσφυγικό άσυλο 

Νέες Αμυγδαλέζες κηι μαζικές απελάσεις 

ΒΚΕΧΙΤ - Πρόωρες εκλογές στις 12 Δεκέμβρη 


Η έντονη πολιτική κρίση συνεχί¬ 
ζεται στο Ηνωμένο Βασίλειο 
καθώς στις 31/10 δεν προχώρη¬ 
σε η συμφωνία για το ΒΚΕΧΙΤ. 
Τα αστικά κόμματα δεν κατάφεραν να τα 
βρουν στο κοινοβούλιο, ο κατακερματισμός 
που υπάρχει στο εσωτερικό των δύο παρα¬ 
δοσιακών κομμάτων (των Τόρις και των ερ¬ 
γατικών) είναι πρωτοφανής και οι εξελίξεις 
ραγδαίες. Το κοινοβούλιο έχει μετατραπεί 
σε ορνιθώνα αφού δεν μπόρεσε όλο αυτό το 
διάστημα να πάρει ούτε μια απόφαση και η 
μόνη λύση ήταν οι πρόωρες εκλογές. 

Το Εργατικό Κόμμα βρίσκεται ίσως στην 
μεγαλύτερη κρίση της ιστορίας του, περίμενε 
επί της ουσίας οδηγίες από την Ε.Ε. για να ξε¬ 
καθαρίσει την θέση του για τις εκλογές. Η ΕΕ 
έδωσε παράταση στο ΒΚΕΧΙΤ πέρα από της 
31/10 με τρίμηνη ευέλικτη παράταση που θα 
επιτρέψει (μπορεί να κάνει διαφορετικά;) στο 
Ηνωμένο Βασίλειο να αποχωρήσει νωρίτερα 
εφόσον επικυρωθεί η συμφωνία μέσα στο 
βρετανικό κοινοβούλιο. Η απόφαση αυτή 
είναι αναγκαστική και προφανής αφού δεν 
μπορεί να κάνει και κάτι άλλο, η μόνη χώρα 
που έθεσε ενστάσεις είναι η Γαλλία, διόλου 
τυχαία καθώς το τελευταίο διάστημα εμφα¬ 
νίζεται να διαφοροποιείται και στο θέμα της 
ένταξης της Αλβανίας στην ΕΕ και το ΝΑΤΟ. 
Η κατάσταση αυτή δείχνει τις διαιρέσεις που 
έχουν αρχίσει να εμφανίζονται έντονα στο 
εσωτερικό των χωρών της ΕΕ και κυρίως 
μεταξύ των δύο μεγαλύτερων δυνάμεων της 
Γερμανίας και της Γαλλίας. 

Ο ηγέτης των Εργατικών εξακολουθεί 


να αμφιταλαντεύεται σε αρκετά θέματα. Εν¬ 
δεικτική ήταν η στάση του για το θέμα των 
εκλογών. Από τη μια δήλωνε έτοιμος για 
εκλογές παρότι οι δημοσκοπήσεις τον δεί¬ 
χνουν και 17 μονάδες κάτω, από την άλλη 
απειλούσε ότι δεν θα ταχθεί υπέρ των πρό¬ 
ωρων εκλογών αν ο Τζόνσον δεν αποκλείσει 
αμετάκλητα ένα άτακτο ΒΚΕΧΙΤ (!). Η κα¬ 
τάσταση αυτή δίνει το δικαίωμα στους Τόρις 
να διαλαλούν (και με το δίκιο τους) πως οι 
Εργατικοί εμποδίζουν τον λαό να πάει στις 
κάλπες. Φυσικά η κρίση των Εργατικών ξε¬ 
κάθαρα έχει να κάνει με την στάση του Κόρ- 
μπιν. 

Όλα δείχνουν ότι οι εκλογές θα είναι πε¬ 
ρίπατος για τους Τόρις τα ποσοστά που εμ¬ 
φανίζουν στα γκάλοπ είναι μεταξύ 36% και 
42%, όταν οι εξωφρενικά αμφίθυμοι έναντι 
του ΒΚΕΧΙΤ Εργατικοί, είναι στο 21% - 24% 
και οι ούλτρα νεοφιλελεύθεροι και φιλο-ΕΕ 
Φιλελεύθεροι-Δημοκράτες είναι μεταξύ 28% 
- 20%. Είναι δεδομένο ότι ο βρετανικός λαός 
θα δώσει εντολή απόφασης για το άτακτο 
ΒΚΕΧΙΤ και μένει να δούμε τι ρόλο θα παίξει 
το Κόμμα του Φάραντζ που ενώ είχε θριαμ¬ 
βεύσει με 31% στις ευρωεκλογές τώρα φαί¬ 
νεται να έχει κατρακυλήσει μεταξύ 7-13%. Ο 
Φάραντζ θεωρεί ότι η συμφωνία που προτεί¬ 
νει ο Τζόνσον δεν φέρνει ένα αρκετά σκληρό 
ΒΚΕΧΙΤ που θα ελευθερώσει ολοκληρωτικά 
την χώρα από τα δεσμά της ΕΕ. Μάλιστα 
απείλησε ότι θα κατεβάσει υποψηφίους σε 
όλες τις εκλογικές περιφέρειες αν οι Τόρις 
δεν εγκαταλείψουν την πρόταση τους και δεν 
συνάψουν προεκλογική συμμαχία μαζί του, 


χρησιμοποίησε καθόλου τυχαία και 
την φράση του Τραμπ για μια «αστα¬ 
μάτητη δύναμη». Ο Τραμπ δείχνει 
ιδιαίτερη εκτίμηση στον Φάραντζ και 
υποστήριξε ότι οι ΗΠΑ δεν μπορούν 
να κάνουν εμπορική συμφωνία με το 
Ηνωμένο Βασίλειο μετά το ΒΚΕΧΙΤ 
λόγω συγκεκριμένων πτυχών που 
υπάρχουν στην συμφωνία. Από την 
άλλη ο Τζόνσον πουλάει στους ψηφοφόρους 
του την ταχεία σύναψη διμερούς συμφωνίας 
ελεύθερου εμπορίου μεταξύ ΗΠΑ - Ηνωμέ¬ 
νου Βασιλείου (!). Μένει να δούμε τα αποτε¬ 
λέσματα. 

Οι εξελίξεις με το ΒΚΕΧΙΤ είναι οι πιο τα¬ 
ραχώδεις στην ιστορία της Μεγάλης Βρετα¬ 
νίας, οι διαιρέσεις είναι τέτοιες που δείχνουν 
σημάδια ενός σύγχρονου εμφυλίου. Η Βρε¬ 
τανία είναι το επίκεντρο μιας ιστορικής περι¬ 
όδου αναταραχής και οι επικείμενες εκλογές 
ένα ακόμα σημείο αυτής. Το ΒΚΕΧΙΤ πρέπει 
να συνοδευτεί με αγώνες των εργαζομέ¬ 
νων της νεολαίας και των φτωχών λαϊκών 
στρωμάτων της Βρετανίας. Εδώ μεγάλη 
ευθύνη έχουν και οι πολιτικές δυνάμεις που 
δηλώνουν ότι έχουν κάποια αναφορά στον 
τροτσκισμό, βρίσκονται ενάντια στο Βι-εχίΐ 
(!) και στηρίζουν ανοιχτά τον Κόρμπιν. Οι 
δυνάμεις με αναφορά στην αριστερά εμφανί¬ 
ζονται ενάντια στη θέληση και τους αγώνες 
των εργαζομένων και των φτωχών λαϊκών 
μαζών τασσόμενες υπέρ των δυνάμεων της 
ΕΕ, δηλαδή υπέρ των μνημονίων, της φτώ¬ 
χειας της ανεργίας και των πολέμων. Δεν 
υπάρχουν ισορροπίες και συμβιβασμοί ανά¬ 



μεσα σε αυτά. Οι πολιτικές αυτές οδηγούν 
στην ενίσχυση των τεράτων που έρχονται 
από τα δεξιά όπως του Τζόνσον και του Φά¬ 
ραντζ. Μόνη λύση είναι η διάλυση της ΕΕ 
μέσα από τους αγώνες των εργαζομένων. 
Χρέος των επαναστατών είναι να παλέψουμε 
για την οργάνωση των αγώνων αυτών που 
θα βγάλουν την Βρετανία από την ΕΕ, να 
δώσουμε καθαρά ταξικά χαρακτηριστικά και 
να οικοδομηθεί μια επαναστατική δύναμη 
στην Βρετανία και σε κάθε χώρα του κόσμου. 
Από όποια σκοπιά και αν το δει κανείς είναι 
απαράδεκτο να υποστηρίζουμε την αντι¬ 
δραστική ΕΕ, της φτώχειας, της πεινάς, της 
εξαθλίωσης, του ιμπεριαλισμού και του πολέ¬ 
μου. Οι επαναστάτες πρέπει να αγωνιστούμε 
για να ανοίξουμε τον δρόμο στη μόνη πραγ¬ 
ματική εναλλακτική, σε μια Ευρώπη των Ερ¬ 
γαζομένων, δημοκρατική και ριζοσπαστική, 
ενωμένη και σοσιαλιστική. Και για αυτό εί¬ 
ναι αναγκαιότητα σήμερα οι επαναστάτες να 
παλεύουμε και για την ανασυγκρότηση και 
ανασύνθεση της 4ης Διεθνούς. 

■ Κιτσώνης Βαγγέλης 


Κατάφωρα άδικη η απόφαση του 
3μελούς Πλημμελιοδικείου Χανιών 
για τους δύο συντρόφους της ΟΚΔΕ 


Ο λοκληρώθηκε η δίκη των 
συντρόφων την Τετάρτη 
16/10, ύστερα από 5,5 χρό¬ 
νια και τέσσερις αναβολές. 
Η έδρα κατά πλειοψηφία 2-1 αποφάσισε 
την ενοχή των συντρόφων και επέβαλε 
βαριές ποινές, παρότι καταρρίφθηκαν οι 
μισές κατηγορίες. Στον σύντροφο Βαγ¬ 
γέλη Κιτσώνη επεβλήθη συνολική ποινή 
φυλάκισης 17 μηνών με τριετή αναστολή 
για αντίστασή κατά της αρχής και διακε¬ 
κριμένη φθορά ξένης ιδιοκτησίας. Στον 
σύντροφό Γιάννη Φουφουδάκη ποινή 
φυλάκισης 8 μηνών με τριετή αναστολή 
για απλή συνεργεία στη διακεκριμένη 
φθορά ξένης ιδιοκτησίας! 

Ο σύντροφός Γιάννης Φουφουδάκης 
καταδικάστηκε αν και δεν αποδείχτηκε 
πουθενά ότι βρίσκονταν στα Χανιά τη 
συγκεκριμένη ημέρα, ακόμη και οι δύο 
αστυνομικοί δεν δέχτηκαν ότι τον γνω¬ 
ρίζουν. Ο πρώτος αστυνομικός πάρα τα 
ψέματα που έγραψε στην κατάθεση του 
(ότι δήθεν του αποκάλυψε τα στοιχεία 
του ο ίδιος ο σύντροφος Γιάννης ύστερα 
από την φανταστική προσαγωγή του στο 
συμβατικό αυτοκίνητο της ασφάλειας) 
αναγκάστηκε να πάρει πίσω την κατάθε¬ 
ση του -στην πραγματικότητα σκευωρία! 
Το ίδιο αναγκάστηκε να πει και ο δεύτε¬ 
ρος αστυνομικός. Η έδρα αναγκάστηκε 
να αποσύρει την σκευωρία της κλοπής 
του πορτοφολιού λόγω αμφιβολιών, 
ύστερα από τις καταθέσεις των δύο αστυ¬ 
νομικών. 

Ο σύντροφος Βαγγέλης Κιτσώνης 
αθωώθηκε για την κατηγορία της απλής 
σωματικής βλάβης με πρόθεση κατά 
συρροή σε βάρος δημοσίων υπαλλή¬ 
λων, ωστόσο κρίθηκε ένοχος για την κα¬ 
τηγορία της αντίστασης κατά της αρχής 
και για διακεκριμένη φθοράς ξένης ιδιο¬ 


κτησίας, ύστερα από τα τερατώδη ψέματα 
του ενός αστυνομικού και την επιθετική 
στάση της Πρόεδρου και της Εισαγγελέ- 
ως απέναντι του. 

Ο δεύτερος αστυνομικός-ντετέκτιβ 
με χυδαία και τερατώδη ψέματα έβγα¬ 
λε όλο το αντικομμουνιστικό του μένος 
προσπαθώντας να ενοχοποιήσει και να 
καταδικάσει τον σύντροφο Κιτσώνη. Ο 
«ντετέκτιβ» ανακάλυψε ότι είχε κατέβει 
όλη η οργάνωση με τρία πούλμαν στην 
Κρήτη για να διεξάγει εκδηλώσεις σ’ ένα 
χωριό των Χανιών. Παρακολουθούσε 
είπε τα πούλμαν και τα είδε να στρίβουν 
στο χωριό Βρύσες, όμως του «γλίστρη¬ 
σαν» οι δύο κατηγορούμενοι οι οποί¬ 
οι κατέβηκαν στην πόλη των Χανιών!!! 
Στην συνέχεια είδε τον Β. Κιτσώνη να 
γράφει συνθήματα σε τοίχο, προσπάθη¬ 
σε ειρηνικά να τον απομακρύνει, αλλά ο 
κατηγορούμενος του επιτέθηκε και μετά 
ακολούθησε συμπλοκή. Αυτά αν και που¬ 
θενά δεν υπήρχαν στις καταθέσεις του, 
η πρόεδρος του δικαστηρίου άκουγε με 
προσοχή τις τερατώδεις φαντασιώσεις, 
χωρίς την παραμικρή αντίδραση! 

Η Πρόεδρος του δικαστηρίου διέκο¬ 
ψε τους μάρτυρες υπεράσπισης και μάλι¬ 
στα δεν επέτρεψε στον εκπρόσωπο της 
ΟΚΔΕ Σωφρόνη Παπαδόπουλο -παρά 
την επιμονή του- να καταθέσει. Ακό¬ 
μη κατά την διάρκεια της απολογίας του 
συντρόφου Κιτσώνη ζητούσε επίμονα να 
καταδώσει τον πραγματικό ή φανταστικό 
δεύτερο σύνεργό! Όταν ο σύντροφος αρ- 


νήθηκε να της απαντήσει τον απείλησε, 
παρανόμως, ότι θα έχει κυρώσεις. Φυσικά 
ο σύντροφος δεν απάντησε. Η δίκη κρά¬ 
τησε πάνω από δυόμιση ώρες και απε¬ 
γνωσμένα η Πρόεδρος και η Εισαγγελέας 
προσπαθούσαν να ενοχοποιήσουν τους 
σ. για τις σκευωρίες του ξυλοδαρμού και 
της κλοπής, Αφού διέκοψαν δύο φορές 
αποφάσισαν να εξαντλήσουν την αυστη¬ 
ρότητα τους στις ποινές της αντίστασης 
και τις φθοράς. 

Η έδρα δεν άκουσε τίποτα άλλο παρά 
μόνο τις κατασκευασμένες καταθέσεις 
των δύο ασυνομικών που ήταν γεμάτες 
εξόφθαλμες αντιφάσεις. Ακόμα και το 
σύνθημα που είδαν να γράφει ο σ. σύμ¬ 
φωνα με τους ίδιους έλεγε «Έξω από... 
οι φασίστες από τα Χανιά». Το σύνθημα 
αυτό φυσικά δεν είχε σχέση, σε καμία 
περίπτωση, με το προεκλογικό μας υλι¬ 
κό και δεν στέκεται ούτε συντακτικά 
και φυσικά δεν είχε την υπογραφή της 
ΟΚΔΕ. Προς τιμή του ένας από τους 
τρεις της έδρας διαφώνησε και έκρινε 
τους συντρόφους αθώους. 

Η Κυβέρνηση Σαμαρά-Βενιζέλου 
ενίσχυσε ακόμη περισσότερο το Κράτος 
Εκτατής Ανάγκης, την αστυνομική βία 
και τις παρακρατικές επιθέσεις σε αγω¬ 
νιστές. Σε αυτό το πλαίσιο εντάσσεται 
και η βία των δύο αστυνομικών απέναντι 
στο σύντροφό. Ένα περίπου χρόνο μετά 
τα περιστατικά η Αστυνομία Χανιών 
επί κυβέρνησης ΣΥΡΙΖΑ (που είχε ήδη 
προχωρήσει στην μνημονιακή του με¬ 


τάλλαξη και είχε ήδη αντιστρέφει το 
αποτέλεσμα του δημοψηφίσματος από 
ΟΧΙ σε ΝΑΙ) κατασκεύασε το κατηγο¬ 
ρητήριο στους δύο συντρόφους που είναι 
γνωστοί στο κίνημα για την πολιτική και 
συνδικαλιστική τους δράση. Η δίκη ολο¬ 
κληρώθηκε με την νέα Κυβέρνηση Μη- 
τσοτάκη που εφαρμόζει το δόγμα «Νό¬ 
μος και τάξη», συνεχίζοντας την επίθεση 
ενάντια σε πρωτοπόρους αγωνιστές και 
οργανώσεις της εργατικής τάξης. 

Οι δύο σύντροφοι έκαναν έφεση για 
την άδικη απόφαση του τριμερούς Δικα¬ 
στηρίου Πλημμελειοδικείου Χανιών. Οι 
εργαζόμενοι, η νεολαία και τα φτωχά λαϊ¬ 
κά στρώματα δεν πρέπει να κάνουμε ούτε 
βήμα πίσω. Πρέπει να οργανωθούμε για 
να παλέψουμε ενάντια στο αστικό κρά¬ 
τος και τους κατασταλτικούς του μηχα¬ 
νισμούς (αστυνομία, αστική δικαιοσύνη 
κ.λπ.), να συντρίψουμε το Νέο Σύστημα 
Εκμετάλλευσης που μας έχουν επιβάλει 
όλες οι μνημονιακές Κυβερνήσεις, το κε¬ 
φάλαιο και η ΕΕ. 

Μετά το κάλεσμα που απηύθυνε η 
ΟΚΔΕ για συγκέντρωση αλληλεγγύ¬ 
ης έξω από τα Δικαστήρια Χανιών και η 
ΑΝΤΑΡΣΥΑ Χανιών και η Πρωτοβου¬ 
λία Αντίστασης Χανιών, με κείμενα που 
έδωσαν στη δημοσιότητα καλούν τους 
πολίτες να συμμετάσχουν. Ενώ και άλλες 
οργανώσεις και συλλογικότητες έχουν 
εκδώσει ψηφίσματα και ανακοινώσεις 
συμπαράστασης. Η ΟΚΔΕ ευχαριστεί 
όλους τους συντρόφους/αγωνιστές-ιδιαί- 
τερα τον μάρτυρα υπεράσπισης σ. Φώτη 
Μπιχάκη- και τις οργανώσεις (ΝΑΡ, ΚΚΕ 
(μ-λ), ΣΕΚ ΑΝΤΑΡΣΥΑ) καθώς και 
το ΣΤΕΚΙ ΜΕΤΑΝΑΣΤΩΝ και ΡΟΖΑ 
ΝΕΡΑ που βρέθηκαν αλληλέγγυοι δίπλα 
μας όλα αυτά τα χρόνια. 

■ ΟΚΔΕ, 18.10.2019 

12 Εργατική Πάλη 


ΔΙΕΘΝΗ 


Νοέμβριος 2019 


Κάτω η τουρκική εισΡολη στη Συρία 

Αυτοδιάθεση για την Ροζάβα 



Τ ον Οκτώβριο έγινε η τρίτη 
εισβολή της Τουρκίας στην 
Συρία, αυτή την φορά στα 
ανατολικά του Ευφράτη 
στις κύριες περιοχές των Κούρδων στα 
αυτοδιοικούμενα καντόνια του Κο- 
μπάνι και Καμισλί. Η νέα εισβολή είχε 
σαν στόχο την διάλυση των Συριακών 
Δημοκρατικών Δυνάμεων (ΣΔΔ), την 
δημιουργία μιας ζώνης ασφαλείας 
μήκους 444 χιλιομέτρων κατά μήκος 
των συνόρων από τον Ευφράτη μέ¬ 
χρι το Ιράκ, την εθνοκάθαρση στην 
περιοχή αυτή των 760.000 Κούρδων 
που ζουν εκεί και την εγκατάσταση σε 
αυτή προσφύγων από άλλες περιοχές 
της Συρίας σουνιτών Αράβων ώστε να 
αλλοιωθεί ο πληθυσμός, να αποκοπούν οι Κούρδοι 
της Συρίας από τους Κούρδους της νοτιοανατολι¬ 
κής Τουρκίας και να εκλείψει ο κίνδυνος της δη¬ 
μιουργίας κουρδικού κρατικού μορφώματος. Αυτό 
έκανε την επιχείρηση της Τουρκίας απόλυτη ανα¬ 
γκαιότητα για τον τουρκικό καπιταλισμό. Ωστόσο 
η πλήρης επιτυχία του εγχειρήματος συναντάει 
σοβαρές δυσκολίες που έχουν να κάνουν με τους 
συσχετισμούς δύναμης στην περιοχή ανάμεσα σε 
ιμπεριαλιστές και τοπικούς δρώντες. 

Ι.Οι ΗΠΑ με τα καραγκιοζιλίκια του Τραμπ 
(ανακάλυψε ότι οι Κούρδοι δεν βοήθησαν στην 
απόβαση της Νορμανδίας το 1944 [!]), άδειασαν 
τους Κούρδους μέσα σε μια νύχτα. Αν και ο Τραμπ 
δήλωνε από το 2018 ότι θα αποσύρει τις λιγοστές 
δυνάμεις των ΗΠΑ από την Συρία, το στρατιωτικό- 
πολιτικό κατεστημένο των ΗΠΑ δεν είχε επιτρέψει 
την αποχώρηση κυρίως με στόχο να συντηρεί μια 
εστία διάσπασης της Συρίας που θα μπορούσε να 
αξιοποιηθεί σε μία πιο ευνοϊκή συγκυρία άλλα και 
προκειμένου να διατηρεί ένα αγκάθι στα πλευρά της 
Τουρκίας που θα περιορίζει τις κινήσεις ανεξαρτη¬ 
τοποίησής της από την Δύση. Όπως και στο Ιρακι- 
νό Κουρδιστάν το 2018 έτσι και τώρα επικράτησε η 
προοπτική επαναπροσέγγισης με την Τουρκία ανοί- 
γοντας τον δρόμο για την εισβολή. Όμως το κενό 
αμέσως καλύφθηκε από την Ρωσία και τον Ασαντ 
στους οποίους στράφηκαν οι Κούρδοι προκειμένου 
να σώσουν τον λαό τους από την γενοκτονία. Αυτό 
έδειξε την πλήρη έλλειψη συνεκτικής στρατηγικής 
των ΗΠΑ και την χαμηλή αξιοπιστία τους έναντι 
των συμμάχων τους. Θορύβησε τα κέντρα λήψης 
αποφάσεων με αποτέλεσμα νέα μεταστροφή, με 
κυρώσεις ενάντια στην Τουρκία και τελικά την επί¬ 
τευξη μιας συμφωνίας που περιορίζει την επέμβαση 
της Τουρκίας σε μια περιοχή 100 μόνο χιλιομέτρων 
και σε βάθος 30 χιλιομέτρων που όμως κόβει την 
Ανατολική Ροζάβα στη μέση. Σε αντάλλαγμα οι 
ΥΡΌ πρέπει να αποχωρήσουν από όλο το μήκος 
των συνόρων. Επίσης έκαναν γνωστό ότι θα στη¬ 
ρίξουν τις ΣΔΔ στον έλεγχο των πετρελαιοπηγών 
ανατολικά του Ευφράτη ακόμα και σε αντιπαράθε¬ 
ση με Ρωσικές Δυνάμεις (!). Αυτό αποτελεί στην ου¬ 
σία πλιάτσικο των πόρων της Συρίας, ενώ συνεχίζει 
να κρατάει τους Κούρδους ομήρους σε απατηλές 
βλέψεις ότι θα μπορέσουν να ριζώσουν σε περιοχές 
που δεν είναι κουρδικές. Η δολοφονία του αρχηγού 
του ΙΚ με το θέατρο του Τραμπ στις τηλεοράσεις 
αποσκοπεί να εμφανίσει τις ΗΠΑ σαν ισχυρό παί¬ 
κτη στην περιοχή. Στην ουσία έχει χάσει τον έλεγχο 
αφού και έναντι της Τουρκίας υποχώρησε και τις 
περιοχές που ελέγχουν οι Κούρδοι δύσκολα θα τις 
κρατήσει λόγω της πίεσης Ρώσων και Ασαντ ενώ η 
όποια στρατηγική ανατροπής του καθεστώτος στην 
Συρία έχει πλήρως αποτύχει. 

2. Ο Ρωσικός ιμπεριαλισμός έχει κυριαρχήσει 
στην περιοχή με το καθεστώς Ασαντ να αναλαμ¬ 


βάνει τον έλεγχο στην Μανμπίτζ και στο Κομπάνι, 
σε περιοχές στα φράγματα της Ράκα, στην Καμίσλι 
μέχρι τα σύνορα με το Ιράκ. Η συμφωνία με την 
Τουρκία προβλέπει την δημιουργία ζώνης ασφαλεί¬ 
ας πλάτους 10 χιλιομέτρων στα πλαίσια της συμ¬ 
φωνίας των Αδάνων (1988), όταν ο πατέρας Ασαντ 
υποχρεώθηκε να εκδιώξει τους Κούρδους και τον 
Οτσαλάν από τα σύνορα (τότε που η Ελλάδα τον 
παρέδωσε στην Τουρκία). Σε αντάλλαγμα η Τουρ¬ 
κία εγγυάται την ακεραιότητα της Συρίας και την 
μελλοντική απόσυρση της από την χώρα. Η Ρω¬ 
σία επιβάλει τους όρους στην Συρία και μάλιστα 
διαπραγματεύεται χωρίς καν την συμμετοχή του 
Ασαντ που σημαίνει ότι έχουμε πλέον ένα προτε¬ 
κτοράτο. Ωστόσο η διαδικασία στα πλαίσια του 
ΟΗΕ για ένα νέο Σύνταγμα κάτω από την καθοδή¬ 
γηση της συμφωνίας της Αστάνα (Τουρκία, Ρωσία, 
Ιράν) προχωράει δύσκολα μεν, αλλά με αναγνώρι¬ 
ση της σχετικής κυριαρχίας του Ασαντ από όλους. 

3. Η Τουρκία κατάφερε να δημιουργήσει ένα 
είδος ζώνης ασφαλείας, όχι στην έκταση που ήθε¬ 
λε, καταφέρνοντας όμως σημαντικό πλήγμα στους 
Κούρδους. Η μεταφορά φιλοτούρκων σουνιτών 
στις περιοχές που ελέγχει με στόχο να μειωθεί η 
πίεση από τα 3 εκατομμύρια εκτοπισμένους που 
βρίσκονται στην Τουρκία βρίσκεται αρκετά μακριά. 
Ωστόσο η κίνηση της Τουρκίας έχει πολλαπλά απο¬ 
τελέσματα αφού κανένας δεν εμπόδισε πραγματικά 
την εισβολή. Οι ιμπεριαλιστές Ρώσοι και Αμερικά- 
νοι, στην ουσία έδωσαν το πράσινο φως, έστω και 
υπό όρους. Κατάφερε να ισορροπήσει ανάμεσα στα 
αντικρουόμενα συμφέροντα ΗΠΑ και Ρωσίας αξιο- 
ποιώντας και τις τεράστιες αντιθέσεις που εγείρο¬ 
νται στην περιοχή. Έβαλε παρακαταθήκη και για 
τα άλλα μέτωπα όπως αυτό της νοτιοανατολικής 
Μεσογείου και του Αιγαίου. Οι κοινές περιπολίες 
Ρώσων και Τούρκων στα σύνορα της Συρίας σαν 
εγγυητές της ειρήνης και η συμφωνία με τις ΗΠΑ 
για τον ξεριζωμό των Κούρδων σε βάθος 30 χιλιο¬ 
μέτρων θα μπορούσαν κάλλιστα να έχουν το ανά¬ 
λογο τους στην Κύπρο και το Αιγαίο. 

4. Οι Κούρδοι φαίνεται να διέσωσαν τον αφανι- 
σμό τους από την Ροζάβα. Εξακολουθούν να τρέ¬ 
φουν αυταπάτες για τον έλεγχο των πετρελαίων με 
την βοήθεια των ΗΠΑ αλλά έχουν καταλάβει ότι οι 
δυτικοί ιμπεριαλιστές παρά τις καταδίκες της Τουρ¬ 
κικής εισβολής αδυνατούν να εξασφαλίσουν την ει¬ 
ρήνη. Μόνο η Ρωσία και ο Ασαντ μπορούν να εγγυ- 
ηθούν μια συμφωνία με την Τουρκία. Αυτό σημαίνει 
ότι χάνεται το όνειρο της κρατικής υπόστασης 
έναντι μίας μάλλον αμφίβολης αυτονομίας αφού η 
περιοχή βρίσκεται στις συμπληγάδες κολοσσιαίων 
συγκρούσεων πράγμα που μπορεί να υπονομεύσει 
κάθε συμφωνία, ειδικά στο βαθμό που οι λαοί της 
περιοχής δεν υποστηρίζουν μια αντιιμπεριαλιστική 
και αντικαπιταλιστική κατεύθυνση. 

■ Κώστας Δίκαιος 



στον κόσμο... 


ΙΡΑΚ 

Μια νέα εξέγερση των «από κάτω» έχει ξεσπάσει στο 
Ιράκ από τις αρχές Οκτώβρη, εντασσόμενη στο κύμα αγώ¬ 
νων που εκτυλίσσεται σε πολλές γωνιές του πλανήτη το 
τελευταίο διάστημα. Η αφορμή θα μπορούσε να χαρακτη¬ 
ριστεί ασήμαντη, καθώς αφορά την απόλυση ενός στρατη¬ 
γού που προσπάθησε να εναντιωθεί στη διαφθορά, αλλά οι 
κινητοποιήσεις σύντομα ανέπτυξαν αιτήματα όπως δημι¬ 
ουργία θέσεων εργασίας, βελτίωση βασικών παροχών (ηλε¬ 
κτρική ενέργεια, νερό κ.ά.), τερματισμό της διαφθοράς και 
παραίτηση της κυβέρνησης του πρωθυπουργού Μαχντί. 

Η πρώτη διαδήλωση πραγματοποιήθηκε την 1/10, με 
την κυβέρνηση να απαντά με σκληρή καταστολή και στυ¬ 
γνές δολοφονίες, καθώς μέχρι τις 7/10 είχαν πέσει νεκροί 
τουλάχιστον 106 διαδηλωτές και ακόμη 6.000 ήταν οι τραυ¬ 
ματίες. Η κυβέρνηση προχώρησε και σε απαγόρευση της 
κυκλοφορίας — την οποία αψήφησαν οι διαδηλωτές — και 
έκλεισε την πρόσβαση στο ίντερνετ, μέσω του οποίου κα¬ 
λούνται οι κινητοποιήσεις, που επικεντρώνονται κυρίως στη 
Βαγδάτη και τις νότιες-σιιτικές περιοχές της χώρας. 

Εργαζόμενοι και νεολαία, δείχνοντας αποφασιστικότη¬ 
τα και πυγμή, συνεχίζουν να βγαίνουν στους δρόμους και 
στην πλατεία Ταχρίρ από τα τέλη Οκτώβρη, με τους μα¬ 
θητές και φοιτητές να συμμετέχουν μαζικά. Η κυβέρνηση 
απάντησε με νέο λουτρό αίματος και μέχρι τις 4/11 οι νεκροί 
έφτασαν τους 250! Το αποτρόπαιο έργο των δολοφονιών 
φαίνεται να έχουν αναλάβει οι παραστρατιωτικές οργανώ¬ 
σεις Χασντ Ασ-Σα αμπι, που διοικούνται από φιλοϊρανικές 
πολιτικές δυνάμεις με μεγάλη επιρροή στο Ιράκ. 

Ο πρωθυπουργός και ο πρόεδρος της χώρας, την ίδια 
ώρα που τρομοκρατούν και δολοφονούν, επιχειρούν πολι¬ 
τικούς ελιγμούς ανακοινώνοντας μέτρα οικοδόμησης κα¬ 
τοικιών, παροχής επιδομάτων, ανασχηματισμό, ακόμα και 
παραίτηση του πρωθυπουργού και πρόωρες εκλογές, σε μια 
απέλπιδα προσπάθεια να κατευνάσουν την οργή. Αυτές οι 
πολιτικές μανούβρες φαίνεται εξαιρετικά απίθανο να κα¬ 
τευνάσουν τους διαδηλωτές. Εργαζόμενοι και νεολαία υπο¬ 
φέρουν από προβλήματα που λύνονται μόνο με την πλήρη 
αλλαγή του υπάρχοντος καθεστώτος. Τα αιτήματα είναι 
βαθιά πολιτικά, στρέφονται ενάντια στη διαφθορά και την 
ιρανική «εισβολή» στα ζητήματα της χώρας, αφορούν την 
απαλλαγή από το θρησκευτικό κράτος, την αναδιανομή του 
πλούτου, νέες θέσεις εργασίας και υποδομές. 

Το κίνημα, για να δώσει λύση σε αυτά τα τιτάνια προ¬ 
βλήματα, πρέπει να γεννήσει/διαμορφώσει μια πολιτική δύ¬ 
ναμη, που θα παλέψει για να επεκτείνει, συγκεντροποιήσει 
και αναβαθμίσει την πολιτική δράση των εργαζομένων και 
της νεολαίας και να εξυπηρετήσει τα συμφέροντά τους ως 
τάξη. Μόνο έτσι θα ελευθερωθούν οι ιρακινές μάζες από 
ιμπεριαλιστές, τοπικές και περιφερειακές αστικές τάξεις και 
θρησκευτικούς τυράννους, που εδώ και δεκαετίες τις βασα¬ 
νίζουν. 

ΑΛΓΕΡΙΑ 

Στον ένατο μήνα μπαίνει το κίνημα «Χιράκ», που ξεκί¬ 
νησε επιβάλλοντας την παραίτηση του επί 20 χρόνια προ¬ 
έδρου Αμπντελαζίζ Μπουτεφλίκα. Οι εβδομαδιαίες συγκε¬ 
ντρώσεις συνεχίζονται. Μετά από αναβολές, ο προσωρινός 
πρόεδρος Μπενσαλά (που στηρίζεται από τον στρατό) 
προωθεί προεδρικές εκλογές στις 12 Δεκέμβρη, στις οποίες 
αντιτίθεται το κίνημα υποστηρίζοντας ότι είναι ένας ελιγμός 
για να συνεχιστεί η αναπαραγωγή του ίδιου κατεστημένου. 
Οι διαδηλωτές ζητούν ο στρατός να μην επεμβαίνει στην πο¬ 
λιτική, πλήρη κάθαρση του πολιτικού σκηνικού της εποχής 
Μπουτεφλίκα, δημοκρατικές διαδικασίες και Συντακτική 
Συνέλευση, ενώ με απεργίες και διαδηλώσεις αντιστέκονται 
σε νεοφιλελεύθερα και αντιδημοκρατικά μέτρα, που προ¬ 
σπαθεί να περάσει η προσωρινή κυβέρνηση, και απαιτούν 
την απελευθέρωση των πολιτικών κρατουμένων. 

Την 1/11, στην 65 η επέτειο από την έναρξη του απε¬ 
λευθερωτικού αγώνα ενάντια στον γαλλικό ιμπεριαλισμό, 
περισσότεροι από 100.000 άνθρωποι συγκεντρώθηκαν στο 
Αλγέρι ζητώντας μια «Νέα Αλγερία» και «πραγματική ελευ¬ 
θερία», δίνοντας επίκαιρο περιεχόμενο στον ηρωικό αγώνα 
των αλγερινών μαζών (1954-1962). 

Χιλή: Μια ακόμα εξέγερση απέναντι στον νεοφιλελευθερισμό 



Σ το κύμα αγώνων και εξεγέρσεων 
που έχουν ξεσπάσει σε όλη την 
Λατινική Αμερική, μπαίνει πλέον 
και η Χιλή, το πρότυπο πολιτικής 
και οικονομικής σταθερότητας των νεοφι¬ 
λελεύθερων στην περιοχή. Με αφορμή την 
αύξηση της τιμής του εισιτηρίου του μετρό 
κατά 30 πέσος (5 λεπτά), που ανακοινώθηκε 
στις 13/10 από το υπουργείο Μεταφορών, 
ξέσπασε ένα νεολαιίστικο κίνημα φοιτητών 
και μαθητών που πολύ γρήγορα πυροδότησε 
μια γενικευμένη εργατική-λαϊκή εξέγερση. 
Για περισσότερες από 15 μέρες εκατομμύρια 
άνθρωποι διαδηλώνουν καθημερινά σε όλες 
τις μεγάλες πόλεις της Χιλής, καταλαμβά¬ 
νουν δημόσια κτίρια και συγκρούονται με την 
αστυνομία και το στρατό, ενάντια στο υψηλό 
κόστος ζωής και την ανισότητα δημιουργώ¬ 
ντας μια πρωτοφανή πολιτική κρίση. 

Η νεοφιλελεύθερη κυβέρνηση του ζά¬ 
μπλουτου Πινιέρα (7 ος πλουσιότερος στην 
Χιλή) απάντησε στα αιτήματα των νέων και 
των εργαζομένων με σκληρή καταστολή 


και επέβαλε στρατιωτικό νόμο από τις 18 
Οκτωβρίου στην πρωτεύουσα Σαντιάγο και 
στις περισσότερες επαρχίες, θυμίζοντας την 
δικτατορία του Πινοσέτ. Πάνω από 20.000 
στρατιώτες και αστυνομικοί επιδίδονται σε 
χυδαίες ακρότητες, πυροβολώντας, βιάζο¬ 
ντας και δολοφονώντας διαδηλωτές. Από 
τα επεισόδια έχουν χάσει την ζωή τους πάνω 
από 20 άνθρωποι, έχουν τραυματιστεί πάνω 
από 1000, ενώ έχουν πραγματοποιηθεί 5.000 
συλλήψεις. 

Η ανυπακοή των εργαζομένων απέναντι 
στην καταστολή, η μαζικοποίηση των κινητο¬ 
ποιήσεων αλλά και η είσοδος του οργανωμέ¬ 
νου εργατικού κινήματος, με την μεγαλύτερη 
συνομοσπονδία εργατικών συνδικάτων της 
Χιλής, τη ΟΕΓΓ, και την εταιρία παραγωγής 
χαλκού να καλούν σε γενικές απεργίες, ανά¬ 
γκασε τον Πινιέρα να πάρει πίσω την αύξη¬ 
ση της τιμής του εισιτηρίου, να ανακοινώσει 
φιλολαϊκά μέτρα και να προχωρήσει σε μετα¬ 
σχηματισμό της κυβέρνησης. Οι «μεταρρυθ¬ 
μίσεις» αυτές όμως αποτελούν μια σταγόνα 
στον ωκεανό των προβλημάτων των εργαζο¬ 
μένων, της νεολαίας και των φτωχών λαϊκών 
στρωμάτων της Χιλής, που συνεχίζει να βγαί¬ 
νουν στον δρόμο. 

Το κίνημα έχει πάρει πλέον πολιτικά χα¬ 
ρακτηριστικά ζητώντας την παραίτηση της 
Κυβέρνησης και την σύγκληση εθνοσυνέ¬ 
λευσης για την αλλαγή του συντάγματος του 
Πινοσέτ, που διασφαλίζει την διατήρηση των 
νεοφιλελεύθερων πολιτικών. Παράλληλα 
δημιουργούνται δομές αυτοοργάνωσης του 
κινήματος με «αυτόνομα και ανοιχτά συμ¬ 


βούλια πόλεων», με στόχο να αποτελέσουν 
μια δομή εξουσίας απέναντι στην κυβέρνηση. 
Η μαζικοποίηση των συμβουλίων, καθώς και 
η ανάδειξη μιας επαναστατικής ηγεσίας που 
θα μπορέσει να κατευθύνει την οργή των ερ¬ 
γαζομένων απέναντι στην ρίζα του προβλή¬ 
ματος, το σάπιο καπιταλιστικό σύστημα, θα 
κρίνει το μέλλον της εξέγερσης. 

«Δεν ήταν τα 30 πέσος, 
αλλά τα 30 χρόνια 
νεοφιλελευθερισμού» 

Η Χιλή είναι η δεύτερη πλουσιότερη 
χώρα της Λατινικής Αμερικής με το μεγαλύ¬ 
τερο ποσοστό ανάπτυξης του ΑΕΠ. Αποτελεί 
χώρα πρότυπο της εφαρμογής του νεοφιλε¬ 
λευθερισμού και της επιτυχίας της ελεύθε¬ 
ρης αγοράς. Ο Πινιέρα λίγες μέρες πριν το 
ξέσπασμα της εξέγερσης δήλωσε ότι η Χιλή 
«μοιάζει μια όαση» στην περιοχή. Όμως ταυ¬ 
τόχρονα είναι η χώρα με την μεγαλύτερη ανι¬ 
σότητα και το υψηλότερο κόστος ζωής στην 
Λατινική Αμερική. Οι πλουσιότεροι της Χιλής 
έχουν εισόδημα 26 φορές υψηλότερο από το 
αντίστοιχο των πιο φτωχών. Το κατά κεφαλήν 
εισόδημα του φτωχότερου 20% των Χιλιανών 
είναι μικρότερο από 140 δολάρια το μήνα ενώ 
το 50% του πληθυσμού κερδίζει κάτω από 
500 δολάρια και η μέση σύνταξη είναι 141 
δολάρια. 

Η ανισότητα και η φτώχεια που πυροδό¬ 
τησαν την εξέγερση οφείλονται στις ακραίες 
νεοφιλελεύθερες πολιτικές που εφαρμόζο¬ 
νται στην Χιλή ήδη από την δικτατορία του 
Πινοσέτ το 1973. Ο «εκδημοκρατισμός» 


που ξεκίνησε το 1990 δεν αμφισβήτησε τους 
θεμελιώδεις πυλώνες του καθεστώτος που 
οικοδομήθηκε κατά την χούντα, αντιθέτως 
όλες οι κυβερνήσεις συνέχισαν και βάθυναν 
τις νεοφιλελεύθερες «μεταρρυθμίσεις» και 
τις βάρβαρες επιθέσεις στα δικαιώματα των 
εργαζομένων. Μόνο το 11% του ΑΕΠ (το 
μικρότερο ποσοστό στις χώρες του ΟΟΣΑ) 
διατίθεται για κοινωνικές παροχές, ενώ οι 
δομές πρόνοιας υγεία, παιδεία, νερό, ρεύμα, 
μεταφορά έχουν ιδιωτικοποιηθεί αυξάνοντας 
κατά πολύ το κόστος ζωής, δημιουργώντας 
ασφυκτικές πιέσεις για τους εργαζομένους 
και τα φτωχά λαϊκά στρώματα. Τα δίδακτρα 
για την εκπαίδευση είναι αφόρητα για την 
πλειοψηφία του πληθυσμού, οι μισθοί και οι 
συντάξεις δεν επαρκούν για να καλύψουν τις 
ανάγκες των εργαζομένων, το δημόσιο σύ¬ 
στημα υγείας είναι πλήρως υποβαθμισμένο. 
Τα δημόσια αγαθά, ρεύμα, νερό, είναι απρό¬ 
σιτα για μια μεγάλη μερίδα του πληθυσμού, 
ενώ στην αγορά εργασίας επικρατούν πλή¬ 
ρως οι ατομικές συμβάσεις εργασίας. 

Η εξέγερση στην Χιλή ενάντια στα μέτρα 
λιτότητας, το κόστος ζωής, την ανισότητα 
και τις ιδιωτικοποιήσεις αποτελεί ένα ηχηρό 
χαστούκι στον νεοφιλελευθερισμό που εφαρ¬ 
μόζεται σε όλον τον πλανήτη. Παραδειγματι¬ 
σμένοι από τον αγώνα του Χιλιανού λαού, να 
εξεγερθούμε και εμείς απέναντι σε μνημονια- 
κούς-νεοφιλελεύθερους που θέλουν να δια- 
λύσουν κάθε δημόσιο αγαθό και να επιβάλει 
την χούντα της αγοράς. 

■ Αλέξης Μττρ. 


Κηταλονίη: Κλιμάκωση της σύγκρουσης 
μετά την καταδίκη των αυτονομιστών ηγετών 



Σ τις 14 Οκτωβρίου, μετά από 
σχεδόν δύο χρόνια προφυλάκι- 
σης και μια δίκη-παρωδία, ανα¬ 
κοινώθηκε από το Ανώτατο Δι¬ 
καστήριο της Μαδρίτης η καταδίκη εννέα 
ηγετών του κινήματος της Καταλονίας για 
εθνική ανεξαρτησία. Οι εννέα ηγέτες, μαζί 
με άλλους τρεις που δεν καταδικάστηκαν 
σε ποινές φυλάκισης, κατηγορήθηκαν για 
«στάση» εναντίον του Ισπανικού Κρά¬ 
τους, ως οι κύριοι οργανωτές του δημοψη¬ 
φίσματος της 1 ης Οκτωβρίου 2017 για την 
ανεξαρτησία της Καταλονίας. Οι ποινές 
είναι βαρύτατες, ενδεικτικές για την απο¬ 
φασιστικότητα του κράτους της Μαδρίτης 
να καταπνίξει με κάθε μέσο το καταλανικό 
κίνημα, καθώς όλοι οι καταδικασθέντες θα 
φυλακιστούν από 9 έως 13 χρόνια ο καθέ¬ 
νας. Η βαρύτερη ποινή (13 χρόνια) επι¬ 
βλήθηκε στον Οριόλ Ζουνκέρας, πρώην 
αντιπρόεδρο της αυτόνομης καταλανικής 
κυβέρνησης και ηγέτη της Ρεπουμπλικα- 
νικής Αριστεράς Καταλονίας (ΕΚΟ). Ο 
Κάρλες Πουτζντεμόν, πρωθυπουργός της 
Καταλονίας κατά την επίμαχη περίοδο, 
βρίσκεται εξόριστος στο Βέλγιο για να 
αποφύγει τη σύλληψη. 

Οι εξοντωτικές ποινές, που καταπα¬ 
τούν όχι μόνο το δικαίωμα του καταλα- 
νικού λαού στην αυτοδιάθεση αλλά και 
στοιχειώδη δημοκρατικά δικαιώματα, πυ¬ 
ροδότησαν ένα πενθήμερο ταραχών και 
άγριων συγκρούσεων με τις δυνάμεις κα¬ 
ταστολής, σε πρωτοφανή έκταση για όλη 
την ιστορία της Καταλονίας μετά τη λήξη 
του ισπανικού εμφυλίου πολέμου. Από τις 
πρώτες ώρες μετά την ανακοίνωση της δι¬ 
καστικής απόφασης, εκατοντάδες χιλιάδες 
διαδηλωτές κατέκλυσαν τους δρόμους της 


Βαρκελώνης και όλων των καταλανικών 
αστικών κέντρων. Οι μορφές πάλης ήταν 
εξαιρετικά μαχητικές, καθώς οι διαδηλω¬ 
τές κατέλαβαν το αεροδρόμιο της Βαρκε¬ 
λώνης και πολιόρκησαν την αντιπροσω¬ 
πεία της κυβέρνησης της Μαδρίτης και το 
αρχηγείο της αστυνομίας στη Βαρκελώνη 
και σε άλλες σημαντικές πόλεις (Ταραγό- 
να, Ζιρόνα, Γέιδα κ.ά.). Όλες αυτές οι κινη¬ 
τοποιήσεις συνοδεύτηκαν από πολύωρες 
συγκρούσεις, για τις οποίες επιστρατεύτη¬ 
κε όχι μόνο η καταλανική αστυνομία, αλλά 
και η ισπανική Εθνοφρουρά (Οιιαπϋα 
Οίνϋ). Για μέρες, οι κεντρικές λεωφόροι 
της Βαρκελώνης και άλλων πόλεων ήταν 
γεμάτες οδοφράγματα και αποκαΐδια, 
ενώ οργανώθηκαν μαζικοί αποκλεισμοί 
αυτοκινητόδρομων και σιδηροδρομικών 
συγκοινωνιών. Καταλυτικός ήταν ο ρόλος 
της νεολαίας στις κινητοποιήσεις, με τη 
λειτουργία σχολείων και πανεπιστημίων 
να σταματά. Την Τετάρτη 16 Οκτωβρίου, 
πέντε πορείες, με δεκάδες χιλιάδες συμμε- 
τέχοντες η καθεμία, ξεκίνησαν από διαφο¬ 
ρετικά σημεία της Καταλονίας και ενώθη¬ 
καν στη Βαρκελώνη μετά από 3 μέρες. Την 
Παρασκευή 18 Οκτωβρίου, η χώρα παρέ¬ 
λυσε από γενική απεργία, που οργανώθη¬ 
κε από τη Συνομοσπονδία Εναλλακτικών 
Συνδικάτων Βάσης “ΙπΐεΓδΐπίΒοαΓ, ενώ 
νέες συγκρούσεις διήρκεσαν μέχρι τις νυ¬ 
χτερινές ώρες. Ο συνολικός απολογισμός 
της καταστολής περιλαμβάνει πολλές εκα¬ 
τοντάδες τραυματίες και συλληφθέντες, 
ενώ σημειώθηκαν και δεκάδες τραυματι¬ 
σμοί αστυνομικών. 

Ωστόσο, το προχώρημα και η πολιτική 
εμβάθυνση του καταλανικού κινήματος 
σκοντάφτουν στις ηγεσίες που είχαν κυρι¬ 


αρχήσει, τουλάχιστον μέχρι τώρα, σε αυτό. 
Ο νυν πρωθυπουργός της Καταλονίας Κιμ 
Τόρα, που προέρχεται από το δεξιό κόμμα 
του Πουτζντεμόν, μαζί με τον υπουργό 
Εσωτερικών Μπουκ, εξαπέλυσαν το σύνο¬ 
λο της καταλανικής αστυνομίας και χρη¬ 
σιμοποίησαν κάθε βάρβαρο κατασταλτικό 
μέσο εναντίον των διαδηλωτών. Απέναντι 
στις απειλές της κυβέρνησης του Σάντσεθ 
και του κράτους της Μαδρίτης, ο Τόρα δή¬ 
λωσε ότι «η βία δεν ήταν ποτέ και ποτέ δεν 
θα είναι ο δικός μας τρόπος, ούτε στη Βαρ¬ 
κελώνη, ούτε στην Ταραγόνα, ούτε στη 
Γέιδα, ούτε στη Ζιρόνα». Λόγω της δειλής 
και προδοτικής στάσης των Πουτζντεμόν 
- Τόρα, η «αριστερή» ΕΚΟ έχει αποκτήσει 
την πρωτοκαθεδρία στο ανεξαρτησιακό 
κίνημα, ωστόσο η αξιοπιστία της στα μά¬ 
τια των μαζών είναι περιορισμένη (παρά 
τη βαριά καταδίκη του ηγέτη της), καθώς 
όχι μόνο είχε στηρίξει ανεπιφύλακτα τη 
νεοφιλελεύθερη πολιτική του Πουτζντε¬ 
μόν, αλλά συνεχίζει να στηρίζει και την 
κυβέρνηση Τόρα. 

Το ελπιδοφόρο γεγονός για το κατα¬ 
λανικό κίνημα είναι ότι όλο και περισσό¬ 
τεροι εργαζόμενοι και νεολαία οργανώ¬ 
νονται στις Επιτροπές Υπεράσπισης της 
Δημοκρατίας (ΟΩΚ), που είναι οι βασικοί 


εμψυχωτές κάθε μαχητικής κινητοποίησης. 
Οι ΟΩΚ όχι μόνο απαιτούν την άμεση ανα¬ 
κήρυξη της ανεξαρτησίας της Καταλονίας 
και αγωνίζονται ενάντια στην καταστολή, 
αλλά οργανώνουν και την αντίσταση στις 
νεοφιλελεύθερες πολιτικές. Έτσι, δεν είναι 
τυχαίο ότι τα ΜΜΕ της Μαδρίτης απαι¬ 
τούν να κηρυχθούν οι ΟΩΚ εκτός νόμου, 
καταγγέλλοντας ότι επιχειρούν να γεμί¬ 
σουν την Καταλονία με... «σοβιέτ»! 

Σε αντίθεση με άλλες χώρες στις οποί¬ 
ες ξεσπούν εξεγερσιακά γεγονότα (βλ. 
σχετικά άρθρα), στην Καταλονία υπάρχει 
ένας αριστερός σχηματισμός που παίζει 
σημαντικό ρόλο, η ΟΙΙΡ. Πρόκειται για 
έναν συνασπισμό δυνάμεων του εργατι¬ 
κού κινήματος, αρκετές εκ των οποίων 
αντικαπιταλιστικές και επαναστατικές. 
Ωστόσο, σε αρκετές περιπτώσεις, και με 
μια λογική κακώς εννοούμενης ενότητας 
του ανεξαρτησιακού κινήματος, στήριξε 
επιλογές των καταλανικών κυβερνήσεων 
και της ΕΚΟ (π.χ. ψήφιση προϋπολογι¬ 
σμού). Η διόρθωση των αδυναμιών είναι 
πλέον επιτακτική, ώστε οι καταλανικές 
μάζες να αποκτήσουν πολιτικά εργαλεία 
ικανά να οδηγήσουν τον αγώνα τους στη 
νίκη. 

■ Γιάννης Χαλάς 

ΔΙΕΘΝΗ 


Νοέμβριος 2019 


Εκλογέο στην Αργεντινή 

Νίκη ίων περονικών - Σημιινικές εξελίξεις ενόψει 


Σ τον απόηχο των ιστορικών κινη¬ 
τοποιήσεων στη Χιλή και της λα¬ 
ϊκής εξέγερσης στο Εκουαδόρ, οι 
προεδρικές εκλογές στην Αργεντι¬ 
νή έχουν ιδιαίτερη σημασία για τις πολιτικές 
εξελίξεις σε όλη τη Λατινική Αμερική και όχι 
μόνο. Η προηγούμενη οκταετία, εκτός από 
την εκλογή του νεοφιλελεύθερου Μαουρίσιο 
Μάκρι στην προεδρία της Αργεντινής, σημα¬ 
δεύτηκε από σειρά «λευκών πραξικοπημάτων» 
(Βραζιλία, Εκουαδόρ, Νικαράγουα) και μια 
συνολική δεξιά στροφή στη Λατινοαμερικάνι- 
κη Ήπειρο. 

Ο Μάκρι, ο οποίος ίσως από καθαρή τύχη 
απέφυγε μια λαϊκή εξέγερση, ηττήθηκε με 
40,37%, έναντι 48,24% του Αλμπέρτο Φερνά- 
ντες. Αφήνει πίσω του κοινωνικό χάος και μια 
οικονομική βόμβα που κανείς δεν ξέρει πότε 
θα σκάσει. Η φυγή κεφαλαίων που σημειώνε¬ 
ται στη χώρα είναι η μεγαλύτερη από το 2003 
(πάνω από 20 δις δολάρια από την αρχή του 
χρόνου), ενώ τα κερδοσκοπικά παιχνίδια με 
την ισοτιμία πέσο-δολαρίου έχουν ξεπεράσει 
κάθε προηγούμενο και τα συναλλαγματικά 
αποθέματα εξαντλούνται. Όπως όλοι οι νεο¬ 
φιλελεύθεροι απατεώνες, ο Μάκρι υποσχέθη- 
κε μείωση του χρέους, αλλά το παραδίδει στα 
δυσθεώρητα επίπεδα του 40% του ΑΕΠ (223 
δις δολάρια), με το 77% του κεφαλαίου και 
των τόκων να είναι σε ξένο νόμισμα. Είναι εν¬ 
δεικτικό πως από το 2016 το χρέος στις αυτό¬ 
νομες επαρχίες έχει εξαπλασιαστεί και ήδη το 
πρόβλημα «έσκασε» στην επαρχία Τσουμπούτ, 
όπου η τοπική κυβέρνηση άρχισε να πληρώνει 
τους μισθούς των εργαζομένων σε δόσεις, για¬ 
τί το 70% των εσόδων της δεσμεύεται από τους 
πιστωτές. Σε κοινωνικό επίπεδο, η αγοραστική 


δύναμη έχει πιάσει πάτο (πληθωρισμός 60%), 
η ανεργία και η φτώχεια καλπάζουν (40%) και 
η μεγάλη πτώση του ΑΕΠ (2,7% το 2019) έχει 
δημιουργήσει μια γενιά φτωχοποιημένων ερ¬ 
γαζομένων, οι οποίοι έχουν χάσει το 30% του 
μισθού τους από το 2015. 

Το εκλογικό αποτέλεσμα αντανακλά ξε¬ 
κάθαρα μια καταδίκη των νεοφιλελεύθερων 
πολιτικών που εφαρμόστηκαν από το μπλοκ 
της δεξιάς και την κυβέρνηση του «Αλλάζου¬ 
με», αλλά σε καμιά περίπτωση δεν είναι ψήφος 
εμπιστοσύνης στη συμμαχία των περονικών, 
με πρόεδρο τον Αλμπέρτο Φερνάντες και 
αντιπρόεδρο την πρώην πρόεδρο Κριστίνα 
Κίρχνερ. Η νέα κυβέρνηση βρίθει αμφιση¬ 
μιών για το πώς θα διαχειριστεί το τεράστιο 
χρέος και το πρόγραμμα του ΔΝΤ, στα χέρια 
του οποίου βρίσκεται ένα μεγάλο μέρος του 
χρέους (54 δις δολάρια). Ο Φερνάντες δεν 
μιλάει σε καμιά περίπτωση για στάση πληρω¬ 
μών και διαγραφή χρέους, όπως την περίοδο 
2002-2007, αλλά για «επαναδιαπραγμάτευ¬ 
ση» του χρέους. Η κύρια προγραμματική του 
ρητορική ήταν η «ανασυγκρότηση της εθνι¬ 
κής οικονομίας με τη συνεργασία όλων», η 
επανεκκίνηση της παραγωγής, η αύξηση της 
κατανάλωσης κ.λπ. Αυτή η κλασική προσπά¬ 
θεια επιβολής ενός κοινωνικού συμβολαίου 
ταξικής ειρήνης (τόσο χαρακτηριστική για τα 
δεδομένα της Αργεντινής και των περονικών) 
απλά είναι αδύνατον να πετύχει στις σημερινές 
συνθήκες της Αργεντινής, παρόλο που η συν¬ 
δικαλιστική γραφειοκρατία έσπευσε να χαιρε¬ 
τίσει την εκλογή του νέου προέδρου. Παρά τις 
επιμέρους ήττες, οι ταξικοί συσχετισμοί στην 
κοινωνία έχουν αλλάξει σημαντικά υπέρ των 
εργαζομένων και το κυριότερο είναι πως έχουν 


αλλάξει οι πολιτικοί και οργανω¬ 
τικοί συσχετισμοί στο εργατικό 
κίνημα υπέρ των επαναστατικών 
τροτσκιστικών δυνάμεων, που απο¬ 
τελούν τη συντριπτική πλειοψη- 
φία της επαναστατικής αριστεράς 
στην Αργεντινή και εκφράζονται 
εκλογικά μέσω του «Μετώπου της 
Αριστεράς και των Εργαζομένων - Ενότητα» 
(ΕΙΤ- υηκΗά) αλλά και άλλων κομμάτων που 
δεν συμμετείχαν σε αυτές τις εκλογές, όπως το 
Νυενο ΜΑδ, που συγκέντρωσε 180.000 ψή¬ 
φους στις προκριματικές εκλογές του Αυγού- 
στου και σε αυτές τις εκλογές στήριξε κριτικά 
τοΕΙΤ-Ή 

Σε αυτές τις εκλογές, το ΕΙΤ (αποτελεί- 
ται από τα τροτσκιστικά κόμματα ΡαΓΐίάο 
άε ΤΓαόπ)αάθΓ6δ δοεΐαΐίδΐαδ (ΡδΤ), ΡαΓΐίάο 
ΟΒγ 0 γο, ΙζηιπεΓάα δοααΜα, ΡαΓΐίάο δοάώίδΐα 
άε ΤΓαΒπ)αάθΓεδ ΙΜβεαεΙοδ κ.ά.) διευρύνθη- 
κε, ύστερα από συμφωνία για κοινό εκλο¬ 
γικό κατέβασμα με το επίσης τροτσκιστικό 
ΜονίηιίεηΐΌ δοεΐαΐίδΐα <3ε ΤΓαΒαμεΙοΓεδ (ΜδΤ). 
Η κοινή λίστα ΕΙΤ- υπκΗά, με υποψήφιο 
πρόεδρο τον Νικολάς ντελ Κάνιο (ΡΤδ), χωρίς 
να αλλάξει το πρόγραμμα του ΕΙΤ (διαγραφή 
χρέους, εθνικοποιήσεις κάτω από εργατικό 
έλεγχο, απαγόρευση απολύσεων, πάλη για μια 
Κυβέρνηση των Εργαζομένων κ.ά.) συγκέ¬ 
ντρωσε στο σύνολο της χώρας πάνω από μισό 
εκατομμύριο ψήφους και ποσοστό 2,16%. Ση¬ 
μείωσε πτώση σε σχέση με τις προκριματικές 
του Αυγούστου, όπου πήρε 697.776 ψήφους 
και 2,87%, και ακόμα περισσότερο σε σχέση με 
τις εκλογές του 2015, όπου είχε πάρει 812.530 
ψήφους και 3,23%. Για τη Βουλή των Αντι¬ 
προσώπων (ανανεώνονται τα 2/3 της Βουλής 



κάθε 2 χρόνια), το ΕΙΤ- ΙΜεΗά συγκέντρωσε 
739.366 ψήφους (2,96%) και διατηρεί 2 βου¬ 
λευτές. Στη μεγαλύτερη και σημαντικότερη 
επαρχία της χώρας, στο Μπουένος Άιρες, η 
υποψήφια του ΕΙΤ-ΙΙ Μίριαμ Μπέργκμαν 
(ΡΤ5) έφτασε το 6,12%, χάνοντας για λίγες 
χιλιάδες ψήφους τη βουλευτική έδρα, ενώ στο 
Νεουκέν, με επικεφαλής τον Ραούλ Γοδόι, ερ¬ 
γάτη της αυτοδιαχειριζόμενης βιομηχανίας 
Ζαηοη, το ΕΙΤ-ΙΙ πήρε 5,48%. 

Παρότι το εκλογικό αποτέλεσμα του 
ΕΙΤ-ΙΙ είναι χαμηλότερο από προηγούμενες 
εκλογές, κάθε άλλο παρά άσχημο μπορεί να 
θεωρηθεί. Με το δεδομένο της ακραίας πό¬ 
λωσης και της γενικής τάσης για τιμωρία του 
Μάκρι, η διατήρηση αυτής της εκλογικής βά¬ 
σης είναι αποτέλεσμα ενός σημαντικού ριζώ¬ 
ματος των επαναστατών μαρξιστών σε όλους 
τους μικρούς και μεγάλους αγώνες και συνο¬ 
λικά στην αργεντίνικη εργατική τάξη και τη 
νεολαία (φοιτητική και εργατική). Για άλλη μια 
φορά, αναδεικνύονται οι βαθιές παραδόσεις 
του αργεντίνικου τροτσκισμού και διαφαίνο- 
νται σημαντικές δυνατότητες για την ανασυ¬ 
γκρότηση/ανασύνθεση του κινήματος και την 
οικοδόμηση ενός επαναστατικού μαρξιστικού 
κόμματος, που θα συγκρουστεί πολιτικά, θεω¬ 
ρητικά και πρακτικά με το καπιταλιστικό σύ¬ 
στημα και τους υπηρέτες του. 

■ Παονλίν Μηονμηουλίμα 


Εκλογές στη Βολιβία 

Νίκη με Φθορές για τον Μοράλες 



Ο Έβο Μοράλες επανεξελέγη 
στις προεδρικές εκλογές της 20ης 
Οκτώβρη. Συγκέντρωσε ποσοστό 
47,08% (2.889.359 ψήφους) ενώ το 
κόμμα του, Κίνημα Προς τον Σο¬ 
σιαλισμό (ΜΑδ) έπεσε στις 67 από 
88 έδρες του κοινοβουλίου (σύνολο 
130) και στις 21 από 25 έδρες στην 
γερουσία (σύνολο 36). Πέτυχε δια¬ 
φορά πάνω από 10% από τον βασικό 
του αντίπαλο Κάρλος Μέσα (36,51% 
και 2.240.920 ψήφους). Αν και η δια¬ 
φορά ήταν μεγάλη, είναι οριακή ως 
προς την πραγματοποίηση δεύτερου 
γύρου μιας και το σύνταγμα της χώ¬ 
ρας προβλέπει την πραγματοποίη¬ 
ση δεύτερου γύρου εκτός και αν ο 
πρώτος υποψήφιος συγκεντρώσει 
ποσοστό πάνω από 50% στον πρώ¬ 
το γύρο ή διαφορά από τον δεύτερο 
πάνω από 10%. 

Την εγκυρότητα του αποτελέ¬ 
σματος αμφισβητούν ο νεοφιλελεύ¬ 
θερος πρώην πρόεδρος Μέσα και 
φυσικά η κυβέρνηση των ΗΠΑ μιας 
και θεωρούν ότι ο δεύτερος γύρος 
θα συσπείρωνε τους ψηφοφόρους 
της αντιπολίτευσης ενάντια στον 
Μοράλες. Το γνωστό φερέφωνο του 
αμερικάνικου ιμπεριαλισμού Οργα¬ 
νισμός Αμερικανικών Κρατών εξέ¬ 
δωσε ανακοίνωση στην οποία εξέ¬ 
φραζε την «ανησυχία» του για την 
«δυσεξήγητη ανατροπή στην εξέλιξη 
των αποτελεσμάτων». Φυσικά όπως 
και στις εκλογές της Βενεζουέλας 
το 2018, οι «ανησυχίες» και καταγ¬ 


γελίες των ιμπεριαλιστών και των 
φερέφωνών τους στερούνται κάθε 
απόδειξης και βρίσκονται σε αντίθε¬ 
ση με το πόρισμα των διεθνών πα¬ 
ρατηρητών που παρακολούθησαν 
την διαδικασία. 

Στο μεταξύ, (οι ομοιότητες με 
την Βενεζουέλα συνεχίζονται) συμ¬ 
μορίες που συνδέονται με την αντι¬ 
πολίτευση και τους ιμπεριαλιστές 
οργάνωσαν συγκεντρώσεις, κυρίως 
στην επαρχία-προπύργιο της αντι¬ 
πολίτευσης Σάντα Κρουζ, που κα¬ 
τέληξαν σε βίαια επεισόδια, σε μία 
συντονισμένη απόπειρα να εκτροχι- 
άσουν τις εκλογικές διαδικασίες και 
να πιέσουν για την πραγματοποίηση 
β’ γύρου. Ο Μοράλες καταδίκασε 
την απόπειρα αποσταθεροποίησης 
την οποία χαρακτήρισε «απόπειρα 
πραξικοπήματος με διεθνή ανάμει¬ 
ξη», φωτογραφίζοντας τις ΗΠΑ, την 
χρηματοδότηση και στήριξη που 
σταθερά παρέχουν σε τέτοιες συμ¬ 
μορίες. 

Όταν ο Μοράλες εκλέχθηκε 
πρώτη φορά το 2006, υποσχέθηκε 
να βάλει τέλος στις νεοφιλελεύθε¬ 
ρες πολιτικές που κρατούσαν την 
Βολιβία στην υπανάπτυξη. Εφάρ¬ 
μοσε ένα μοντέλο με ενισχυμένο 
τον ρόλο του κράτους που οδήγησε 
σε αύξηση των άμεσων επενδύσε¬ 
ων από 14,3% του ΑΕΠ το 2006 σε 
21,4% το 2015. Από το 2006 ως το 
2017 η φτώχεια μειώθηκε από 48,1% 
στο 24,7%. Η μέση αύξηση του κατά 


κεφαλήν εισοδήματος ήταν 3,2% με¬ 
ταξύ 2006 και 2018. Οι μισθοί από το 
1995 σχεδόν διπλασιάστηκαν από 
περίπου 50 σε 100 δολάρια τον μήνα. 
Πέρυσι η Βολιβία ήταν ανάμεσα στις 
χώρες της Λατινικής Αμερικής με 
την υψηλότερη ανάπτυξη. Η αύξηση 
των κρατικών επενδύσεων έγινε εφι¬ 
κτή χάρη στην εθνικοποίηση στρα¬ 
τηγικών τομέων της οικονομίας και 
του ελέγχου της Κεντρικής Τρά¬ 
πεζας. Ειδικότερα, τα κονδύλια για 
κοινωνικά προγράμματα και επεν¬ 
δύσεις καλύφθηκαν χάρη στην εθνι¬ 
κοποίηση της βιομηχανίας πετρελαί¬ 
ου και φυσικού αερίου που αύξησε 
τα κρατικά έσοδα από την εκμετάλ¬ 
λευση υδρογονανθράκων από 731 
εκ. σε 4,95 δισ. δολάρια. Αυτό έκανε 
δυνατές επενδύσεις στην βιομηχα¬ 
νία που στοχεύουν στη μείωση της 
εξάρτησης της οικονομίας από τις 
πρώτες ύλες και τις εξαγωγές ορυ¬ 
κτών καυσίμων. Πρόκειται για μία 
ανάπτυξη που επιτρέπει στις εργα¬ 
τικές και λαϊκές μάζες να αυξάνουν 
το βιωτικό τους επίπεδο παρά την 
κρίση του 2008 και την κρίση στις τι¬ 
μές των πρώτων υλών του 2014 ενώ 
αποτελούν ένα αντιπαράδειγμα στις 
νεοφιλελεύθερες πολιτικές λιτότη¬ 
τας που εφαρμόζονται στην Λατινι¬ 
κή Αμερική και παγκοσμίως. 

Η Ουάσινγκτον επιδιώκει να 
εγκαταστήσει μία ούλτρα νεοφιλε¬ 
λεύθερη κυβέρνηση που θα ιδιωτι¬ 
κοποιήσει τους πλούσιους φυσικούς 


πόρους και την βιομηχανία εξόρυ- 
ξής τους. Το σχέδιο αυτό αδυνατεί 
-τουλάχιστον προς το παρόν- να 
πείσει τις μάζες. Αφενός, διότι στις 
γειτονικές χώρες που εφαρμόζεται 
συνθλίβει το βιωτικό επίπεδο των 
εργαζομένων και των φτωχών λα¬ 
ϊκών στρωμάτων. Αφετέρου, διότι 
οι νεοφιλελεύθερες πολιτικές είχαν 
εφαρμοστεί και αποτύχει παταγω¬ 
δώς στη Βολιβία, κρατώντας στάσι¬ 
μο το κατά κεφαλή εισόδημα για 25 
χρόνια. Όταν ο Μέσα παραιτήθηκε 
το 2005, ο μισός πληθυσμός ζούσε 
κάτω από το όριο της φτώχειας, η 
οικονομία της χώρας διευθυνόταν 
από τις ΗΠΑ και τα γραφεία του 
ΔΝΤ συστεγάζονταν με αυτά της 
Κεντρικής Τράπεζας. 

Το ποσοστό του Μοράλες είναι 
μειωμένο σε σχέση με τις προηγού¬ 
μενες εκλογικές αναμετρήσεις (54% 
το 2005, 64% το 2009 και 61% το 
2014), όταν είχε εκμηδενίσει εκλο¬ 
γικά τους αντιπάλους του και είχε 
αποθαρρύνει τους ιμπεριαλιστές. 
Η εκστρατεία των ιμπεριαλιστών 
εναντίον του προεκλογικά (τον κα¬ 
τηγόρησαν ακόμη και για τις πυρκα¬ 
γιές στον Αμαζόνιο), είχαν κάποιο 
αποτέλεσμα. Παρόμοιο αποτέλεσμα 
είχε και η επιβράδυνση της ριζο- 


σπαστικοποίησης των μαζών που 
οφείλεται στην σύνδεση του ΜΑδ 
με την κρατική γραφειοκρατία της 
βιομηχανίας υδρογονανθράκων, 
την υποχωρητική στάση απέναντι 
στους ιμπεριαλιστές και τους συμ¬ 
μάχους τους, σε μία ομολογουμένως 
δύσκολη συγκυρία, υποχώρησης 
της αριστεράς στην Λ. Αμερική και 
σχετικής απομόνωσης της Βολιβίας. 
Η αντοχή του Μοράλες και η νίκη 
του από τον πρώτο γύρο αποτελεί 
μία σημαντική νίκη για τις εργατικές 
και λαϊκές μάζες της Βολιβίας και 
της Λατινικής Αμερικής συνολικά. 
Ειδικά σε μία νέα συγκυρία που οι 
ιμπεριαλιστές και οι σύμμαχοί τους 
ηττώνται πολλαπλώς. Εκλογικά (βλ. 
Μεξικό, Αργεντινή, Βολιβία), με την 
αποτυχία επιβολής πραξικοπήματος 
στη Βενεζουέλα, με τις εξεγέρσεις σε 
Εκουαδόρ και Χιλή. Αυτές οι τελευ¬ 
ταίες πρέπει να δώσουν τον τόνο και 
για τους εργαζόμενους στη Βολιβία 
ώστε να βαθύνουν τις επαναστα¬ 
τικές διεργασίες προς την σοσιαλι¬ 
στική επανάσταση προκειμένου να 
απαλλαγούν οριστικά από νεοφιλε¬ 
λεύθερους και ιμπεριαλιστές. 

■ Αημήτρης Γκ. 

01 ΛΑΪΚΕΣ ΕΞΕΓΕΡΣΕΙΣ ΕΞΑΠΛΩΝΟΝΤΑΙ 


Α πό τη Λατινική Αμερική ως την 
Ασία και την Αφρική, οι λαϊκές 
εξεγέρσεις πολλαπλασιάζονται. 
Παρά τις διαφορετικές αφορμές 
και τα ιδιάζοντα χαρακτηριστικά της καθε¬ 
μιάς, στο υπόβαθρο βρίσκονται τα ίδια αίτια: 
οι εξοντωτικές πολιτικές λιτότητας, η ασυδο¬ 
σία και διαφθορά των κυρίαρχων ελίτ και των 
πολιτικών εκπροσώπων τους, η αποτυχία, 
εντέλει, του καπιταλιστικού συστήματος να 
αντιμετωπίσει τη βαθιά κρίση του και η άρνη¬ 
ση των φτωχών λαϊκών στρωμάτων να θυσι¬ 
αστούν προς όφελος των αρχουσών τάξεων. 

Αϊτή: κορύφωση ενός χρόνου 
κινητοποιήσεων 

Σε αυτή την πάμφτωχη χώρα, τη φτωχό¬ 
τερη στην αμερικανική ήπειρο, όπου το 80% 
του πληθυσμού ζει κάτω από το όριο της φτώ¬ 
χειας και η ανεργία φτάνει το 70%, ο κόσμος 
βρίσκεται στους δρόμους από τον Ιούλη του 
2018, όταν η κυβέρνηση του αμερικανόδου- 
λου προέδρου Ζοβενέλ Μοΐζ, υπακούοντας 
στις επιταγές του ΔΝΤ, περιέκοψε πολλές 
επιδοτήσεις, ανάμεσά τους αυτή στα καύσι¬ 
μα. Οι τιμές στα καύσιμα και πολλά βασικά 
προϊόντα εκτοξεύθηκαν. Η κοινωνική έκρηξη 
που ακολούθησε οδήγησε στην απόσυρση 
των σχετικών αποφάσεων και την πτώση δύο 
κυβερνήσεων, όχι όμως του προέδρου, που 
έκτοτε δεν έχει καταφέρει να σχηματίσει κυ¬ 
βέρνηση. 

Η τεράστια έλλειψη καυσίμων κατά το 
τελευταίο διάστημα (αποτέλεσμα της κακο¬ 
διαχείρισης και υπεξαίρεσης του δημόσιου 
πλούτου από το καθεστώς) έχει οδηγήσει 
σε νέα έκρηξη των κινητοποιήσεων από τις 
30 Σεπτέμβρη, με αίτημα την παραίτηση του 
προέδρου και την πτώση του καθεστώτος 
του. Αφορμή στάθηκε η επέτειος συμπλή¬ 
ρωσης 28 χρόνων από την αμερικανοκίνητη 
ανατροπή του πρώτου δημοκρατικά εκλεγμέ¬ 
νου προέδρου Αριστίντ - την οποία διαδέχτη¬ 
καν αλλεπάλληλες δικτατορίες και εγκάθετες 
κυβερνήσεις (όπως η σημερινή). 


Τα φτωχά και περιθωριοποιημένα στρώ¬ 
ματα, που εξεγείρονται από τον Ιούλη του 
2018, αρνούνται να υποκύψουν στην κατα¬ 
στολή (77 νεκροί και εκατοντάδες τραυματί¬ 
ες τον τελευταίο χρόνο) και τις απειλές των 
ΗΠΑ και του ΟΗΕ, που απροκάλυπτα στηρί¬ 
ζουν το καθεστώς. 

Ισημερινός: μια πρώτη νίκη για το 
λαϊκό κίνημα 

Παρόμοια ήταν η αφορμή που έβγαλε 
στον δρόμο εκατομμύρια κατοίκους του Ιση¬ 
μερινού (Εκουαδόρ), όταν ο εκλεγμένος με 
την Αριστερά πρόεδρος Λενίν Μορένο προ¬ 
χώρησε σε συμφωνία με το ΔΝΤ για δάνειο 
4,2 δις δολαρίων, με αντάλλαγμα σκληρά 
νεοφιλελεύθερα μέτρα δημοσιονομικής προ¬ 
σαρμογής - ανάμεσα στα οποία η κατάργηση 
της επιδότησης στα καύσιμα, που πυροδότη¬ 
σε αυξήσεις ακόμα και 100%.Ήταν η σταγόνα 
που ξεχείλισε το ποτήρι μιας κυβερνητικής 
πολιτικής που στρέφεται όλο και περισσότερο 
στην εξυπηρέτηση του μεγάλου κεφαλαίου σε 
βάρος των εργαζομένων και των φτωχών. Οι 
δεκάδες κινητοποιήσεις που ξέσπασαν μεταξύ 
3 και 12 Οκτωβρίου εξελίχθηκαν σε συγκρού¬ 
σεις με την αστυνομία (με 7 νεκρούς, 1350 
τραυματίες και 1550 συλληφθέντες), επιβλή¬ 
θηκε στρατιωτικός νόμος και απαγόρευση 
της κυκλοφορίας, στήθηκαν οδοφράγματα, 
καταλήφθηκαν πετρελαϊκές εγκαταστάσεις 
και το υπουργείο Οικονομικών. Η κυβέρνηση 
εγκατέλειψε την πρωτεύουσα, η χώρα παρέ¬ 
λυσε και ο πρόεδρος υποχρεώθηκε να πάρει 
πίσω τα μέτρα και να καλέσει σε διάλογο τις 
ηγεσίες των εξεγερμένων. 

Σημαντικό πλεονέκτημα αυτής της εξέ¬ 
γερσης, σε σχέση με προηγούμενες που γνώ¬ 
ρισε αυτή η χώρα, είναι η σύγκλιση και κοινή 
έκφραση αυτοχθόνων πληθυσμών, εργατι¬ 


κών συνδικάτων, φοιτητών και φεμινιστικών 
ομάδων. Η κυβέρνηση προσπαθεί από την 
πρώτη στιγμή να διασπάσει το μέτωπο των 
εξεγερμένων με μικρές παροχές εδώ ή εκεί, 
που δεν θίγουν όμως τον πυρήνα της νεο¬ 
φιλελεύθερης επίθεσης, ενώ έχει καλέσει σε 
ξεχωριστές διαπραγματεύσεις τους πρωταγω¬ 
νιστές της εξέγερσης - κινήματα αυτοχθόνων 
και συνδικάτα. Η εξέλιξη και η έκβαση του 
κινήματος θα κριθεί από την ικανότητά του 
να διατηρήσει την ενότητά του, να χαράξει 
ξεκάθαρο, ριζοσπαστικό πολιτικό πρόγραμμα 
και να συγκροτήσει τις απαιτούμενες οργα¬ 
νωτικές δομές. 

Λίβανος: το μεγαλύτερο κίνημα 
των τελευταίων δεκαετιών 

Αφορμή για το ξέσπασμα αυτού του με¬ 
γαλειώδους κινήματος στα μέσα Οκτώβρη 
στάθηκε η εξαγγελία νέων φόρων, που πε¬ 
ριλάμβαναν φόρο στα μηνύματα μέσω κι¬ 
νητών τηλεφώνων. Στο υπόβαθρο, ωστόσο, 
βρίσκονται χρόνια πολιτικών λιτότητας και 
βαθιάς οικονομικής κρίσης, η διαρκής πτώση 
του βιοτικού επιπέδου (1/2 των εργαζομένων 
και 1/3 των αγροτών ζουν κάτω από το όριο 
φτώχειας) και η άνοδος της ανεργίας (2/3 του 
εργατικού πληθυσμού) σε μια χώρα 6 εκατομ¬ 
μυρίων, με 1 εκατομμύριο μετανάστες που δεν 
έχουν καμιά πρόσβαση στις υπηρεσίες υγείας. 

Το κίνημα, που γεννήθηκε στις φτωχές 
περιοχές των αστικών κέντρων και αγκάλια¬ 
σε όλη τη χώρα, είχε και εδώ μια πρώτη νίκη: 
οι φόροι αποσύρθηκαν. Χαρακτηρίστηκε από 
νέα στοιχεία σε σχέση με προηγούμενα κινή¬ 
ματα, αλλά και την Αραβική Άνοιξη του 2011- 
12: έχει τις ρίζες του στην εργατική τάξη και 
τα φτωχά στρώματα, παρόλο που στην εξέ¬ 
λιξή του ενσωμάτωσε και μικροαστικά στρώ¬ 
ματα. Φαίνεται επίσης να υπερβαίνει τους 

θρησκευτικούς και φυλετικούς διαχωρισμούς, 
που έντεχνα έχουν καλλιεργήσει και επιβάλει 
- ακόμα και στην κοινοβουλευτική εκπροσώ¬ 
πηση - η αστική τάξη και οι κυρίαρχες ελίτ. Το 
σύνθημα των εξεγερμένων είναι «Όλοι σημαί¬ 
νει όλοι» και ο στόχος τους είναι η ανατροπή 
του πολιτικού και οικονομικού συστήματος 
που σπέρνει τη φτώχεια και την εξαθλίωση. 

Η μεγάλη πρόκληση για το λιβανέζικο 
κίνημα είναι να ξεπεράσει την ανυπαρξία ερ¬ 
γατικών πολιτικών και οργανωτικών θεσμών 
και δομών, για τη συγκρότηση των αιτημά¬ 
των και την οργάνωση του αγώνα. 

Το μεγάλο στοίχημα για τα κινήματα που 
ξεπηδούν σε όλο τον πλανήτη, στον δρόμο 
που χάραξαν το Σουδάν και η Αλγερία και 
πιάνοντας το νήμα της Αραβικής Άνοιξης, 
είναι η ανάδειξη ριζοσπαστικών δυνάμεων, 
που θα ηγηθούν σταθερά και αποφασιστικά, 
στοχεύοντας στην πολιτική και κοινωνική 
ανατροπή. 


Η Ρ0ΣΚΗ Β1ΑΜΑΠΑΙΗ ΤΟΥ 1917 



Η ρωσική επανάσταση ήταν απο¬ 
τέλεσμα αντικειμενικών συν¬ 
θηκών αλλά και υποκειμενικών 
παραγόντων. Η ρωσική αστική 
τάξη ήταν ανίκανη να προχωρήσει στην 
αστικοδημοκρατική επανάσταση και να λύ¬ 
σει βασικά προβλήματα (αγροτικό ζήτημα, 
εκβιομηχάνιση, εκδημοκρατισμός), με απο¬ 
τέλεσμα να συσσωρεύονται τα προβλήματα 
των εργατών και των φτωχών αγροτών και 
να κυριαρχεί η εξαθλίωση. Η κατάσταση για 
τις λαϊκές μάζες χειροτέρεψε δραματικά με 
την είσοδο της Ρωσίας στον Α' Παγκόσμιο 
Πόλεμο. Οι συνθήκες αυτές συνδυάστηκαν 
με τη δράση του επαναστατικού κόμματος 
(Μπολσεβίκοι), επιφέροντας τη νικηφό¬ 
ρο έκβαση της επανάστασης. Οι ρίζες της 
επανάστασης βρίσκονται στην επανάσταση 
του 1905, κατά την οποία δημιουργήθηκαν 
μαζικά σοβιέτ (συμβούλια εργατών). Παρά 
την ήττα του, το 1905 οδήγησε τον Λέον 
Τρότσκι (πρόεδρος του σοβιέτ της Πετρού¬ 
πολης) και το μπολσεβίκικο κόμμα στο συ¬ 
μπέρασμα ότι η δυναμική της επανάστασης 
βρίσκεται στα σοβιέτ. Ο Τρότσκι κατάλαβε 
επίσης ότι η μόνη τάξη που θα μπορούσε να 
λύσει τα προβλήματα της ρωσικής κοινωνίας 
και να ηγηθεί της επανάστασης ήταν η εργα¬ 
τική τάξη (θεωρία Διαρκούς Επανάστασης). 
Αντίθετα, οι ρεφορμιστές (Μενσεβίκοι) πί¬ 
στευαν ότι το επόμενο και αναγκαίο στάδιο 
έξέλιξης για τη ρωσική κοινωνία δεν ήταν 
ο σοσιαλισμός αλλά η αστική δημοκρατία 
(την ίδια άποψη θα επέβαλε αργότερα η 


σταλινική γραφειοκρατία στα Κομμουνιστι¬ 
κά Κόμματα, οδηγώντας σε προδοσίες και 
ήττες). 

Ο Λένιν και το κόμμα των Μπολσεβί¬ 
κων συμφωνούσαν ότι ο χαρακτήρας της 
επανάστασης θα ήταν αστικός. Διαφοροποι¬ 
ούνταν όμως από τους Μενσεβίκους, γιατί 
καταλάβαιναν ότι η ρωσική μπουρζουαζία 
ήταν ανίκανη να την πραγματοποιήσει, άρα 
η ραχοκοκκαλιά της αστικής επανάστασης 
θα ήταν οι αγρότες (η μεγάλη πλειοψηφία 
του πληθυσμού) και το προλεταριάτο («δη¬ 
μοκρατική δικτατορία του προλεταριάτου 
και της αγροτιάς»). Οι απόψεις αυτές θα με¬ 
ταβληθούν ριζικά από τον Λένιν τον Απρίλιο 
του 1917 («Θέσεις του Απρίλη») και θα υι¬ 
οθετήσει ουσιαστικά τις θέσεις του Τρότσκι. 

Η πρώτη φάση της Επανάστασης ξεκινά 
τον Φεβρουάριο του 1917. Οι ήττες του ρω¬ 
σικού στρατού, τα εκατομμύρια των νεκρών 
και η πείνα στις πόλεις προκάλεσαν μαζικές 
απεργίες και διαδηλώσεις, που κατέληξαν να 
ζητούν την απομάκρυνση του τσάρου Νικό¬ 
λαου Β'. Η αποφασιστικότητα των μαζών, οι 
απεργίες διάρκειας, η επαφή και συμφιλίω¬ 
ση με τους φαντάρους και η σημαντικότα¬ 
τη συμβολή των γυναικών εργατριών, που 
ήταν από τα πιο καταπιεσμένα κομμάτια του 
προλεταριάτου, έπαιξαν καθοριστικό ρόλο. 
Ο τσάρος αναγκάστηκε να παραιτηθεί τον 
Μάρτιο. Με την πτώση του τσαρισμού, οι 
Μενσεβίκοι, προδίδοντας το προλεταριάτο, 
παρέδωσαν την εξουσία στη μπουρζουαζία 
και σχημάτισαν προσωρινή κυβέρνηση υπό 


τον πρίγκηπα Γκεόργκι 
Λβοφ. 

Παράλληλα, το δί¬ 
κτυο των Σοβιέτ εξα¬ 
πλωνόταν και ήταν αυτό 
που ασκούσε ουσιαστι¬ 
κά εξουσία. Η «δυαδική 
εξουσία» δεν θα μπορού¬ 
σε να συνεχιστεί για πολύ. 

Η μία τάξη θα έπρεπε να 
υπερισχύσει της άλλης. Με την επιστροφή 
του Λένιν και τις «Θέσεις του Απρίλη» διορ¬ 
θώνονται οι αδυναμίες και τα λάθη της πο¬ 
λιτικής των Μπολσεβίκων (που έγιναν υπό 
την καθοδήγηση των Στάλιν, Κάμενεφ κ.ά.) 
και το κόμμα επανεξοπλίζεται. Τον Απρίλη 
ξεσπά νέα κρίση. Οι στρατιώτες της Πετρού¬ 
πολης δηλώνουν ότι αναγνωρίζουν μόνο 
τη σοβιετική εξουσία. Τον Μάη, ο Τρότσκι 
επέστρεψε στην επαναστάτη μένη Ρωσία 
από την εξορία. Τον Ιούλιο ξέσπασε νέα εξέ¬ 
γερση, με μια ένοπλη διαδήλωση να απαιτεί 
από τα σοβιέτ να καταλάβουν την εξουσία. 
Οι Μενσεβίκοι κάλεσαν τον στρατό να αντι- 
ταχθεί στους διαδηλωτές. Ένας νέος γύρος 
αιματηρών συγκρούσεων ξεκίνησε. 

Το κίνημα όμως δεν είχε ακόμα ωριμάσει 
πολιτικά και ήλπιζε στους Μενσεβίκους. Τα 
«Ιουλιανά» ηττώνται και σημαντικά στελέχη 
(Λένιν, Ζινόβιεφ, Τρότσκι κ.ά.) κρύβονται 
ή φυλακίζονται. Όμως, η ήττα αποδείχτηκε 
σημαντικότατο μάθημα, καθώς φανερώθηκε 
ο ρόλος των ρεφορμιστών και οι Μπολσε¬ 
βίκοι ισχυροποίησαν τους δεσμούς τους με 
αγρότες-στρατιώτες. Οι αντεπαναστάτες 
θέλησαν να πετύχουν και τη διάλυση των 
σοβιέτ, πράγμα που μόνο μέσω ενός πραξι¬ 


κοπήματος θα πετύχαιναν. Οργάνωσαν έτσι 
το πραξικόπημα του Κορνίλοφ (υποψήφιος 
πραξικοπηματίας ήταν και ο Κερένσκι, πρω¬ 
θυπουργός από τον Ιούλιο) στα τέλη Αυγού- 
στου. Τα σοβιέτ δημιούργησαν τη Στρατιω¬ 
τική Επαναστατική Επιτροπή και παρέλυσαν 
την αντεπανάσταση. Λένιν και Τρότσκι επέ- 
μειναν στην ανάγκη κατάληψης της εξουσί¬ 
ας, καθώς οι συνθήκες ήταν πλέον ώριμες. 

Στις 26 Οκτωβρίου καταλήφθηκαν τα 
Χειμερινά Ανάκτορα και οι εργάτες πήραν 
την εξουσία. Ωστόσο, η ήττα των υπόλοιπων 
επαναστάσεων κατά το επαναστατικό κύμα 
1917-1923 απομόνωσε τη Ρωσία και συνέ¬ 
βαλε στην ανάδειξη και επικράτηση ενός 
γραφειοκρατικού στρώματος, που σφετερί¬ 
στηκε την πολιτική εξουσία από τα σοβιέτ, 
με ηγέτη τον Στάλιν.Έτσι καταργήθηκε η ερ¬ 
γατική δημοκρατία και εκφυλίστηκε το πρώ¬ 
το εργατικό κράτος. Παρ’ όλα αυτά, οι κα¬ 
τακτήσεις της Οκτωβριανής Επανάστασης 
δείχνουν τον δρόμο στους εργάτες όλου του 
κόσμου, για να απαλλαγούν από τη βαρβα¬ 
ρότητα του καπιταλισμού και του πολέμου. 
Η παράδοση και η συνέχεια του επαναστατι¬ 
κού μαρξισμού και λενινισμού διαφυλάχθη¬ 
κε από την Αριστερή Αντιπολίτευση και την 
4 η Διεθνή, με ηγέτη τον Τρότσκι. 

30 χρόνια από το γκρέμισμα ίου 
τείχους ίου Βερολίνου 

■ Γιάννης Σμνρλής 


Σ τις 9 Νοέμβρη 1989 
ξεκίνησε το γκρέμι¬ 
σμα του Τείχους του 
Βερολίνου. Είχε ανε- 
γερθεί τον Αύγουστο του 1961 
και συμβόλιζε για σχεδόν τρεις 
δεκαετίες τη μεταπολεμική διαί¬ 
ρεση του κόσμου σε ανατολικό 
και δυτικό μπλοκ, στο λεγόμενο 
«σοσιαλιστικό στρατόπεδο» και 
στο καπιταλιστικό. 

Όπως πολλές φορές στον 
20° αιώνα, η ιστορία της ευ¬ 
ρωπαϊκής ηπείρου γνώρισε τις 
κρίσιμες καμπές της στη Γερμα¬ 
νία. Η αποτυχία της γερμανικής 
επανάστασης την περίοδο 1919- 
1923 σφράγισε τον τερματισμό 
του επαναστατικού κύματος 
που σάρωνε την Ευρώπη, αλλά 
και την ισχυροποίηση της στα¬ 
λινικής γραφειοκρατίας στη Σο¬ 
βιετική Ένωση (ΕΣΣΔ). Η άνο¬ 
δος του Χίτλερ στην εξουσία το 
1933, λόγω της εγκληματικής 
πολιτικής του ΚΚ Γερμανίας και 
της Σοσιαλδημοκρατίας, άνοι¬ 
ξε τον δρόμο για τον εφιάλτη 
του Β’ Παγκοσμίου Πολέμου. Η 
ανέγερση του Τείχους το 1961 
αποτύπωσε το ψυχροπολεμικό 
κλίμα της μεταπολεμικής περιό¬ 
δου. Η πτώση του το 1989 απο- 
τέλεσε την πιο διάσημη εικόνα 
του τέλους των καθεστώτων 
του ανατολικού μπλοκ. 

Το Βερολίνο, τυπικά απο- 
στρατιωτικοποιημένη πόλη 
μετά τον Β’ Παγκόσμιο Πόλε¬ 
μο, αποτελούσε το μόνο σημείο 
επαφής των δύο κρατών στα 
οποία είχε χωριστεί η Γερμανία, 
της δυτικής ΟΔΓ (Ομοσπονδι¬ 
ακή Δημοκρατία της Γερμανίας) 
και της ανατολικής ΛΔΓ (Λαο¬ 


κρατική Δημοκρατία της Γερμα¬ 
νίας). Αυτή η ιδιαιτερότητα, σε 
συνδυασμό με το μεταπολεμικό 
κύμα ανάπτυξης του καπιταλι¬ 
σμού, ώθησε τους ιμπεριαλιστές 
να ενισχύσουν με κάθε τρόπο 
την ΟΔΓ, με αποτέλεσμα, ήδη τη 
δεκαετία του 1960, να είναι μια 
από τις πιο ραγδαία αναπτυσ¬ 
σόμενες καπιταλιστικές χώρες. 
Η ΛΔΓ δεν γνώρισε αντίστοιχη 
βιομηχανική ανάπτυξη. Σε συν¬ 
δυασμό με το αυταρχικό γραφει¬ 
οκρατικό καθεστώς της (όπου η 
κρατική ασφάλεια, η περίφημη 
Στάζι, παρακολουθούσε τους 
πάντες και τα πάντα έχοντας 
ένα εκτεταμένο δίκτυο χαφιέ¬ 
δων), η οικονομική ανισότητα 
ώθησε περίπου τρία εκατομ¬ 
μύρια Ανατολικογερμανούς να 
διαφύγουν στη Δυτική Γερμανία 
μεταξύ 1949 και 1961. Πέρα από 
το χτύπημα στο «γόητρο» του 
ανατολικού μπλοκ, αυτό σήμαι- 
νε και οικονομική αιμορραγία 
για τη ΛΔΓ, που όλα έδειχναν 
ότι θα αυξανόταν με γρήγορους 
ρυθμούς. 

Η γραφειοκρατία της ΕΣΣΔ 
και της ΛΔΓ, κατά τη συνη¬ 
θισμένη της πρακτική, επιχεί¬ 
ρησε να λύσει το πρόβλημα με 
κατασταλτικά και διοικητικά 
μέτρα. Η ανέγερση του Τείχους 
το 1961 μείωσε τις ροές προς τη 
Δυτική Γερμανία, σήμαινε όμως 
την αρχή του τέλους για το 
καθεστώς, καθώς αποτελούσε 
τρανταχτή παραδοχή της απο¬ 
τυχίας του. Όπως είναι γνωστό 
από την ιστορία, κανένα «τεί¬ 
χος», όσο σιδερόφρακτο κι αν 
είναι, δεν μπορεί να κρατήσει 
για πάντα. 



Το 1989 αρχίζει το ντόμινο 
καταρρεύσεων των καθεστώ¬ 
των του ανατολικού μπλοκ. Το 
βράδυ της 9 ης Νοεμβρίου, η κα¬ 
τεύθυνση χιλιάδων Βερολινέ- 
ζων προς το Τείχος οδηγεί στο 
ξεκίνημα του γκρεμίσματος του, 
και ουσιαστικά στη σιωπηρή 
αποδοχή από τους ηγέτες της 
ΛΔΓ του τέλους της. Είχαν προ- 
ηγηθεί σημαντικές διαδηλώσεις 
που ζητούσαν τον εκδημοκρατι¬ 
σμό της χώρας. Στην πραγματι¬ 
κότητα, το 1989 ήταν η έκφραση 
της εξάντλησης της εσωτερικής 
δυναμικής των καθεστώτων του 
ανατολικού μπλοκ, αυτών των 
μεταβατικών κοινωνικών σχη¬ 
ματισμών, που ήταν «μπλοκα- 
ρισμένοι» ανάμεσα στον σοσι¬ 
αλισμό και τον καπιταλισμό. Η 
πολιτική της «γκλάσνοστ» και 
της «περεστρόικα» του Γκορ- 
μπατσόφ επέδρασαν καταλυτι¬ 
κά, όχι στο να δημιουργηθούν, 
αλλά στο να εκδηλωθούν, με 
βίαιο και θυελλώδη τρόπο, οι 
αντιφάσεις αυτών των κοινωνι¬ 
ών. 

Αντίθετα με την προπαγάνδα 
των αστών, το 1989 στο Βερολί¬ 
νο (όπως και στις υπόλοιπες χώ¬ 
ρες του ανατολικού μπλοκ) δεν 
συνέβη καμία εξέγερση υπέρ 
της καπιταλιστικής παλινόρθω¬ 
σης. Οι γερμανοί εργαζόμενοι 
και νεολαία κινητοποιήθηκαν 
ενάντια στα δικτατορικά-γρα- 
φειοκρατικά καθεστώτα, ζητώ¬ 
ντας περισσότερα δημοκρατι¬ 
κά δικαιώματα και ελευθερίες, 
αλλά και καλύτερους όρους 
ζωής. Αιτήματα που ταυτίζο¬ 
νται με τον σοσιαλισμό, απο¬ 
δείχτηκε στην πράξη εδώ και 30 
χρόνια ότι ο καπιταλισμός δεν 
είναι σε καμιά περίπτωση ικα¬ 
νός να τα προσφέρει. Δεν συνέ¬ 
βη όμως δυστυχώς (όπως ίσως 
ήλπιζαν κάποιοι επαναστάτες 
τότε ή σύμφωνα με κάποιες 
αναμφισβήτητα λανθασμένες 
σημερινές απόψεις μέσα στην 
αριστερά) και κάποια «πολιτική 
επανάσταση». Ήταν πια σχεδόν 
αδύνατο να αντιστραφεί η πο¬ 
ρεία αυτών των καθεστώτων, 
μιας και ο σταλινισμός είχε φρο¬ 
ντίσει γι’ αυτό, τσακίζοντας τη 
συνείδηση της εργατικής τάξης, 
οδηγώντας την σε πλήρη απο¬ 
προσανατολισμό και αποπολιτι¬ 
κοποίηση. 

Πολύ γρήγορα, η «λάμψη» 
των ιδεωδών της «ένωσης», 
της «ελευθερίας», της «δημο¬ 
κρατίας», που υποτίθεται ότι θα 
έφερνε η πτώση του Τείχους και 
του ανατολικού μπλοκ, έσβησε. 


Όσο κι αν το μακιγιάρουν οι κα¬ 
πιταλιστές, οι εργαζόμενοι της 
Ευρώπης βλέπουν πολύ καλά 
ότι το μόνο πραγματικό ιδεώδες 
τους ήταν και είναι η ανεξέλε¬ 
γκτη κυριαρχία του νεοφιλε¬ 
λευθερισμού, της αγοράς, της 
ελευθερίας όχι των ανθρώπων 
αλλά του κεφαλαίου να επεν¬ 
δύει, να αποεπενδύει, να κατα¬ 
στρέφει τα πάντα, προκειμένου 
να διατηρήσει ή να αυξήσει τα 
κέρδη του. Ο «άνεμος της αλλα¬ 
γής» (βλ. δεοΓρίοηδ: ΤΗβ \\ίιπά 
ο/ Οϊαηξέ) αναδύει πλέον μόνο 
τη δυσωδία ενός καπιταλιστι¬ 
κού συστήματος σε κρίση και 
παρακμή, οικονομική, κοινωνι¬ 
κή, πολιτική, ιδεολογική. Άλ¬ 
λωστε, ο υπουργός Εξωτερικών 
της Γερμανίας Χάικο Μάας, σε 
επετειακό του άρθρο για τα 30 
χρόνια από την πτώση, πίσω 
από τις πανηγυρικές φανφάρες, 
σκιαγραφεί το, κατά τη γνώμη 
του, σημερινό νόημα της επετεί¬ 
ου: Περισσότερη ενωμένη (προ¬ 
φανώς «γερμανική») Ευρώπη, 
περισσότερος ανταγωνισμός 
με Κίνα και Ρωσία, αντιμετώπι¬ 
ση του «προσφυγικού», για το 
οποίο η ΕΕ είναι συνένοχη. Με 
μια φράση: «νέα τείχη», απένα¬ 
ντι σε ανταγωνιστικούς καπι¬ 
ταλισμούς, πρόσφυγες, αλλά 
κυρίως απέναντι στην εργατική 
τάξη. Αυτή είναι η μοίρα κάθε 
παρηκμασμένου συστήματος 
που αδυνατεί να ενσωματώσει 
τις λαϊκές μάζες: να καταφεύγει 
στα «τείχη». 

Οι συνέπειες της καπιταλι¬ 
στικής παλινόρθωσης του 1989 
δεν έχουν ξεπεραστεί ακόμα 
από το εργατικό κίνημα. Κατά 
μία έννοια, το Τείχος κατέρ- 
ρευσε στα κεφάλια μας, αφού 
οι εργαζόμενοι ήταν αυτοί που 
πλήρωσαν τις συνέπειες, και 
όχι οι σταλινικοί, οι οποίοι κατά 
βάση κούρνιασαν στους νέους 
αστικούς κρατικούς μηχανι¬ 
σμούς. Ωστόσο, μαζί με το Τεί¬ 
χος και τις μεγάλες κοινωνικές 
κατακτήσεις του 20 ου αιώνα, 
κατέρρευσε και η στρατοπεδική 
αντίληψη της ιστορίας. Το εργα¬ 
τικό κίνημα της Ευρώπης, αλλά 
και όλου του κόσμου, θα θέσει 
στις πραγματικές του βάσεις 
τον μαρξισμό, το απαραίτητο 
εργαλείο για την ανατροπή της 
βάρβαρης καπιταλιστικής πραγ¬ 
ματικότητας, για να οδηγήσει 
την ανθρωπότητα στον πραγ¬ 
ματικό σοσιαλισμό, όπου τόσο 
η καπιταλιστική εκμετάλλευση 
όσο και η σταλινική καταπίεση 
θα είναι παρελθόν. 

